ജീവിത വിജയം ആഗ്രഹിക്കുന്നവർ ഓരോ ദിനവും അനുഷ്ഠിക്കേണ്ടവ | Remedies for Career Growth | ജ്യോതിഷം | Astrology | Manorama Online\nജീവിത വിജയം ആഗ്രഹിക്കുന്നവർ ഓരോ ദിനവും അനുഷ്ഠിക്കേണ്ടവ\nNovember 13, 2021 09:05 AM IST\nആഴ്‌ചയിൽ ഓരോ ദിനത്തിനും ഓരോ ദേവനുണ്ട്\nPhoto Credit : Evgeny Atamanenko / Shutterstock.com\nഹൈന്ദവവിശ്വാസപ്രകാരം ആഴ്‌ചയിൽ ഓരോ ദിനത്തിനും ഓരോ ദേവനുണ്ട്. ഓരോ ദേവനും പ്രത്യേകതയുള്ള ദിനത്തിൽ ക്ഷേത്രദർശനം നടത്തുന്നതും വഴിപാടുകൾ സമർപ്പിക്കുന്നതും വ്രതം അനുഷ്ഠിക്കുന്നതും ഉത്തമമാണ്. ജാതകപ്രകാരവും ചാരവശാലും ദോഷങ്ങൾ അനുഭവിക്കുന്നവർ അതാതു ഗ്രഹങ്ങളെ പ്രീതിപ്പെടുത്തുന്ന ദേവന്മാരെ വന്ദിക്കുന്നത് നല്ലതാണ്. ഓരോ ദിവസത്തിനും അനുകൂലനിറത്തിലുള്ള വസ്ത്രം ധരിക്കുന്നതും ഉത്തമമാണ്.\nഞായറാഴ്ച ഹിന്ദിയിൽ ‘രവിവാർ’ എന്നാണ് അറിയപ്പെടുന്നത്. രവി എന്നാൽ സൂര്യൻ എന്നാണർഥം. ഞായറാഴ്ച രാവിലെ ഗായത്രിമന്ത്രം, ആദിത്യഹൃദയം, സൂര്യസ്തോത്രം എന്നിവ ജപിക്കുന്നത് ഉത്തമമാണ്. സൂര്യപ്രീതികരമായ സൂര്യനമസ്കാരം ചെയ്യുന്നതും നന്ന്. എന്നാൽ സന്ധ്യയ്‌ക്കു ശേഷം സൂര്യപ്രീതികരമായ കർമങ്ങൾ അനുഷ്ഠിക്കാൻ പാടില്ല. ജീവിതപ്രശ്നങ്ങളെ എരിച്ചു കളയാനുള്ള ശേഷി സൂര്യോപാസനയിലൂടെ സാധ്യമത്രേ. സൂര്യദേവനെ പ്രാർഥിച്ചാൽ ത്വക്കുരോഗങ്ങൾക്കു ശമനമുണ്ടാകും എന്നാണു വിശ്വാസം. ഓറഞ്ചു നിറത്തിലുള്ള വസ്ത്രം ധരിക്കുന്നത് ഉത്തമം.\nതിങ്കൾ എന്നാൽ ചന്ദ്രൻ എന്നർഥം. നവഗ്രഹങ്ങളിലൊന്നായ ചന്ദ്രന് പ്രാധാന്യമുള്ള ദിനം. തിങ്കളാഴ്ച പാർവതീസമേതനായ മഹാദേവനെയാണു ഭജിക്കേണ്ടത്. ചന്ദ്രദശാകാല ദോഷമനുഭവിക്കുന്നവർക്ക് ദോഷശാന്തിക്കായി ശിവക്ഷേത്രദർശനം ഉത്തമമാണ്. ഉഗ്രകോപിയാണെങ്കിലും ക്ഷിപ്രപ്രസാദിയാണ് ഭഗവാൻ. ഉത്തമ ഭർത്താവിനെ ലഭിക്കാനും വിവാഹിതർ ദീർഘമംഗല്യത്തിനായും അനുഷ്ഠിക്കുന്ന തിങ്കളാഴ്ച വ്രതം ഭഗവാനു പ്രധാനമാണ്. വെളുത്ത വസ്ത്രം ധരിക്കുന്നത് ഉത്തമം.\nദുർഗ, ഭദ്രകാളി, സുബ്രഹ്മണ്യൻ എന്നിവർക്കു പ്രാധാന്യമുള്ള ദിനമാണ് ചൊവ്വാഴ്ച. ജാതകപ്രകാരം ചൊവ്വാദോഷമനുഭവിക്കുന്നവർ ദുർഗയെയും മുരുകനെയും വന്ദിച്ചുകൊണ്ടു ചൊവ്വാഴ്ച വ്രതം അനുഷ്ഠിക്കുന്നത് ഉത്തമമാണ്. ചൊവ്വാഴ്ചയുടെ അധിപൻ കുജനാണ്. അതിനാൽ ഗണേശപ്രീതി വരുത്തുന്നതും ഉത്തമമാണ്. ചുവന്ന വസ്ത്രം ധരിക്കുന്നത് ഉത്തമം.\nശ്രീകൃഷ്ണനും ശ്രീരാമനും പ്രത്യേകതയുള്ള ദിനമാണു ബുധനാഴ്ച. ശ്രീകൃഷ്ണ ക്ഷേത്രദർശനം നടത്തുന്നതും കഴിയുന്ന വഴിപാടുകൾ നടത്തുന്നതും ഉത്തമം. അന്നേദിവസം കഴിയാവുന്നത്ര തവണ ‘ഹരേ രാമ ഹരേ രാമ രാമ രാമ ഹരേ ഹരേ, ഹരേ കൃഷ്ണ ഹരേ കൃഷ്ണ കൃഷ്ണ കൃഷ്ണ ഹരേ ഹരേ’ എന്നു ജപിച്ചാൽ മോക്ഷപ്രാപ്തി ലഭിക്കും. പച്ച വസ്ത്രം ധരിക്കുന്നതും പച്ചപ്പട്ട് ഭഗവാനു സമർപ്പിക്കുന്നതും ഉത്തമം.\nവിഷ്ണുവിനു പ്രാധാന്യമുള്ള ദിനമാണ് വ്യാഴം. ഈ ദിനത്തിൽ വിഷ്ണുസഹസ്രനാമം ഭക്തിയോടെ ജപിക്കുന്നതു ശ്രേഷ്ഠമാണ്. വ്യാഴദശാകാലമുള്ളവരും ചാരവശാൽ വ്യാഴം അനിഷ്ടസ്ഥാനത്തുള്ളവരും വ്യാഴാഴ്ച വ്രതം അനുഷ്ഠിക്കുന്നത് ദോഷകാഠിന്യം കുറയ്ക്കും. മഞ്ഞ വസ്ത്രം ധരിക്കുന്നത് ഉത്തമം.\nദേവിക്കു പ്രാധാന്യമുള്ള ദിനമാണിത്, പ്രത്യേകിച്ച് അമ്മദേവതകൾക്ക്. ഐശ്വര്യവും അഭിവൃദ്ധിയും പ്രധാനം ചെയ്യുന്ന ശുക്രനും പ്രാധാന്യമുള്ള ദിനമാണിത്. ദേവീപ്രീതിക്കായി ലളിതാസഹസ്രനാമം ജപിക്കുന്നത് നല്ലതാണ്. വെളുത്ത വസ്ത്രം ധരിക്കുന്നത് ഉത്തമം.\nശനിയുടെ അധിപനായ ശാസ്താവിനെയാണ് ശനിയാഴ്ച തോറും ഭജിക്കേണ്ടത്. ശാസ്താക്ഷേത്രദർശനം നടത്തി നീരാജനം വഴിപാടായി സമർപ്പിക്കുന്നത് ശനിദോഷശാന്തിക്ക് നല്ലതാണ്. കറുപ്പോ നീലയോ നിറത്തിലുള്ള വസ്ത്രം ധരിക്കുന്നത് ഉത്തമം. ഹനുമാൻസ്വാമിക്കും വിശേഷപ്പെട്ട ദിനമാണ് ശനിയാഴ്ച.\nEnglish Summary : Astrological Remedies for Career Growth


'ഞാനൊരു ക്രിസ്ത്യാനിയാണ്, എന്നിരുന്നാലും ശബരിമല വിധിയെ ശക്തമായി എതിര്‍ക്കുന്നു' | actress renjini on sabarimala verdict gender quality temple entry ranjini\n'ഞാനൊരു ക്രിസ്ത്യാനിയാണ്, എന്നിരുന്നാലും ശബരിമല വിധിയെ ശക്തമായി എതിര്‍ക്കുന്നു'\nSep 29, 2018, 01:08 PM IST\nശബരിമല വിഷയത്തില് നിലപാട് വ്യക്തമാക്കി രഞ്ജിനി\nപ്രായഭേദമന്യേ ശബരിമലയില് സ്തീപ്രവേശം അനുവദിച്ചുകൊണ്ടുള്ള സുപ്രീം കോടതി വിധിയെ വിമര്‍ശിച്ച് നടി രഞ്ജിനി രംഗത്ത് വന്നിരിക്കുകയാണ്. കഴിഞ്ഞ ദിവസം സാമൂഹിക മാധ്യമത്തിലെ പ്രതികരണത്തിലൂടെ വിമര്‍ശനങ്ങള് ഉയര്‍ന്നപ്പോള് നിലപാട് ഉറപ്പിച്ചു കൊണ്ട് സംസാരിക്കുകയാണ് രഞ്ജിനി. ലിംഗ സമത്വത്തിന്റെ പേരില് പാരമ്പര്യവും അനുഷ്ഠാനങ്ങളും തകര്‍ക്കുന്ന പ്രവണതയാണിതെന്നും വിശ്വാസികള്‍ക്ക് അംഗീകരിക്കാന് കഴിയില്ലെന്നും രഞ്ജിനി പറയുന്നു\n'ശബരിമലയില് സ്ത്രീകള്‍ക്ക് പ്രവേശനം ഇല്ലെന്ന് ഒരിക്കലും പറഞ്ഞിട്ടില്ല. കൊച്ചു കുട്ടികള്‍ക്കും അന്‍പത് വയസ്സു പിന്നിട്ട സ്ത്രീകള്‍ക്കും അമ്പലത്തിലേക്ക് പോകാന് യാതൊരു വിലക്കുമില്ല. ശബരിമലയിലെ പ്രതിഷ്ഠയനുസരിച്ച് അയ്യപ്പന് ബ്രഹ്മചാരിയാണ്. അതുകൊണ്ടാണ് ആര്‍ത്തവമുള്ള സ്ത്രീകള്‍ക്ക് അവിടേക്ക് പ്രവേശനമില്ലാത്തത്. എന്തിനാണ് ആചാരങ്ങളെയും പ്രകൃതിയെയും തൊട്ടുകളിക്കുന്നത്. അതിന്റെ പ്രഖ്യാഘാതങ്ങള് വളരെ വലുതായിരിക്കും. അതുകൊണ്ടു തന്നെയാണ് ഞാന് ശക്തമായി എതിര്‍ക്കുന്നത്.\nഞാനൊരു ക്രിസ്ത്യാനിയാണ്. പക്ഷേ എല്ലാ മതങ്ങളെയും ബഹുമാനത്തോടെ നോക്കി കാണുന്നു. എല്ലാ ആചാരങ്ങളെയും ഞാന് വിലമതിക്കുന്നു. ശബരിമല വിഷയത്തില് അതുകൊണ്ടു തന്നെയാണ് എനിക്ക് താല്‍പര്യം. നോക്കൂ, സ്ത്രീ സമത്വം എന്ന് പറഞ്ഞാല് ഇതൊന്നുമല്ല. ശബരിമല വിഷയം സ്ത്രീ സമത്വവുമായി കൂട്ടിക്കെട്ടി കാണുമ്പോള് എനിക്ക് പുച്ഛം തോന്നുന്നു. പീഡനങ്ങള് ഏറ്റുവാങ്ങാതെ അടിച്ചമര്‍ത്തല് ഇല്ലാതെ പുരുഷന്‍മാരോടൊപ്പം തോളോട് തോള് ചേര്‍ന്ന് നില്‍ക്കുമ്പോഴാണ് സ്ത്രീസമത്വം ഉണ്ടാകുന്നത്. എന്നാല് ശബരിമല വിഷയത്തില് മറ്റൊന്തോ അജണ്ടകള് ഉണ്ടെന്ന് തോന്നി പോകുന്നു.'\nമാതൃഭൂമി ഡോട്ട്‌കോമിനോട് നല്‍കിയ അഭിമുഖത്തില് നിലപാട് വ്യക്തമാക്കി രഞ്ജിനി\nആര്‍ത്തവം വ്രതത്തിന് തടസ്സമാണ്\nതമിഴരെ മലയാളികള് മാതൃകയാക്കണം.\nസര്‍ക്കാര് നിലപാട് എടുക്കണം\nഈ വിഷയത്തില് സംസ്ഥാന സര്‍ക്കാര് ഒരു നിലപാട് എടുക്കാത്തത് എന്നെ വേദനിപ്പിക്കുന്നു. കേരളത്തിലെ വിശ്വാസികളെ സര്‍ക്കാര് പരിഗണിക്കുന്നില്ല എന്ന തോന്നല് ഉണ്ടാകുന്നു. സര്‍ക്കാറിനോട് ഒരു റെഫറാന്‍ഡം ഇനിയെങ്കിലും നടത്താന് ഞാന് അപേക്ഷിക്കുകയാണ്. നേരത്തേ തന്നെ റെഫറാന്‍ഡത്തിലേക്ക് പോയിരുന്നുവെങ്കില് അത് സുപ്രീം കോടതിയില് എത്തുകയില്ലായിരുന്നു. ശബരിമലയെയും അയ്യപ്പനെയും സ്‌നേഹിക്കുന്നവര് തീരുമാനിക്കേണ്ട കാര്യമായിരുന്നു. സര്‍ക്കാറിന് ബാധ്യതയില് നിന്ന് ഒഴിഞ്ഞുമാറാന് പറ്റില്ല. ശബരിമല വിഷയത്തിന്റെ പേരില് ദേശീയ മാധ്യമങ്ങള് തെന്നിന്ത്യയുടെ സംസ്‌കാരത്തെ കരിവാരിത്തേക്കുന്നുണ്ട്. ഇന്നലെ ഒരു ചാനലില് ഒരു അവതാരക വളരെ മോശമായി സംസാരിക്കുന്നത് ഞാന് കേട്ടിരുന്നു. ഇത്തരം വാദങ്ങളൊന്നും അയ്യപ്പ ഭക്തര് ഒരിക്കലും സഹിക്കുകയില്ല.\n'സിനിമയില് ഇറങ്ങിപ്പോയി, ഇനി പിറകിലേക്ക് നടക്കാന് താല്‍പര്യമില്ല'- ..\nശബരിമലയില് ഇനി നിരോധനാജ്ഞ പുറപ്പെടുവിക്കാന് സര്‍ക്കാരിന് കഴിയില്ല\nactress renjini against sabarimala verdict\nActress Ranjini croticises AMMA\nactress ranjini interview


Malayalam News - Rohit & Dhawan Start 165 Chase | News18 Kerala, Sports Latest Malayalam News | ലേറ്റസ്റ്റ് മലയാളം വാർത്ത\n'ഓസീസിനെ ക്രൂനാല് എറിഞ്ഞിട്ടു'\nUpdated: November 25, 2018, 3:40 PM IST\nLast Updated: November 25, 2018, 3:40 PM IST\nസിഡ്നി: ഓസീസിനെതിരെ നിര്‍ണ്ണായകമായ മൂന്നാം ടി20യില് ഇന്ത്യക്ക് 165 റണ്‍സ് വിജയലക്ഷ്യം. തുടക്കത്തില് മികച്ച രീതിയില് കളിച്ച ഓസീസിനെ ക്രൂനാല് പാണ്ഡ്യയുടെ നാല് വിക്കറ്റ് പ്രകടനത്തിലൂടെയാണ് ഇന്ത്യ പിടിച്ച് കെട്ടിയത്. നിശ്ചിത 20 ഓവറില് ആറ് വിക്കറ്റ് നഷ്ടത്തിലാണ് ഓസീസ് 164 റണ്‍സ് നേടിയത്. ഇന്ത്യക്കായി ക്രൂനാലിനു പുറമെ കുല്‍ദീപ് യാദവ് ഒരു വിക്കറ്റ് നേടി.\nടോസ് നേടി ബാറ്റിങ്ങിനിറങ്ങിയ ഓസീസിന് ആരോണ് ഫിഞ്ചും ജോണ് ഷോര്‍ട്ടും ചേര്‍ന്ന് മികച്ച തുടക്കമാണ് നല്‍കിയത്. 8.3 ഓവറില് 68 റണ്‍സായിരുന്നു ഓപ്പണര്‍മാര് അടിച്ചെടുത്തത്. 28 റണ്‍സ് നേടിയ ഫിഞ്ചിനെ കുല്‍ദീപ് പുറത്താക്കിയതോടെ ഇന്ത്യ മത്സരത്തിലേക്ക് തിരിച്ച് വരികയായിരുന്നു. തൊട്ട് പിന്നാലെ 33 റണ്‍സ് നേടിയ ഷോര്‍ട്ടിനെ പാണ്ഡ്യ വിക്കറ്റിന് മുന്നില് കുരുക്കുകയും ചെയ്തു. മക്ഡര്‍മോട്ടിനെ റണ്‍സെടുക്കും മുമ്പെയും ക്രൂനാല് മടക്കി.\n'ഫോട്ടോഷൂട്ടിലല്ല; കളിയില് ശ്രദ്ധിക്കൂ'\nതകര്‍ച്ചയിലേക്ക് കൂപ്പുകുത്താനൊരുങ്ങിയ ഓസീസിനെ അവസാന നിമിഷം ആഞ്ഞടിച്ച സ്റ്റോയിനിസാണ് 150 കടത്തിയത്. 15 പന്തില് നിന്ന് താരം പുറത്താകാതെ 25 റണ്‍സ് നേടി. മറുപടി ബാറ്റിങ്ങിനിറങ്ങിയ ഇന്ത്യ വിക്കറ്റ് നഷ്ടം കൂടാതെ രണ്ട് ഓവറില് 12 റണ്‍സെടുത്തിട്ടുണ്ട്.\nപരമ്പരയിലെ ആദ്യ മത്സരം ഓസീസ് ജയിക്കുകയും രണ്ടാം മത്സരം മഴമൂലം ഉപേക്ഷിക്കുകയും ചെയ്തതോടെ ഇന്ത്യക്ക് ഇന്നത്തെ മത്സരം നിര്‍ണ്ണായകമാണ്.\nFirst published: November 25, 2018, 3:32 PM IST


വെടിയേറ്റും വിഷബാധയേറ്റും മരിക്കുന്ന വിമര്‍ശകര്; അലക്‌സിയില് അവസാനിക്കുമോ വേട്ട? | Vladimir Putin| critics| Alexey navalny\nവെടിയേറ്റും വിഷബാധയേറ്റും മരിക്കുന്ന വിമര്‍ശകര്; അലക്‌സിയില് അവസാനിക്കുമോ വേട്ട?\nAug 22, 2020, 08:26 AM IST\nമോസ്‌കോ: റഷ്യന് പ്രതിപക്ഷ നേതാവ് അലക്‌സി നവല്‍നി വിമാനയാത്രയ്ക്കിടെ ബോധരഹിതനായി കോമയിലായതോടെ റഷ്യന് പ്രസിഡന്റ് വ്‌ളാഡിമിര് പുടിന്റെ എതിരാളികളെല്ലാം കാലാകാലങ്ങളായി ദുരൂഹമായി മരിക്കുകയോ കൊല്ലപ്പെടുകയോ ചെയ്യപ്പെട്ടത് വീണ്ടും ചര്‍ച്ചയാകുകയാണ്. പുടിന്റെ കടുത്ത വിമര്‍ശകനാകുകയും അതിന്റെ പേരില് ജയില് ശിക്ഷ അനുഭവിക്കുകയും ചെയ്തിട്ടുള്ള അലക്‌സിയുടെ നേരെ നടന്നത് കൊലപാതക ശ്രമമാണെന്നാണ് അദ്ദേഹത്തിന്റെ പാര്‍ട്ടിയും കുടുംബവും മാധ്യമങ്ങളും ആരോപിക്കുന്നത്. ഈ സാഹചര്യത്തിലാണ് പുടിന്റെ വിമര്‍ശകര്‍ക്കെല്ലാം എന്ത് സംഭവിച്ചു എന്നത് ചര്‍ച്ചയാകുന്നത്.\nബോറിസ് നെംറ്റ്‌സോവ് , 2015\n90കളില് റഷ്യന് രാഷ്ട്രീയത്തിലെ താരമായിരുന്നു നെംറ്റ്‌സോവ്. ഉപ പ്രധാനമന്ത്രിവരെ ആയ നെംറ്റ്‌സോവിന്റെ രാഷ്ട്രീയ പതനം പുടിന്റെ വരവോടെയായിരുന്നു. പുടിന്റെ കടുത്ത വിമര്‍ശകനായി നെംറ്റ്‌സോവ് മാറി. പുടിന്റെ അഴിമതികളെക്കുറിച്ച് നിരന്തരം എഴുതിയ അദ്ദേഹം പുടിനെതിരെ ബഹുജന പ്രതിഷേധങ്ങളും സംഘടിപ്പിച്ചിരുന്നു. നിരവധി തവണ അദ്ദേഹത്തെ പുടിന് ജയിലില് അടച്ചു. 2015 ഫെബ്രുവരിയില്, ഉക്രെയ്‌നിലെ റഷ്യയുടെ സൈനിക ഇടപെടലിനെതിരെ മാര്‍ച്ച് സംഘടിപ്പിച്ച് മണിക്കൂറുകള്‍ക്കുള്ളിലാണ് നെംറ്റ്‌സോവ് അജ്ഞാതരുടെ വെടിയേറ്റ് മരിക്കുന്നത്.\nബോറിസ് ബെറെസോവ്‌സ്‌കി, 2013\nഒരിക്കല് പുടിന്റെ ഉറ്റ സുഹൃത്തായിരുന്നു ബെറെസോവ്‌സ്‌കി. പുടിനെ അധികാരത്തിലെത്താന് സഹായിച്ചത് വ്യാവസായ പ്രമുഖനും ധനികനുമായ ബെറെസോവ്‌സ്‌കി ആയിരുന്നു. എന്നാല് പിന്നീട് ഇരുവരും തമ്മില് തെറ്റി. ഇരുവരും തമ്മിലുള്ള തുറന്ന യുദ്ധത്തിലേക്ക് ഇത് എത്തുകയും. എന്ത് വിലകൊടുത്തും പുടിനെ താഴെയിറക്കുമെന്ന് ഇദ്ദേഹം പ്രതിജ്ഞ ചെയ്തു. പക്ഷേ അധികം വൈകാതെ വീട്ടിലെ കുളിമുറിയില് മരിച്ച നിലയില് ബെറെസോവ്‌സ്‌കിയെ കണ്ടെത്തി. കഴുത്തില് കയര് ചുറ്റിയ നിലയിലായിരുന്നു മൃതദേഹം. മരണം ആത്മഹത്യയാണെന്നും കൊലപാതകമാണെന്നും ആരോപണം ഉയര്‍ന്നെങ്കിലും യഥാര്‍ത്ഥ മരണകാരണം ഇന്നും അജ്ഞാതം.\nസ്റ്റാനിസ്ലേവ് മര്‍ക്കലോവ് 2009\nമനുഷ്യാവകാശ പ്രവര്‍ത്തകനും അഭിഭാഷകനും ആയിരുന്നു മര്‍ക്കലോവ്. പുടിനെക്കുറിച്ച് വിമര്‍ശനം ഉന്നയിച്ച് ലേഖനങ്ങള് എഴുതി നിയമപ്രശ്‌നങ്ങളില് അകപ്പെടുന്ന മാധ്യമപ്രവര്‍ത്തകരെ സഹായിക്കാന് തുടങ്ങിയതോടെയാണ് മര്‍ക്കലോവ് പുടിന്റെ കണ്ണിലെ കരടാകുന്നത്. ക്രെംവിന് സമീപത്ത് വെച്ച് മുഖംമൂടി ധരിച്ച ഒരാളുടെ വെടിയേറ്റാണ് മര്‍ക്കലോവ് കൊല്ലപ്പെടുന്നത്.\nസെര്‍ജി മാഗ്‌നിറ്റ്സ്‌കി 2009\nപോലീസ് കസ്റ്റഡിയില് ക്രൂരമായ മര്‍ദനത്തിനിരയായാണ് അഭിഭാഷകനായ സെര്‍ജി മാഗ്നിറ്റ്‌സ്‌കി മരിക്കുന്നത്. അദ്ദേഹത്തിന് വൈദ്യസഹായം പോലും നിഷേധിക്കപ്പെട്ടു. ബ്രിട്ടീഷ് അമേരിക്കന് വ്യവസായി വില്യം ബ്രൗഡറിനുവേണ്ടി ഒരു നികുതി തട്ടിപ്പ് കേസ് അന്വേഷിക്കാന് സെര്‍ജി നിയോഗിക്കപ്പെട്ടു. നികുതി തട്ടിപ്പിന് പിന്നില് പോലീസ് ഉദ്യോഗസ്ഥരാണെന്ന് കണ്ടെത്തിയതോടെ സെര്‍ജി അറസ്റ്റ് ചെയ്യപ്പെട്ടു. പോലീസ് കസ്റ്റഡിയില് വെച്ച് ഇദ്ദേഹത്തെ ക്രൂരമായി കൊലപ്പെടുത്തി.\nസെര്‍ജി സ്‌ക്രിപാല് 2018\nമാര്‍ച്ച് നാലിന് മുന് റഷ്യന് ചാരന്‍കൂടിയായ സെര്‍ജി സ്‌ക്രിപാലിനും മകള് യൂലിയക്കും വിഷബാധയേറ്റിരുന്നു. ബ്രിട്ടനിലെ സാലിസ്ബറി നഗരത്തില് ഒരു ബെഞ്ചില് അബോധാവസ്ഥയിലായ നിലയില് ഇവരെ കണ്ടെത്തുകയായിരുന്നു. നോവിചോക് എന്ന രാസവസ്തു വളരെ കുറഞ്ഞയളവില് ദ്രവരൂപത്തിലാക്കി പ്രയോഗിക്കുകയായിരുന്നെന്നാണ് കണ്ടെത്തിയത്. ഇരുവരും ചികിത്സയിലൂടെ രക്ഷപ്പെട്ടു.\nപ്യോട്ടര് വെര്‍സിലോവ് 2018\nസെപ്റ്റംബറില് ക്രെംലിന്‍വിരുദ്ധ പൊതു പ്രവര്‍ത്തകനും പുതിന്റെ വിമര്‍ശകനുമായ പ്യോട്ടര് വെര്‍സിലോവിനും വിഷബാധയുണ്ടായി. റഷ്യന് ഏജന്റുമാരാണ് അതിനുപിന്നിലെന്ന് വെര്‍സിലോവ് ആരോപിച്ചു. മോസ്‌കോയില്‍നിന്ന് ബെര്‍ലിനില് എത്തിച്ചാണ് ജീവന്‍രക്ഷിച്ചത്. വിഷബാധയേറ്റതാണെന്ന് ബെര്‍ലിനിലെ ഡോക്ടര്‍മാര് കണ്ടെത്തുകയായിരുന്നു.\nവ്‌ലാദിമിര് കാര മുര്‍സ 2017\nപുതിന്റെ വിമര്‍ശകനായ മാധ്യമപ്രവര്‍ത്തകന് കാര മുര്‍സ വിഷബാധയേറ്റ് അബോധാവസ്ഥയിലായി. 2015-ലും അദ്ദേഹത്തിന് ഗുരുതരമായ വിഷബാധയേറ്റിരുന്നു. ശരീരത്തില് ലോഹാംശം വളരെ കൂടുതല് ചെന്നതായാണ് അന്ന് കണ്ടെത്തിയത്. രക്ഷപ്പെട്ട അദ്ദേഹം ഇപ്പോള് മോസ്‌കോയില് കഴിയുന്നു.\nനതാലിയ എസ്റ്റെമിറോവ 2009\nറഷ്യന് സുരക്ഷാ സേനയുടെ തീവ്രവാദി വേട്ടയ്ക്കിടെ ബലിയാടാകുന്ന സാധാരണക്കാരെക്കുറിച്ച് നിരന്തരം വാര്‍ത്തകള് എഴുതിയ മാധ്യമപ്രവര്‍ത്തകയാണ് നതാലിയ. പുടിന് ഭരണകൂടത്തെ ചൊടിപ്പിക്കുന്നതായിരുന്നു നതാലിയയുടെ റിപ്പോര്‍ട്ടുകള് ഓരോന്നും. നതാലിയയെ വീട്ടില് നിന്ന് തട്ടികൊണ്ടുപോയി വെടിവെച്ച് കൊല്ലുകയായിരുന്നു. ഇന്നും നതാലിയയുടെ ഘാതകര് ശിക്ഷിക്കപ്പെട്ടിട്ടില്ല.\nഅന്ന പൊളിറ്റ്‌കോവ്‌സ്‌കയാ 2006\nനോവയ ഗസറ്റ എന്ന പത്രത്തിന്റെ റഷ്യന് റിപ്പോര്‍ട്ടറായിരുന്നു അന്ന. 'പുടിന്റെ റഷ്യ' എന്ന പേരില് അന്ന ഒരു പുസ്തകം എഴുതിയിരുന്നു. അതില് പുടിന് എങ്ങനെ റഷ്യയെ ഒരു പോലീസ് രാജ്യമാക്കി മാറ്റിയെന്ന് ആരോപിച്ചിരുന്നു. പോയിന്റ് ബ്ലാങ്കിലാണ് അന്നയ്ക്ക് വെടിയേല്‍ക്കുന്നത്. അഞ്ച് പേര് സംഭവത്തില് ശിക്ഷിക്കപ്പെട്ടെങ്കിലും അതൊരു ക്വട്ടേഷന് കൊലപാതകം ആണെന്ന് കോടതി തന്നെ വ്യക്തമാക്കിയിരുന്നു. അതിനാല് തന്നെ കൊല്ലാന് നിര്‍ദ്ദേശം നല്‍കിയവര് ഇന്നും കാണാമറയത്താണ്.\nഅലക്‌സാണ്ടര് ലിറ്റ്വിനെന്‍കോ, 2006\nറഷ്യന് സുരക്ഷാ സേനയിലെ ഉദ്യോഗസ്ഥനായിരുന്നു അലക്‌സാണ്ടര്. ഒരു കപ്പ് ചായ കുടിച്ച് മൂന്നാഴ്ചയ്ക്ക് ഇപ്പുറമാണ് അലക്‌സാണ്ടറിന്റെ മരണം. ലണ്ടനിലെ ഒരു ഹോട്ടലില് വെച്ച് ചായയില് പൊളോണിയം കലര്‍ത്തി കൊലപ്പെടുത്തുകയായിരുന്നു. പുടിന്റെ നിര്‍ദ്ദേശപ്രകാരം റഷ്യന് ഏജന്റാണ് ചായയില് വിഷം ചേര്‍ത്തതെന്ന് ബ്രിട്ടന് അന്വേഷണത്തില് കണ്ടെത്തിയിരുന്നു. പക്ഷേ പുടിന് നിഷേധിച്ചു.\nസുരക്ഷാ സേനയില് നിന്ന് വിരമിച്ച ശേഷം അലക്‌സാണ്ടര് സേനയെ വിമര്‍ശിച്ചതാണ് പുടിനെ ചൊടിപ്പിച്ചത്.\nസെര്‍ജി യുഷെന്‍കോവ് 2003\nതന്റെ ലിബറല് റഷ്യന് മൂവ്‌മെന്റ് എന്ന പ്രസ്ഥാനത്തെ ഒരു രാഷ്ട്രീയ പാര്‍ട്ടിയായി പ്രഖ്യാപിച്ചതിന് തൊട്ടുപിന്നാലെയാണ് സെര്‍ജി വെടിയേറ്റുമരിക്കുന്നത്. 1999ലെ അപ്പാര്‍ട്ട്‌മെന്റ് ബോംബിങ്ങിന് പിന്നില് പുടിന് സര്‍ക്കാരാണെന്ന് വിശ്വസിച്ച സെര്‍ജെ ഇതിനുള്ള തെളിവുകള് ശേഖരിച്ചുകൊണ്ടിരിക്കുകയായിരുന്നു.\nഒരു എഴുത്തുകാരനും മാധ്യമപ്രവര്‍ത്തകനുമായിരുന്നു യൂറി. പഴയ സോവിയറ്റ് യൂണിയന്റെ അഴിമതികളെക്കുറിച്ചും ധാരാളം എഴുതിയിരുന്ന ആളാണ്. അപ്പാര്‍ട്ട്‌മെന്റ് ബോംബിങ്ങുമായി ബന്ധപ്പെട്ട് അന്വേഷണം നടത്തുന്നതിനിടെ അജ്ഞാത രോഗം ബാധിച്ചാണ് യൂറി മരിക്കുന്നത്. അമേരിക്കയിലേക്ക് പോകാന് ഇരിക്കെ അപ്രതീക്ഷിതമായിട്ടായിരുന്നു യൂറിയുടെ മരണം. അദ്ദേഹത്തിന്റെ മെഡിക്കല് രേഖകള് ഇന്നുവരെയും പുറം ലോകം കണ്ടിട്ടില്ല.\nപുടിന്റെ വിമര്‍ശകരെല്ലാം കൊല്ലപ്പെടുകയാണ്. അല്‍ക്‌സി നവല്‍നി കോമയിലായിക്കഴിഞ്ഞു. എല്ലാം നിഷേധിക്കുമ്പോഴും വിമര്‍ശകര് നിശബ്ദരാക്കപ്പെടുകയോ ദുരൂഹമായ സാഹചര്യത്തില് കൊല്ലപ്പെടുകയോ ചെയ്യുന്നത് പതിവാണ്\nപുടിന്റെ റഷ്യയില് വിമര്‍ശനങ്ങള് പാടില്ല, വിമര്‍ശിക്കപ്പെടുന്നവര്‍ക്ക് ആയുസ്സും കുറവാണ്.\nContent Highlight: All Putin's critics are killed Why ?\nബാരാക്കിന്റെ ശരീരത്തില് നിന്ന് നീക്കിയത് 35 കിലോ രോമം;ജീവിച്ചിരുന്നത് അതിശയകരമെന്ന് അധികൃതര്\nവിക്ടോറിയയിലെ വനപ്രദേശത്ത് അലഞ്ഞു നടന്ന ബാരാക്ക് എന്ന ചെമ്മരിയാടിനെ എഡ്ഗാര്‍ഗ്‌സ് ..\nറാലികളില് നീല അടിവസ്ത്രവും ടോയ്ലറ്റ് ബ്രഷും; റഷ്യയില് പുതിനെതിരെ പ്രതിഷേധം കനക്കുന്നു\n2021-ൽ പുതിൻ ഇന്ത്യ സന്ദർശിച്ചേക്കും\nവ്ലാദിമിർ പുതിൻ സ്ഥാനമൊഴിഞ്ഞേക്കുമെന്ന് അഭ്യൂഹം\nപുതിന് പാര്‍ക്കിന്‍സണ്‍സ്: സ്ഥാനമൊഴിഞ്ഞേക്കുമെന്ന് റിപ്പോര്‍ട്ട്\nചൈനയില് ദാരിദ്ര്യനിര്‍മാര്‍ജനം എന്ന 'അദ്ഭുതം' സാധ്യമായതായി ഷി ജിന്‍പിങ്\nകൂട്ട പ്രതിരോധ കുത്തിവെപ്പ്: ഫൈസര് വാക്സിൻ 94 ശതമാനം ഫലപ്രദമെന്ന് പഠനം\nകോവിഡ് കാലത്ത് ആത്മഹത്യ കൂടി; ജപ്പാൻ 'ഏകാന്തതാ' മന്ത്രിയെ നിയമിച്ചു\nചൈനീസ് വാക്‌സിന് ഉപയോഗിച്ചേക്കില്ലെന്ന് ശ്രീലങ്ക; 1.35 കോടി ആസ്ട്രസെനക ഡോസുകള് വാങ്ങും


varghese chackok onam akoshikam by sunil m s | വർഗ്ഗീസ് ചാക്കോയ്ക്ക് ഓണമാഘോഷിക്കാം - MarunadanMalayalee.com\nJuly 11, 201502:29 PM IST Permalink\n'എടോ, വർഗ്ഗീസ്, താനിങ്ങു വന്നേ.'\nഉമ്മച്ചന്റെ ഗൗരവത്തിലുള്ള വിളി കേട്ട്, അങ്ങകലെയുള്ള സീറ്റിൽ നിന്നു തല നീട്ടി നോക്കിക്കൊണ്ടു വർഗ്ഗീസ് ചാക്കോ ചോദിച്ചു, 'എന്നെയാണോ, സാറേ?'\n'ങാ, തന്നെത്തന്നെ. വേഗം വാ.'\nഉമ്മച്ചൻ മാനേജരാണ്. വിളിച്ചാൽ ചെന്നേ തീരൂ. എഴുതിക്കൊണ്ടിരുന്ന രജിസ്റ്റർ അടച്ചുവച്ച്, വർഗ്ഗീസ് ചാക്കോ ധൃതിയിൽ ഉമ്മച്ചന്റെയടുത്തേയ്ക്കു ചെന്നു.\n'എടോ, താനാരാ, ക്രിസ്ത്യാനിയോ, അതോ ഹിന്ദുവോ? ഒന്നു പറഞ്ഞേ.'\nവർഗ്ഗീസ് ചാക്കോ പകച്ചുപോയി. അത്തരത്തിലൊരു ചോദ്യം തീരെ പ്രതീക്ഷിച്ചതല്ല. 'സാറെന്താ അങ്ങനെ ചോദിക്കാൻ...'\nവാസ്തവത്തിൽ ഉമ്മച്ചന്റെ ചോദ്യത്തിനു തീരെ പ്രസക്തിയില്ല. ഉമ്മച്ചനും വർഗ്ഗീസ് ചാക്കോയും പലപ്പോഴും ഒരേ പള്ളിയിൽത്തന്നെ കുർബ്ബാന കൂടിയിട്ടുള്ളതാണ്. വർഗ്ഗീസ് ചാക്കോ ഏതു മതത്തിൽ പെട്ടയാളാണെന്ന് അറിഞ്ഞിട്ടും അതറിയാത്ത പോലെ ഉമ്മച്ചൻ പൊടുന്നനേ ഉന്നയിച്ച ആ ചോദ്യത്തിന്റെ പിന്നിലെ ഉദ്ദേശ്യമെന്തെന്ന് ഊഹിച്ചെടുക്കാൻ ശ്രമിച്ചുകൊണ്ടു വർഗ്ഗീസ് ചാക്കോ മിഴിച്ചു നിന്നു. ഉമ്മച്ചന്റെ ചോദ്യങ്ങളുടെ പിന്നിൽ കുഴപ്പങ്ങൾ പതിയിരിക്കുക പതിവാണ്.\n'പറയെടോ,' ഉമ്മച്ചൻ കല്പിച്ചു.\n'ക്രിസ്ത്യാനി. കത്തോലിക്കൻ. അതു സാറിനറിയാവുന്നതാണല്ലോ.' വർഗ്ഗീസ് ചാക്കോ വിനീതമായി ചൂണ്ടിക്കാണിച്ചു.\n'കത്തോലിക്കനായാലും യാക്കോബായ ആയാലും താനൊരു ക്രിസ്ത്യാനി തന്നല്ലോ. പിന്നെങ്ങനാ, താൻ ഓണമാഘോഷിക്കുന്നേ?' ഒരു കടലാസ്സു വർഗ്ഗീസ് ചാക്കോയുടെ മുന്നിലേയ്ക്കിട്ടുകൊണ്ട് ഉമ്മച്ചൻ ചോദിച്ചു.\nകടലാസ്സും അതിലെ ചുവന്ന മഷിയിലുള്ള എഴുത്തും കണ്ടു വർഗ്ഗീസ് ചാക്കോ ഞെട്ടി. 'അയ്യോ സാറേ, ഇതു സാങ്ഷനായില്ലേ? അത് അക്കൗണ്ടിൽ ക്രെഡിറ്റായിക്കഴിഞ്ഞിട്ടുണ്ടാകും എന്നു കരുതി ക്യാഷെടുക്കാനായി ഞാൻ ചെക്കും കൊടുത്തയച്ചിട്ടുണ്ട്.'\nഅയ്യായിരം രൂപയുടെ ഫെസ്റ്റിവൽ അഡ്വാൻസിനു വേണ്ടി വർഗ്ഗീസ് ചാക്കോ തലേദിവസം കൊടുത്തിരുന്ന അപേക്ഷയായിരുന്നു, ഉമ്മച്ചൻ മുന്നിലേയ്ക്കിട്ടു കൊടുത്തത്.\n'അതെങ്ങനെ സാങ്ഷനാക്കും? താൻ ക്രിസ്ത്യാനിയാ. തനിക്ക് ഓണമില്ല. ഓണമാഘോഷിക്കാൻ വേണ്ടി തനിക്ക് ഫെസ്റ്റിവൽ അഡ്വാൻസു തരാൻ വകുപ്പില്ല.' ഉമ്മച്ചൻ നിർദ്ദയം പറഞ്ഞു. അപേക്ഷമേൽ 'പർപ്പസ് നോട്ട് ജെനുവിൻ. ഹെൻസ് ആപ്ലിക്കേഷൻ ഈസ് റിജക്റ്റഡ്' എന്നു ചുവന്ന മഷിയിൽ വെണ്ടയ്ക്കാ അക്ഷരത്തിലെഴുതിവച്ചിരിക്കുന്നു. ചുവട്ടിൽ ഉമ്മച്ചൻ ഒപ്പിട്ടിട്ടുമുണ്ട്.\n'സാറേ, ചതിച്ചേയ്ക്കല്ലേ. എല്ലാരും കൂടി വേളാങ്കണ്ണിക്കു പോകാൻ ബസ്സില് സീറ്റു പറഞ്ഞു വച്ചിരിക്കുകയാ. ഇതു സാങ്ഷനായിട്ടു വേണം അതിന്റെ കാശു കൊടുക്കാൻ. ഇതു കിട്ടിയില്ലെങ്കിൽ ഒക്കെ വെള്ളത്തിലാകും.'\n'എന്നാ താൻ ക്രിസ്മസ് വരെ വെള്ളത്തിൽത്തന്നെ കെടന്നോ. ക്രിസ്മസ്സിന് തനിക്ക് ഫെസ്റ്റിവൽ അഡ്വാൻസു കിട്ടും.' ഉമ്മച്ചൻ മറ്റു ജോലികളിലേയ്ക്കു തിരിഞ്ഞു.\nതലയിൽ ഇടിത്തീ വീണതു പോലെ തോന്നി വർഗ്ഗീസ് ചാക്കോയ്ക്ക്.\nഇടവകപ്പള്ളിയോടു ചേർന്നു പ്രവർത്തിക്കുന്ന ഉണ്ണിമിശിഹാ കുടുംബസഹായസംഘമാണു വേളാങ്കണ്ണിയാത്ര സംഘടിപ്പിച്ചിരിക്കുന്നത്. വേളാങ്കണ്ണിയിൽ മാത്രമല്ല, തമിഴ്‌നാട്ടിലെ മിക്ക പുണ്യസ്ഥലങ്ങളും അഞ്ചു ദിവസത്തോളം നീണ്ടുനിൽക്കുന്ന ആ യാത്രയ്ക്കിടയിൽ സന്ദർശിക്കാം. രണ്ടു കുഞ്ഞുങ്ങളുൾപ്പെടെ ആകെ ആറു പേരുള്ള കുടുംബത്തിന് അയ്യായിരം രൂപ മാത്രമേ കുടുംബസഹായസംഘം ഈടാക്കുന്നുള്ളൂ. ആകെ ചെലവിന്റെ നല്ലൊരു ഭാഗം സംഘം തന്നെ വഹിക്കുകയും ചെയ്യുന്നു.\nചില സ്വകാര്യവ്യക്തികൾ ഇത്തരം ടൂറുകൾ ഒരുക്കാറുണ്ട്. അവയുടെ നിരക്കു വളരെക്കൂടുതലാണെന്നു മാത്രമല്ല, അവർ നൽകുന്ന സൗകര്യങ്ങൾ കുടുംബസഹായസംഘത്തിന്റേതോളം നല്ലതുമല്ല. അത്തരമൊരു ടൂറിനിടയിൽ ഏതോ ഒരു വരാന്തയിൽ കിടന്നുറങ്ങേണ്ടി വന്നെന്ന് അയല്പക്കത്തെ ജോണിച്ചേട്ടൻ ഒരിക്കൽ പറയുകയും ചെയ്തിരുന്നു.\n'സാറേ, അതൊന്നു സാങ്ഷനാക്കിത്തരണം.' വർഗ്ഗീസ് ചാക്കോ കേണു.\nഉമ്മച്ചൻ കേട്ടതായിപ്പോലും ഭാവിച്ചില്ല. ഒരു കാര്യം തന്നെ രണ്ടു തവണ പറയുന്ന സ്വഭാവം ഉമ്മച്ചനില്ല.\nഉണ്ണിമിശിഹാ കുടുംബസഹായസംഘം എല്ലാക്കൊല്ലവും ഓണം അവധിക്കാലത്തു സൗകര്യപ്പെടുത്തിക്കൊടുക്കാറുള്ളതാണ് ഈ യാത്ര. ഈ യാത്രയിൽ പങ്കെടുക്കണമെന്ന് ആഗ്രഹിക്കാൻ തുടങ്ങിയിട്ടു വർഷങ്ങളായി. ഇതുവരെ പോകാനൊത്തിട്ടില്ല. സാമ്പത്തികം തന്നെ കാരണം. കൈകാലുകളിലെ വേദന നിമിത്തം അപ്പച്ചൻ കല്പണി നിറുത്തിയതോടെ കുടുംബഭാരം മുഴുവനും വർഗ്ഗീസ് ചാക്കോവിന്റെ ചുമലിലായി. അപ്പച്ചനും അമ്മച്ചിക്കും ഇടയ്ക്കിടെ ചികിത്സയും വേണ്ടി വരുന്നു.\nമൂത്ത കുഞ്ഞിനെ ഇംഗ്ലീഷ് മീഡിയത്തിൽ ചേർത്തതിനു ശേഷമാണു ഇപ്പോഴത്തെ വിദ്യാഭ്യാസം ഏറെച്ചെലവുള്ളൊരു സംഗതിയായി മാറിയിരിക്കുന്നെന്ന, കൈയ്പുള്ള സത്യം മനസ്സിലായത്. എൽ കെ ജിയിൽ ഇത്തവണ ചേർത്തിരിക്കുന്ന ഇളയ കുഞ്ഞു കൂടി അടുത്തതിനടുത്ത കൊല്ലം ഇംഗ്ലീഷ് മീഡിയത്തിൽ പോകാൻ തുടങ്ങുമ്പോഴുള്ള കാര്യത്തെപ്പറ്റി ഭയം മൂലം ഓർക്കാറേയില്ല.\n'താൻ പോയില്ലേ?' ഉമ്മച്ചൻ തലയുയർത്തി നോക്കാതെ തന്നെ ചോദിച്ചു. 'സ്ഥലം വിട്. താൻ പോയി പണി ചെയ്യ്.'\nവർഗ്ഗീസ് ചാക്കോ ഉമ്മച്ചന്റെ മുന്നിൽ നിന്നു വിയർത്തു.\nവേളാങ്കണ്ണിയാത്രയിൽ ഇത്തവണ പങ്കുചേരാമെന്ന വിശ്വാസത്തിൽ വീട്ടിലെല്ലാവരും ഉത്സാഹത്തിലാണ്. അപ്പച്ചനും അമ്മച്ചിയും ഭാര്യയും, എന്തിന്, കുഞ്ഞുങ്ങൾ പോലും. പരന്നൊഴുകിപ്പോകുന്ന, വർണ്ണശബളമായ ലക്ഷുറി ബസ്സിലുള്ള, രാജകീയമായ യാത്രയാണു വീട്ടിലെ ഇപ്പോഴത്തെ മുഖ്യസംസാരവിഷയം.\nഇത്രയുമായ നിലയ്ക്ക്, 'ഇത്തവണയും പോകാൻ പറ്റില്ല' എന്ന് അവരോടെങ്ങനെ പറയും? 'അല്ലെങ്കിലും അവനെക്കൊണ്ടതൊന്നും നടക്കില്ല' എന്ന് അപ്പച്ചനും, ഏതാണ്ടതേ അർത്ഥത്തിൽത്തന്നെ, എന്നാലതിനേക്കാളാഴത്തിൽ മുറിവേൽപ്പിക്കുന്ന തരത്തിൽ ഭാര്യയും പറയും.\nവർഗ്ഗീസ് ചാക്കോയുടെ കണ്ണു നിറഞ്ഞു.\nഭാര്യയെ കുറ്റപ്പെടുത്തിയിട്ടു കാര്യമില്ല. വേളാങ്കണ്ണിക്കു പോകാൻ പോകുന്നെന്ന വാർത്ത അവൾ ഇതിനകം നാടാകെ അഭിമാനപൂർവ്വം പ്രക്ഷേപണം ചെയ്തു കഴിഞ്ഞിട്ടുണ്ട്. ഫെസ്റ്റിവൽ അഡ്വാൻസു കിട്ടുമെന്ന വിശ്വാസത്തിൽ അവളെ നിരുത്സാഹപ്പെടുത്തിയുമില്ല. ടൂറിനു പോകാനാകുന്നില്ലെങ്കിൽ അപമാനഭീതി കൊണ്ടു ചിലപ്പോളവൾ വല്ല കടുംകൈയും പ്രവർത്തിച്ചെന്നു വരും. വിവാഹശേഷം സുഖസമൃദ്ധിയിൽ കഴിയാൻ ഭാഗ്യം സിദ്ധിച്ച ചില കൂട്ടുകാരികളുടെ കാര്യം അവളിടയ്ക്കിടെ സൂചിപ്പിക്കാറുണ്ട്. അതു കേട്ടാലും പ്രതികരിക്കാറില്ല. സ്വകാര്യബാങ്കിലെ ഒരു ക്ലാർക്കിനു കിട്ടുന്ന ശമ്പളത്തിനു പരിമിതികളുണ്ടെന്ന് അവൾ സ്വയം മനസ്സിലാക്കിയെടുക്കേണ്ടതായിരുന്നു.\nഉമ്മച്ചനോടു യാചിച്ചിട്ടു ഫലമില്ല. അയാൾ നിയമത്തിൽ നിന്നു കടുകിട വ്യതിചലിക്കുകയില്ല. 'ബാങ്കിന്റെ നിയമം വേദവാക്യം'. മനുഷ്യത്വമൊന്നും അക്കാര്യത്തിൽ അയാൾക്കു പ്രശ്‌നമല്ല.\nവർഗ്ഗീസ് ചാക്കോ വേച്ചുവേച്ചു മടങ്ങിച്ചെന്നു സീറ്റിലിരുന്നു. എന്തു ചെയ്യണമെന്നു യാതൊരു രൂപവുമില്ല. കുടുംബസഹായസംഘത്തിനുള്ള പണവുമായല്ലാതെ, വെറും കൈയോടെ വൈകുന്നേരം വീട്ടിലേയ്ക്കു മടങ്ങിച്ചെല്ലുന്ന കാര്യമോർത്തപ്പോൾത്തന്നെ പേടിയായി. മുള്ളുവാക്കുകൾ കേൾക്കുന്നതിലും നല്ലത്, വല്ല വഴിക്കും പൊയ്ക്കളയുന്നതായിരിക്കും.\nകൈത്തലം കൊണ്ടു നെറ്റി താങ്ങി, കുനിഞ്ഞിരുന്നു.\nഅല്പം കഴിഞ്ഞപ്പോൾ പുറകിൽ നിന്നൊരു തോണ്ടൽ: 'ഏയ്, തനിയ്‌ക്കെന്തു പറ്റി?'\nസന്തോഷാണ്. സഹപ്രവർത്തകൻ. കാര്യം പറയാനുള്ള കെല്പുണ്ടായില്ല. തിരിഞ്ഞു നോക്കുക പോലും ചെയ്യാതെ ഇരിപ്പു തുടർന്നു.\nസന്തോഷ് എഴുന്നേറ്റടുത്തു വന്നു. 'എന്താ കുഴപ്പം? പറയെടോ?'\n'ഫെസ്റ്റിവൽ അഡ്വാൻസ് ഉമ്മച്ചൻ സാറു റെജക്റ്റു ചെയ്തു.'\n'ങേ, ഫെസ്റ്റിവൽ അഡ്വാൻസു റെജക്റ്റു ചെയ്‌തോ? കാരണം?'\n'ക്രിസ്ത്യാനിക്ക് ഓണത്തിന് ഫെസ്റ്റിവൽ അഡ്വാൻസു തരാൻ പറ്റില്ലാന്ന്.'\n'അങ്ങേര് ഒടക്കുവീരനാ.' അങ്ങകലെയിരിക്കുന്ന ഉമ്മച്ചന്റെ നേരേ സന്തോഷ് ദ്വേഷ്യത്തോടെ നോക്കി. 'ബ്രാഞ്ചിലിരുന്ന് ഒടക്കി കസ്റ്റമറെയൊക്കെ ഓടിച്ചു വിട്ടപ്പൊ അങ്ങേരെ ഇങ്ങോട്ടു വലിച്ചു. കുരിശിപ്പൊ നമ്മടെ തലേലായി.' സന്തോഷ് അരിശത്തോടെ പിറുപിറുത്തു.\n'വീട്ടിലെല്ലാരും വേളാങ്കണ്ണിക്കു പോകാൻ റെഡിയായിരിക്കുകയാ. ഇതു കിട്ടീട്ടു വേണം അതിന്റെ കാശു കൊടുക്കാൻ.'\nസന്തോഷ് സഹതാപത്തോടെ വർഗ്ഗീസ് ചാക്കോയുടെ തോളത്തു കൈ വച്ചു.\n'ഇന്നു വീട്ടീപ്പോകാതിരിക്കുന്നതാ ഭേദം.' വർഗ്ഗീസ് ചാക്കോയുടെ തൊണ്ടയിടറി.\nകുറച്ചു നേരം കഴിഞ്ഞപ്പോൾ സന്തോഷ് രണ്ടും കല്പിച്ച് അസിസ്റ്റന്റ് മാനേജർ, ദിനകരന്റെ അടുത്തേയ്ക്കു ചെന്നു. ദിനകരൻ മാനേജർമാരുടെ കൂട്ടത്തിൽപ്പെട്ടയാളു തന്നെ. പക്ഷേ, ഉമ്മച്ചനോളം കഠിനഹൃദയനല്ല.\nജീവനക്കാരുടെ ഫെസ്റ്റിവൽ ആഘോഷം സന്തോഷകരമാക്കാൻ വേണ്ടി വർഷങ്ങൾക്കു മുമ്പു ബാങ്ക് അനുവദിച്ച ഒരാനുകൂല്യമാണു ഫെസ്റ്റിവൽ അഡ്വാൻസ്. തുക ശമ്പളത്തിൽ നിന്നു പത്തുമാസം കൊണ്ടു തിരികെപ്പിടിക്കും. പലിശരഹിതമാണ് എന്നതാണ് അതിന്റെ മറ്റൊരാകർഷണം.\nദിനകരൻ സർക്കുലറെടുത്തു നോക്കി. ഓരോ തൊഴിലാളിക്കും ഫെസ്റ്റിവൽ ആഘോഷിക്കാൻ വേണ്ടി വർഷത്തിലൊരിക്കൽ അർഹതപ്പെട്ടതാണു ഫെസ്റ്റിവൽ അഡ്വാൻസ് എന്നു സർക്കുലറിൽ പറഞ്ഞിരിക്കുന്നു. ജാതിയുടേയോ മതത്തിന്റേയോ പേരു പരാമർശിച്ചുകൊണ്ടുള്ള നിബന്ധനകളൊന്നും സർക്കുലറിലില്ല. അപേക്ഷകന്റെ തന്നെ മതവുമായി ബന്ധപ്പെട്ട ഫെസ്റ്റിവലിനു വേണ്ടി മാത്രമേ ഫെസ്റ്റിവൽ അഡ്വാൻസു നൽകാവൂ എന്നു സർക്കുലറിൽ എവിടേയും പറഞ്ഞിട്ടില്ല.\nദിനകരൻ സർക്കുലറുമായി ഉമ്മച്ചന്റെ അടുത്തേയ്ക്കു ചെന്നു. അതു കണ്ട സന്തോഷ് തിരികെച്ചെന്നു വർഗ്ഗീസ് ചാക്കോയെ ആഹ്ലാദപൂർവം അറിയിച്ചു, 'ദിനകരൻ സാറ് തന്റെ കാര്യം ഏറ്റെടുത്തിട്ടുണ്ട്.'\nഉമ്മച്ചനും ദിനകരനും തമ്മിൽ ഏറ്റുമുട്ടലുണ്ടാകുമെന്ന് ഉറപ്പ്. അതു കാണാനുള്ള ആകാംക്ഷയോടെ സന്തോഷ് കാതു കൂർപ്പിച്ചിരുന്നു; ചങ്കിടിപ്പോടെ വർഗ്ഗീസ് ചാക്കോയും.\n'ക്രിസ്ത്യാനിക്ക് ഓണത്തിനു ഫെസ്റ്റിവൽ അഡ്വാൻസു കിട്ടില്ലേ, ഉമ്മച്ചൻ സാറേ?' ദിനകരൻ മുഖവുര കൂടാതെ നേരേ വിഷയത്തിലേയ്ക്കു കടന്നു.\n'ഇല്ല.' ഉമ്മച്ചൻ നീരസത്തോടെ പറഞ്ഞു. 'ക്രിസ്ത്യാനിയ്‌ക്കെവിടെ ഓണം? മണ്ടച്ചോദ്യോമായാണല്ലോ തന്റെ വരവ്!' വേണ്ടാത്ത കാര്യങ്ങളിലൊക്കെ തലയിടാൻ മിടുക്കനാണീ കക്ഷി. ക്രിസ്ത്യാനീടെ വക്കാലത്ത് ക്രിസ്ത്യാനിയല്ലാത്ത ഇയാളെന്തിന് ഏറ്റെടുക്കുന്നു?\n'ക്രിസ്ത്യാനിക്ക് ഓണത്തിന് ഫെസ്റ്റിവൽ അഡ്വാൻസു കൊടുക്കരുതെന്ന് ഈ സർക്കുലറിൽ എവിടാ പറഞ്ഞിരിക്കുന്നേ?' ദിനകരൻ സർക്കുലർ ഫയൽ ഉമ്മച്ചന്റെ മുമ്പിൽ മലർത്തി വച്ചു.\nഇതു ദിനകരന്റെ സ്ഥിരം പതിവാണ്. എന്തിനും ഏതിനും സർക്കുലറെടുത്തും കൊണ്ടിങ്ങു പോന്നോളും. യഥാർത്ഥത്തിൽ ബാങ്കല്ല, വക്കീലാപ്പീസാണ് ഇയാൾക്കു പറ്റിയ സ്ഥലം. ഇയാളെ ഒന്നൊതുക്കണം. മേലിൽ ആവശ്യമില്ലാത്ത കാര്യങ്ങളിൽ ഇയാൾ തലയിടരുത്. ഉമ്മച്ചൻ നിശ്ചയിച്ചു. 'ക്രിസ്ത്യാനിക്ക് ഓണത്തിന് ഫെസ്റ്റിവൽ അഡ്വാൻസു കൊടുക്കാമെന്ന് അതിലെവിടാ പറഞ്ഞിരിക്കുന്നതെന്നു കാണിച്ചുതാ, ആദ്യം തന്നെ.'\n'ദാ, ഇതിൽ പറഞ്ഞിരിക്കുന്നത് ആകെ നാലേ നാലു കാര്യങ്ങളാണ്', ദിനകരൻ വിശദീകരിച്ചു. 'ഫെസ്റ്റിവൽ അഡ്വാൻസെന്നു പറഞ്ഞിരിക്കുന്നതു കൊണ്ട് അത് ഏതെങ്കിലുമൊരു ഫെസ്റ്റിവലിനു വേണ്ടിയായിരിക്കണം: അതാണൊന്ന്. പത്തു പ്രതിമാസത്തവണകളായി അഡ്വാൻസു തിരിച്ചു പിടിക്കും. അതാണു രണ്ടാമത്തെക്കാര്യം. മൂന്നാമത്തെക്കാര്യം, ഒരു തവണയെടുത്താൽ, പിന്നെ പന്ത്രണ്ടു മാസം കഴിഞ്ഞേ വീണ്ടും കിട്ടൂ. നാല്, പലിശയില്ല.'\n'ഇതൊക്കെ എനിക്കറിയാം. താനെന്നെപ്പഠിപ്പിക്കണ്ട.'\n'സാറ് വർഗ്ഗീസ് ചാക്കോയുടെ അപ്ലിക്കേഷൻ റെജക്റ്റു ചെയ്തത് എന്തു കൊണ്ടാ?'\n'എടോ, ഫെസ്റ്റിവലാഘോഷിക്കാനായിരിക്കണം എന്ന് താൻ തന്നെ ഇപ്പൊ വായിച്ചു കേൾപ്പിച്ചതല്ലേ?'\n'സാറിവിടെ ഓണത്തിനു വേണ്ടി ചിലർക്കൊക്കെ ഫെസ്റ്റിവൽ അഡ്വാൻസു സാങ്ഷനാക്കീട്ട് ണ്ടല്ലോ.'\n'ങാ, ഓണമുള്ളോർക്കൊക്കെ കൊടുത്തിട്ട് ണ്ട്. വർഗ്ഗീസ് ചാക്കോയ്‌ക്കെവിടുന്നാ ഓണം?'\n'എവിടുന്നാ ഓണം ന്നോ? എല്ലാവർക്കൂള്ള ഓണം അയാൾക്കൂണ്ട്.'\n'ഇല്ല. അയാൾക്ക് ഓണമില്ല. ക്രിസ്ത്യാനിയ്‌ക്കെവിടുന്നാ ഓണം?'\n'ദേ സാറു പിന്നേം പറയും. ക്രിസ്ത്യാനിക്ക് ക്രിസ്ത്യൻ ഫെസ്റ്റിവലുകൾക്കു മാത്രേ അഡ്വാൻസു കൊടുക്കാവൂന്ന് ഇതിലെവിടേം പറയുന്നില്ലല്ലോ.'\n'പറഞ്ഞത് തന്നെ താനും പറേണു. വർഗ്ഗീസ് ചാക്കോയ്ക്ക് ഓണത്തിന് ഫെസ്റ്റിവൽ അഡ്വാൻസു കൊടുക്കാൻ പറ്റില്ല. ഓണം അയാൾടെ ഫെസ്റ്റിവലല്ല.'\n'അപ്പൊ സാറു കൊടുക്കില്ലേ?'\n'പച്ച മലയാളത്തിലല്ലേ തന്നോടു പറഞ്ഞത്?'\nഉമ്മച്ചൻ ഡിപ്പാർട്ടുമെന്റിന്റെ മാനേജരായതുകൊണ്ട് കീഴിലുള്ള എല്ലാവരുടേയും ഫെസ്റ്റിവൽ അഡ്വാൻസു സാങ്ഷനാക്കുന്നത് ഉമ്മച്ചൻ തന്നെ. ദിനകരന്റേതു പോലും. അസിസ്റ്റന്റ് മാനേജരാണെങ്കിലും, ദിനകരന് അതു സാങ്ഷനാക്കാനുള്ള അധികാരമൊട്ടില്ലാ താനും.\nദിനകരൻ സർക്കുലറുമെടുത്തുകൊണ്ട് ഡെപ്യൂട്ടി ജനറൽ മാനേജർ സച്ചിദാനന്ദന്റെ കാബിനിലേയ്ക്കു ചെന്നു. സർവ്വീസിൽ നിന്നു പിരിയാൻ ഒരു വർഷത്തിൽ താഴെ മാത്രമേ ഡീ ജീ എമ്മിനുള്ളു.\n'എന്താ ദിനകരാ, സർക്കുലറൊക്കെയായിട്ടാണല്ലോ വരവ്?' ഡീ ജീ എം ചിരിച്ചുകൊണ്ടു ചോദിച്ചു.\n'സാറേ, ക്രിസ്ത്യാനിക്ക് ഓണമാഘോഷിക്കാൻ ഫെസ്റ്റിവൽ അഡ്വാൻസു കിട്ടില്ലേ?'\nഡീ ജീ എം നേരിട്ടൊരുത്തരം പറഞ്ഞില്ല. 'എന്താ പ്രശ്‌നം? ആദ്യം തന്നെ അതു കേൾക്കട്ടെ.'\n'പ്രശ്‌നം ഞാൻ പറയാം സാർ' എന്നു പറഞ്ഞുകൊണ്ട് ഉമ്മച്ചൻ കടന്നു വന്നു. ദിനകരൻ ഡീ ജീ എമ്മിന്റെ ക്യാബിനിലേയ്ക്കു കടക്കുന്നതു കണ്ടപ്പോൾത്തന്നെ ഉമ്മച്ചനും എഴുന്നേറ്റു പോന്നിരുന്നു. കൈയിൽ ഒരു രജിസ്റ്ററുമുണ്ട്. 'വർഗ്ഗീസ് ചാക്കോ ഫെസ്റ്റിവൽ അഡ്വാൻസിനപേക്ഷിച്ചു. അയാൾക്ക് ഓണമാഘോഷിക്കണത്രേ! ക്രിസ്ത്യാനിയ്‌ക്കെവിടുന്നാ ഓണം? അത് അഡ്വാൻസു കിട്ടാൻ വേണ്ടി മാത്രം പറഞ്ഞതാ. ഞാനതു റെജക്റ്റു ചെയ്തു. പർപ്പസ് നോട്ട് ജെനുവിൻ.' ഉമ്മച്ചൻ കാര്യം വിശദമാക്കി.\n'ഫെസ്റ്റിവൽ അഡ്വാൻസിനെപ്പറ്റിയുള്ള മുഴുവൻ റൂളുകളും ഈ സർക്കുലറിലുണ്ട്.' ദിനകരൻ ഇടപെട്ടു. 'അവരവരുടെ മതങ്ങളുടെ ഫെസ്റ്റിവലുകൾക്കു മാത്രമേ ഫെസ്റ്റിവൽ അഡ്വാൻസു കൊടുക്കാവൂ എന്ന് ഇതിൽ ഒരിടത്തും പറയുന്നില്ല, സർ.' ദിനകരൻ സർക്കുലർ ഫയൽ മേശപ്പുറത്തു നിവർത്തി വച്ചു.\n'അത് അതില് പറയേണ്ട കാര്യമില്ലല്ലോ. പറയാതെ തന്നെ അതു മനസ്സിലാക്കിയെടുക്കാൻ ഇത്തിരി കോമൺസെൻസു മാത്രം മതി.' ഉമ്മച്ചൻ പരിഹസിച്ചു.\n'സാറിന്റെ തീരുമാനം പറയ്.' ദിനകരൻ ഡീ ജീ എമ്മിനോടാവശ്യപ്പെട്ടു.\nഡീ ജീ എമ്മിന് എന്തെങ്കിലും പറയാനാകുന്നതിനു മുമ്പ്, ഉമ്മച്ചൻ കൈയിലുണ്ടായിരുന്ന രജിസ്റ്റർ അദ്ദേഹത്തിന്റെ മുമ്പിൽ നിവർത്തിക്കാണിച്ചു. 'നമ്മളിതുവരെ സാങ്ഷനാക്കിയിട്ടുള്ള ഫെസ്റ്റിവൽ അഡ്വാൻസുകളുടെ ലിസ്റ്റാണിത്. സാറിതൊന്നു നോക്ക്.'\n'പോൾ ക്രിസ്തുമസ്, ജോസ് – ഈസ്റ്റർ, ഹുസൈൻ റംസാൻ, നാസർ ഈദ്, സന്തോഷ് – ഓണം, ദിനകരൻ വിഷു, സരസ്വതി – ദീപാവലി…' ഡീ ജീ എം രജിസ്റ്ററിലെ ലിസ്റ്റ് ഉറക്കെ വായിച്ചു.\n'ഇത്രേം കൊല്ലത്തിനിടയിൽ കൊടുത്തിരിക്കുന്ന ഫെസ്റ്റിവൽ അഡ്വാൻസു മുഴുവനും അവരവരുടെ ഫെസ്റ്റിവലുകൾക്കായിരുന്നു. എനിക്കു മുമ്പിരുന്ന ജോസഫ് സാറു സാങ്ഷനാക്കിയതുമൊക്കെ അങ്ങനെ തന്നെ. അല്ലാത്തത് ഒറ്റയൊരെണ്ണം പോലും കൊടുത്തിട്ടില്ല.' ഉമ്മച്ചന്റെ ശബ്ദത്തിൽ ആധികാരികത മുഴങ്ങി.\n'എന്താ ദിനകരാ?' ഡീ ജീ എം പ്രതികരണമാരാഞ്ഞു.\n'ആരും ഇതിനു മുമ്പ് ഇങ്ങനെ അപ്ലൈ ചെയ്തിട്ടില്ല, അതുകൊണ്ടു കൊടുക്കാനിട വന്നിട്ടില്ല. ഇന്നിപ്പൊ ഒരാള് അപ്ലൈ ചെയ്തിരിക്കുന്നു. അപ്പൊ കൊടുക്കണം.'\nഡീ ജീ എം ഉമ്മച്ചന്റെ നേരേ നോക്കി.\n'ഇതുവരെയുള്ള പതിവിൽ നിന്നു വിട്ട് സാങ്ഷനാക്കാൻ പറ്റില്ല, സർ.' ഉമ്മച്ചൻ.\n'സാറെന്താ തീരുമാനിക്കണത്?' ദിനകരൻ ഡീ ജീ എമ്മിനെ നോക്കി.\n'എന്റെ തീരുമാനത്തിന് ഇവിടെ പ്രസക്തിയുണ്ടോ, ദിനകരാ?' ഡീ ജീ എം ചോദിച്ചു. 'അതിന്റെ സാങ്ഷനിങ് അഥോറിറ്റി മാനേജരാണ്, ഡീ ജീ എമ്മല്ല. ഉമ്മച്ചനാണ് മാനേജർ. ഉമ്മച്ചന് തീരുമാനമെടുക്കാനുള്ള അധികാരമുണ്ട്. തീരുമാനം യെസ്സുമാകാം നോയുമാകാം. ഉമ്മച്ചൻ തീരുമാനമെടുത്തു കഴിഞ്ഞു. എനിക്കിതിൽ റോളില്ല.'\nദിനകരൻ വിട്ടില്ല. 'സർ, റെജക്ഷനുകളെല്ലാം നേരേ മുകളിലുള്ള അഥോറിറ്റിക്കു റിപ്പോർട്ടു ചെയ്യണമെന്ന് ഇൻസ്ട്രക്ഷനുണ്ട്. അതനുസരിച്ച് ഉമ്മച്ചൻ സാറ് റെജക്റ്റു ചെയ്ത അപ്ലിക്കേഷൻ സാറിന്റെ മുമ്പിലു വയ്ക്കണം.'\n'ആ വ്യവസ്ഥ കസ്റ്റമറുടെ ലോൺ റെജക്റ്റു ചെയ്യുമ്പഴല്ലേ ആപ്ലിക്കബിളാകൂ, ദിനകരാ. സ്റ്റാഫിന്റെ അപ്ലിക്കേഷന് അതു ബാധകമാകുമോ?'\n'സർ, സ്റ്റാഫിന്റെ അപ്ലിക്കേഷൻ റെജക്ഷനാകാറില്ലാത്തതുകൊണ്ട് അങ്ങനെ നമുക്കു തോന്നിപ്പോകുന്നതാണ്. ആ സർക്കുലറില് കസ്റ്റമറുടേതെന്നോ സ്റ്റാഫിന്റേതെന്നോ വേർതിരിച്ചു പറയുന്നില്ല. റെജക്ഷനായ ഏതു കേസിനും ആ റൂളു ബാധകമാണ്.' ദിനകരൻ വിശദീകരിച്ചു.\n'അതു ബോർഡിന്റെ തീരുമാനമായിരുന്നു. വേണമെങ്കിൽ ആ സർക്കുലറും കാണിച്ചുതരാം.'\nമതിയായ കാരണങ്ങളില്ലാതെ ലോണുകൾ നിരസിച്ചു കസ്റ്റമർമാരെ ബ്രാഞ്ച് മാനേജർമാർ മടക്കി അയയ്ക്കുന്നതു നിയന്ത്രിക്കാൻ വേണ്ടി ഡയറക്റ്റർ ബോർഡെടുത്ത തീരുമാനമായിരുന്നു, അത്.\n'ഞാനാ അപ്ലിക്കേഷൻ സാറിനു വച്ചേയ്ക്കാം. കാര്യം തീർന്നല്ലോ.' ഉമ്മച്ചൻ വർഗ്ഗീസ് ചാക്കോവിന്റെ ആപ്ലിക്കേഷൻ ഡീ ജീ എമ്മിന്റെ മുന്നിൽ വച്ചു. ഉമ്മച്ചന്റെ തീരുമാനങ്ങൾ ഡീ ജീ എം ഇതുവരെ ചോദ്യം ചെയ്തിട്ടില്ല. പ്രകടമായ അതൃപ്തിയോടെ ഉമ്മച്ചൻ രജിസ്റ്ററുമായി തന്റെ സീറ്റിലേയ്ക്കു മടങ്ങിപ്പോയി.\nമാനേജരുടെ തീരുമാനം തിരുത്താൻ ഡീ ജീ എമ്മിന് അധികാരമുണ്ട്. ദിനകരൻ പ്രതീക്ഷയോടെ ഡീ ജീ എമ്മിന്റെ മുഖത്തു നോക്കി.\nക്രിസ്ത്യാനിക്ക് ഓണത്തിനു വേണ്ടി ഫെസ്റ്റിവൽ അഡ്വാൻസു കൊടുക്കാമോ? ഡീ ജീ എം ആലോചിച്ചു. അവരവരുടേതല്ലാത്ത ഫെസ്റ്റിവലുകൾക്കു വേണ്ടി അഡ്വാൻസു കൊടുത്തുകൂടാ എന്നു സർക്കുലറിൽ പറയുന്നില്ലെന്നതു ശരി തന്നെ. എന്നാൽ കൊടുക്കാമെന്നും പറയുന്നില്ല. വർഷങ്ങളായി കൊടുത്തു പോന്നിരിക്കുന്നതാകട്ടെ, അവരവരുടെ ഫെസ്റ്റിവലുകൾക്കാണു താനും. അന്യമതത്തിന്റെ ഫെസ്റ്റിവലാഘോഷിക്കാൻ ഒരു തവണ പോലും അഡ്വാൻസു കൊടുത്തിട്ടില്ല. താനായിട്ട് ആ പതിവു തെറ്റിക്കണോ? ഡീ ജീ എം ശങ്കിച്ചു.\n'സാറിന് അതിപ്പോ സാങ്ഷനാക്കാം.' ഡീ ജീ എമ്മിന്റെ മുഖത്തെ വൈമനസ്യം കണ്ടു ദിനകരൻ പറഞ്ഞു.\n'ഞാനൊരു പണി ചെയ്യാം.' അല്പസമയത്തിനു ശേഷം ഡീ ജീ എം പറഞ്ഞു. 'ഞാനിത് ചെറിയാൻ സാറിനു വയ്ക്കാം.' ഡീ ജീ എം സ്വന്തം അധികാരപരിധിയിൽ വരുന്നൊരു കാര്യം ജനറൽ മാനേജരായ ചെറിയാൻ സാറിന്റെ മുന്നിലേയ്ക്കു 'തട്ടിയിട്ടു കൊടുക്കുന്ന'തിലുള്ള അതൃപ്തി ദിനകരന്റെ മുഖത്തു പ്രതിഫലിച്ചു. അതവഗണിച്ചുകൊണ്ടു ഡീ ജീ എം തുടർന്നു: 'ജീ എം തീരുമാനിക്കട്ടെ. ചെയ്യാൻ പാടില്ലാത്തതു വല്ലതും നമ്മളു ചെയ്തു വെറുതേ പുലിവാലു പിടിയ്‌ക്കേണ്ട കാര്യമില്ല.' ഡീ ജീ എമ്മിന്റെ സ്വരത്തിൽ ക്ഷമാപണമുണ്ടായിരുന്നു.\n'സച്ചിദാനന്ദൻ സാറ് എപ്പഴുമിങ്ങനെയാ. തീരുമാനമെടുക്കാൻ ധൈര്യപ്പെടില്ല.' ദിനകരനോർത്തു. അതു നേരിട്ടു പറഞ്ഞില്ല.\nഡീ ജീ എം ഒരു വെള്ളക്കടലാസ്സെടുത്തു. 'സബ്മിറ്റഡ് ടു ദ ജീ എം' എന്നു ശീർഷകമെഴുതി. 'എ ക്രിസ്റ്റ്യൻ സീക്ൾസ് ഫെസ്റ്റിവൽ അഡ്വാൻസ് ഫോർ സെലിബ്രേറ്റിങ് ഓണം. ദ ഫെസ്റ്റ് സച്ച് കേസ് ഹിയർ. വി ഹമ്പ്‌ലി റിക്വെസ്റ്റ് ദ ജീ എംസ് ഗൈഡൻസ്.' ഒപ്പിട്ടു. മേശയുടെ അടിയിലെ ബട്ടൺ ഒരു തവണ ചവിട്ടിയമർത്തി. കോളിങ് ബെല്ലിന്റെ ശബ്ദം കേട്ടു നാസർ വന്നു. ബാങ്ക്മാൻ. അതായതു പ്യൂൺ.\nവർഗ്ഗീസ് ചാക്കോയുടെ തിരസ്‌കൃതമായ അപേക്ഷയും ഡീ ജീ എമ്മിന്റെ നോട്ടും അടങ്ങുന്ന, ചുവന്ന കോണുകളുള്ള ഒരു ഫോൾഡർ നാസറോടൊപ്പം ജീ എമ്മിന്റെ ഓഫീസിലേയ്ക്കു യാത്രയായി. ചുവന്ന കോണുകൾ അത്യാവശ്യത്തെ സൂചിപ്പിക്കുന്നു. അത്തരം ഫോൾഡറുകളിന്മേൽ തീരുമാനം ഉടനടിയുണ്ടാകുന്നു.\nഅക്ഷമയോടെ കാത്തിരിക്കുകയായിരുന്ന സന്തോഷ്, ദിനകരൻ ഡീ ജീ എമ്മിന്റെ ക്യാബിനിൽ നിന്നിറങ്ങുന്നതു കണ്ടു ധൃതിയിൽ ചെന്നു. ദിനകരൻ നിഷേധഭാവത്തിൽ ആംഗ്യം കാട്ടി. 'ഡീ ജീ എം അത് ജീ എമ്മിനു തട്ടി.'\nസന്തോഷതു വർഗ്ഗീസ് ചാക്കോയെ അറിയിച്ചു.\nവർഗ്ഗീസ് ചാക്കോയുടെ മനസ്സു ചത്തു. ദിനകരൻ കാര്യമേറ്റെടുത്തു എന്നറിഞ്ഞപ്പോളുണർന്ന ആശ മുഴുവൻ നിരാശയായി പരിണമിച്ചു.\nവർഗ്ഗീസ് ചാക്കോയുടെ കാര്യം മുഴുവനും നന്നായറിയുന്നയാളാണ് ഉമ്മച്ചൻ. അങ്ങനെയുള്ള ഉമ്മച്ചൻ പോലും സാങ്ഷനാക്കാഞ്ഞ ഫെസ്റ്റിവൽ അഡ്വാൻസ്, ഒരു പരിചയവുമില്ലാത്ത ജീ എം എങ്ങനെ സാങ്ഷനാക്കും!\nമുകളിലേയ്ക്കു പോകുന്തോറും കീഴുദ്യോഗസ്ഥരോടുള്ള ദയവും സഹതാപവും മറ്റും കുറയും. ഉമ്മച്ചൻ തന്നെ ഉദാഹരണം. ഉമ്മച്ചൻ അസിസ്റ്റന്റ് മാനേജരായിരുന്നപ്പോൾ കൂടുതൽ അടുപ്പം കാണിച്ചിരുന്നു. മാനേജരായ ശേഷം പഴയ അടുപ്പമൊക്കെ ഉമ്മച്ചൻ മറന്നിരിക്കുന്നു. മാനേജരുടെ കാര്യം പോലും അങ്ങനെയായിരിയ്‌ക്കെ ചെയർമാന്റെ നേരേ താഴെയുള്ള ജീ എമ്മിൽ നിന്ന് എന്തെങ്കിലും പ്രതീക്ഷിച്ചിട്ടു കാര്യമില്ല.\nവൈകീട്ടെങ്ങനെ വീട്ടിലേയ്ക്കു ചെല്ലും? ഇക്കാര്യമെങ്ങനെ അവരോടു പറയും? ഭാര്യയുടെ മുഖത്തെങ്ങനെ നോക്കും? അവളെന്തൊക്കെയായിരിക്കും പറയുക. അപ്പച്ചനോ? കുഞ്ഞുങ്ങൾ ചിലപ്പോൾ കരഞ്ഞുകളഞ്ഞേയ്ക്കാം. അമ്മച്ചി മിണ്ടാതിരുന്നെന്നും വരാം.\nവാസ്തവത്തിൽ വിവാഹം കഴിക്കണ്ടായിരുന്നു. വിവാഹം കഴിക്കുന്നതിനു മുമ്പു പ്രാരാബ്ധങ്ങളൊന്നുമുണ്ടായിരുന്നില്ല. അപ്പച്ചൻ പണിക്കു പൊയ്‌ക്കൊണ്ടിരുന്നു. വർഗ്ഗീസ് ചാക്കോ വിവാഹം കഴിക്കുകയും, കുഞ്ഞുങ്ങൾ ജനിക്കുകയും ചെയ്തതോടൊപ്പം തന്നെ, അപ്പച്ചനു പണിയെടുക്കാനാകാതെയുമായി. പഴയ വീടു പുതുക്കിപ്പണിയാൻ സഹകരണബാങ്കിൽ നിന്നെടുത്ത ലോണിലേയ്ക്കുള്ള തിരിച്ചടവ് നടുവൊടിക്കുകയും ചെയ്യുന്നു. ഇടി വെട്ടിയവനെ പാമ്പു കടിച്ച നില!\nവർഗ്ഗീസ് ചാക്കോ മേശപ്പുറത്തു മുഖമമർത്തിയിരുന്നു.\nആരേയും ഉപദ്രവിക്കാതെയാണു ജീവിച്ചുപോന്നിട്ടുള്ളത്. ആകുന്ന തരത്തിൽ പലരേയും സഹായിച്ചിട്ടുമുണ്ട്. പള്ളിയിലും വീട്ടിലും വച്ചു മുടങ്ങാതെ പ്രാർത്ഥിക്കാറുണ്ട്. കർത്താവിനേയോ പള്ളിയേയോ അപ്പച്ചനേയോ അമ്മച്ചിയേയോ ഒരിക്കലും ധിക്കരിച്ചിട്ടുമില്ല.\nഎന്നിട്ടുമെന്തേ ചുറ്റുമുള്ള സമൂഹം നിഷ്‌കരുണം ജീവിതം അസഹ്യമാക്കിത്തീർക്കുന്നത്?\nമതിയായി. ജീവിച്ചു മതിയായി.\n'വർഗ്ഗീസേട്ടനെ ദേ ഡീ ജീ എം വിളിക്കണ് ണ്ട്.' നാസർ കുലുക്കി വിളിച്ചപ്പോൾ വിഷാദം ഘനീഭവിച്ച മുഖവുമായി വർഗ്ഗീസ് ചാക്കോ എഴുന്നേറ്റു. മെല്ലെ ഡീ ജീ എമ്മിന്റെ ക്യാബിനിലേയ്ക്കു നടക്കുമ്പോൾത്തന്നെ ഉമ്മച്ചൻ അവിടെ നിൽക്കുന്നതു കണ്ടു. കൂടുതൽ കുഴപ്പങ്ങളുണ്ടാകുമെന്ന മുന്നറിയിപ്പാണ് ഉമ്മച്ചന്റെ സാന്നിദ്ധ്യം.\nവർഗ്ഗീസ് ചാക്കോയുടെ വിഷാദം വർദ്ധിച്ചു.\n'തന്റെ അപ്ലിക്കേഷൻ ഞങ്ങളു ചെറിയാൻ സാറിനു വച്ചിരുന്നു.' വർഗ്ഗീസ് ചാക്കോയെ കണ്ടയുടനെ ഡീ ജീ എം പറഞ്ഞു. 'അതിപ്പൊ മടങ്ങി വന്നു.'\nമടങ്ങി വന്നു എന്നു കേട്ടതോടെ വർഗ്ഗീസ് ചാക്കോയുടെ തളർച്ച വർദ്ധിച്ചു. വീഴാതിരിക്കാൻ മേശമേലൂന്നി. 'ഇന്നു വീട്ടിലേയ്ക്കില്ല,' മനസ്സിൽപ്പറഞ്ഞു.\nഡീ ജീ എം തുടർന്നു. 'ജീ എം എഴുതിയിരിക്കുന്നതു താൻ തന്നെ വായിക്ക്.' ജീ എമ്മിന്റെ കുറിപ്പുള്ള നോട്ടു ഡീ ജീ എം വർഗ്ഗീസ് ചാക്കോയുടെ മുന്നിലേയ്ക്കു നീക്കി വച്ചു കൊടുത്തു.\nഫെസ്റ്റിവൽ അഡ്വാൻസ് അപേക്ഷയ്ക്ക് ഉമ്മച്ചൻ വിധിച്ച വധശിക്ഷ ജീ എമ്മും ശരി വച്ചിട്ടുണ്ടാകും. ഫെസ്റ്റിവൽ അഡ്വാൻസു ദുരുപയോഗപ്പെടുത്താൻ ശ്രമിച്ചതിനുള്ള താക്കീതും ഒരുപക്ഷേ ജീ എം എഴുതിച്ചേർത്തിട്ടുണ്ടാകും. ഡീ ജീ എമ്മിന്റെ നോട്ടിൽ ജീ എം പച്ച മഷിയിൽ എഴുതിയിരുന്നതു വായിക്കാൻ, ഇരച്ചുവന്ന കണ്ണുനീരിന്റെ മൂടൽ മൂലം വർഗ്ഗീസ് ചാക്കോയ്ക്കു കഴിഞ്ഞില്ല.\n'വർഗ്ഗീസേ, താൻ കരയണ്ട.' ഡീ ജീ എം ആശ്വസിപ്പിക്കാൻ ശ്രമിച്ചു. 'ജീ എമ്മെഴുതിയിരിക്കണത് ഞാൻ തന്നെ വായിച്ചു തരാം.'\nഅതിനിടയിൽ ദിനകരനുമെത്തി. ജീ എമ്മിന്റെ കുറിപ്പ് ഡീ ജീ എം ഉറക്കെ വായിച്ചു:\n'ഇൻ ദിസ് ഗ്രേയ്റ്റ്, സെക്യുലർ നേഷൻ ഓഫ് അവേഴ്‌സ്, എവ്‌രിവൺ ക്യാൻ സെലിബ്രേറ്റ് എവ്‌രി ഫെസ്റ്റിവൽ, ഇറെസ്‌പെക്റ്റീവ് ഓഫ് റിലിജ്യസ് അഫിലിയേഷൻസ്. സച്ച് ക്രോസ്സ് റിലിജ്യസ് സെലിബ്രേഷൻസ് ഡിസെർവ് റെഡി എൻകറേജ്‌മെന്റ്. ഫെസ്റ്റിവൽ അഡ്വാൻസസ് ഷാൽ നോട്ട് ബി റിജക്റ്റഡ് ഓൺ സച്ച് ഗ്രൌണ്ട്‌സ്. ദിസ് ഗൈഡൻസ് ഷാൽ ബി മെയ്‌ഡ് നോൺ ടു എവ്‌രി സാങ്ഷനിങ് അഥോറിറ്റി. വിത്ത് പ്ലഷർ, അയാം ഹിയർബൈ സാങ്ഷനിങ് ദ ഫെസ്റ്റിവൽ അഡ്വാൻസ് ടു മിസ്റ്റർ വർഗ്ഗീസ് ചാക്കോ ഫോർ സെലിബ്രേറ്റിങ് ഓണം.'\nപാരവശ്യത്തിനിടയിൽ 'അയാം ഹിയർബൈ സാങ്ഷനിങ്' എന്നു മാത്രമേ വർഗ്ഗീസ് ചാക്കോയ്ക്കു മനസ്സിലായിരുന്നുള്ളൂ. ഡീ ജീ എം ആ വാക്കുകൾ ആവർത്തിക്കുകയും ചെയ്തു.\nകടമ്പകളിൽത്തട്ടിത്തകരും എന്നു തീർച്ചപ്പെടുത്തിയിരുന്ന ഫെസ്റ്റിവൽ അഡ്വാൻസെന്ന സുന്ദരസങ്കല്പം, ഭയാശങ്കകളെയെല്ലാം അസ്ഥാനത്താക്കിക്കൊണ്ട്, ഇത്ര പെട്ടെന്നു യാഥാർത്ഥ്യമായെന്ന മോഹനസത്യം വിശ്വസിക്കാനാകാതെ വർഗ്ഗീസ് ചാക്കോ മിഴിച്ചു നിന്നുപോയി. ദിനകരൻ കൈ പിടിച്ചു കുലുക്കിക്കൊണ്ടു 'കൺഗ്രാജുലേഷൻസ്' പറഞ്ഞപ്പോഴും വർഗ്ഗീസ് ചാക്കോയ്ക്കു വാക്കുകൾ കിട്ടിയില്ല.\n'വണ്ണോഫ് ദ ബെസ്റ്റ് ഡിസിഷൻസ് ഐ ഹാവ് എവർ കമെക്രോസ്' എന്നു പ്രഖ്യാപിച്ചുകൊണ്ടു ഡീ ജീ എം വർഗ്ഗീസ് ചാക്കോയോടു ചോദിച്ചു, 'തൃപ്തിയായില്ലേ, വർഗ്ഗീസേ?'\nകണ്ഠമിടറിയതുകൊണ്ടു വർഗ്ഗീസ് ചാക്കോയ്ക്കു ഡീ ജീ എമ്മിന്റെ ചോദ്യത്തിനു മറുപടി നൽകാനായില്ല. മഴയ്ക്കിടയിലെ തെളിവെയിലുപോലെ, കണ്ണുനീരിനിടയിലൂടെ മന്ദഹസിച്ചു കൊണ്ടു തല കുലുക്കുമ്പോൾ ഉമ്മച്ചൻ വർഗ്ഗീസ് ചാക്കോയുടെ അടുത്തുവന്ന്, സൗഹാർദ്ദഭാവത്തിൽ തോളത്തു സ്പർശിച്ചു. 'താനെന്നോടു പരിഭവം വിചാരിക്കണ്ട. തനിക്ക് അഡ്വാൻസു കിട്ടരുതെന്നു ഞാനൊരിക്കലും വിചാരിച്ചിട്ടില്ല.' ജീ എമ്മിന്റെ കുറിപ്പിലേയ്ക്ക് ഉമ്മച്ചൻ ചൂണ്ടി. 'ദാ, ഇപ്പൊ ഒക്കെ ക്ലിയറായി. ഇനി ആർക്കു വേണമെങ്കിലും, ഏതു ഫെസ്റ്റിവലിനു വേണമെങ്കിലും അഡ്വാൻസു കൊടുത്തേയ്ക്കാം.'


election | തോൽവി ഭയം; ഒഴിവുള്ള പത്ത് ലോക്‌സഭാ സീറ്റുകളിലും ഉപതെരഞ്ഞെടുപ്പ് നടന്നേക്കില്ല; പണിയാകുന്നത് ചെങ്ങന്നൂരിലെ സ്ഥാനാർത്ഥിക്ക്; ചുട്ടുപൊള്ളുന്ന വെയിലത്ത് തെരഞ്ഞെടുപ്പ് പ്രചരണം തുടങ്ങിയ സ്ഥാനാർത്ഥികൾ ഇപ്പോൾ വെള്ളം കുടിക്കുന്നു; ചെങ്ങന്നൂരിലെ ഉപതെരഞ്ഞെടുപ്പ് ജൂലൈ വരെ നടന്നേക്കില്ലെന്ന ആശങ്ക ശക്തം - MarunadanMalayali.com\nApril 24, 2018 | 12:44 PM IST | Permalink\nന്യൂഡൽഹി: ഒഴിഞ്ഞുകിടക്കുന്ന ചില ലോക്സഭാ മണ്ഡലങ്ങളിലെ ഉപതിരഞ്ഞെടുപ്പ് നടക്കാനിടയില്ല. ഈ വർഷം അവസാനത്തോടെ പൊതുതെരഞ്ഞെടുപ്പ് നടത്താനാണ് കേന്ദ്ര സർക്കാരിന്റെ ആലോചന. ലോക്‌സഭാ ഉപതെരഞ്ഞെടുപ്പ് ഒഴിവാക്കുകയെന്ന തന്ത്രത്തിന്റെ ഭാഗമായി ചെങ്ങന്നൂർ നിയമസഭാ ഉപതിരഞ്ഞെടുപ്പും വൈകിപ്പിക്കും. ഒഴിഞ്ഞുകിടക്കുന്ന 10 ലോക്സഭാ മണ്ഡലങ്ങളിലെ ഉപതിരഞ്ഞെടുപ്പ് ഒഴിവാക്കാനാണ് നീക്കം.\nഉത്തർപ്രദേശിലെ ഉപതിരഞ്ഞെടുപ്പിൽ ബിജെപി വമ്പൻ തോൽവി ഏറ്റു വാങ്ങിയിരുന്നു. ഈ സാഹചര്യത്തിലാണ് തിരഞ്ഞെടുപ്പ് വേണ്ടെന്ന നിലപാടിൽ കേന്ദ്ര സർക്കാരെത്തുന്നത്. 2014 മേയിലാണ് നിലവിലുള്ള ലോക്സഭ നിലവിൽ വന്നത്. ഒരു വർഷത്തിൽ താഴെ മാത്രമേ സഭയ്ക്ക് കാലാവധിയുള്ളൂവെങ്കിൽ ഒഴിവുള്ള സീറ്റിൽ ഉപതിരഞ്ഞെടുപ്പ് നടത്തേണ്ട കാര്യമില്ല. മെയ് കഴിഞ്ഞാൽ നിലവിൽ ഒഴിഞ്ഞുകിടക്കുന്ന 10 സീറ്റുകളിലേക്ക് തിരഞ്ഞെടുപ്പ് നടത്തേണ്ടിവരില്ലെന്ന് കണക്കാക്കുന്നു.\nസജി ചെറിയാൻ 60,000 കടക്കുമെന്ന് വിലയിരുത്തി സിപിഎം; 1000 വോട്ടിന് വിജയം വിജയകുമാറിനെ തേടിയെത്തുമെന്ന് വോട്ടെണ്ണി പറഞ്ഞ് കോൺഗ്രസ്; ശ്രീധരൻ പിള്ള 49000 കടക്കുമെന്ന് പ്രതീക്ഷിച്ച് ബിജെപിയും; ആത്മവിശ്വാസം കൈവിടാതെ മൂന്ന് മുന്നണികൾ; അടിയൊഴുക്കുകൾ എങ്ങോട്ടെന്ന് പ്രവചിക്കാനാവാതെ രാഷ്ട്രീയ നിരീക്ഷകരും; ചെങ്ങന്നൂരിൽ ആരെന്ന് അറിയാൻ ഇനി മണിക്കൂറുകൾ മാത്രം; നെഞ്ചിടിപ്പേറി സ്ഥാനാർത്ഥികളും മുന്നണികളും\nഉപതിരഞ്ഞെടുപ്പുകൾ ഒഴിഞ്ഞുകിടക്കുന്ന ലോക്സഭാ, നിയമസഭാ സീറ്റുകളിലേക്കെല്ലാം ഒരുമിച്ച് പ്രഖ്യാപിക്കുന്നതാണ് രീതി. ഈ പതിവുവിട്ട് ഏതെങ്കിലും ഒരു മണ്ഡലത്തിലെ തിരഞ്ഞെടുപ്പ് മാത്രമായി പ്രഖ്യാപിക്കാറില്ല. ഒരു സീറ്റ് ഒഴിഞ്ഞാൽ ആറു മാസത്തിനകം അവിടെ തിരഞ്ഞെടുപ്പ് നടത്തണമെന്നാണ് നിയമം. ചെങ്ങന്നൂരിൽ ജൂലായ് 23-നേ ആറു മാസം തികയൂ. ഈ സാഹചര്യത്തിലാണ് ചെങ്ങന്നൂരിലെ തിരഞ്ഞെടുപ്പ ്പ്രഖ്യാപനം നീളുന്നത്. ചെങ്ങന്നൂരിൽ മെയ് അവസാനം തെരഞ്ഞെടുപ്പ് നടത്തും. ഇതുമൂലം വലയുന്നത് ചെങ്ങന്നൂരിലെ സ്ഥാനാർത്ഥികളാണ്.\nകർണ്ണാടക ഇലക്ഷനൊപ്പം ചെങ്ങന്നൂരിൽ വോട്ടെടുപ്പ് നടക്കുമെന്നായിരുന്നു പ്രതീക്ഷ. ഇത് കണക്കിലെടുത്ത് മൂന്ന് മുന്നണികളും സ്ഥാനാർത്ഥികളെ പ്രഖ്യാപിച്ചു. പ്രചരണവും തുടങ്ങി. ചൂടുകാലത്ത് വീട് വീടാന്തരം കയറിയാണ് പ്രവർത്തനം. ഇതിനിടെയാണ് പുതിയ നീക്കം ഉണ്ടാകുന്നത്. നിലവിലെ സാഹചര്യത്തിൽ ചെങ്ങന്നൂരിനെ സംബന്ധിച്ച് മെയ് അവസാനം തിരഞ്ഞെടുപ്പ് പ്രഖ്യാപിച്ചാലും മതിയാകും. അതായത് സ്ഥാനാർത്ഥികൾ അതുവരെ സജീവമായി നൽക്കേണ്ടിവരും.\nമഹാരാഷ്ട്രയിലെ മൂന്ന്, യു.പി., നാഗാലാൻഡ് എന്നിവിടങ്ങളിലെ ഓരോ സീറ്റുമാണ് ആദ്യം ഒഴിഞ്ഞത്. പിന്നാലെ വൈ.എസ്.ആർ. കോൺഗ്രസിലെ അഞ്ച് എംപി.മാർ ആന്ധ്രയ്ക്ക് പ്രത്യേക സഹായമെന്ന ആവശ്യം നിരാകരിച്ചതിൽ പ്രതിഷേധിച്ച് രാജിവെച്ചു. ഇവിടെയൊക്കെ ജയിക്കാനാകുമെന്ന് ബിജെപിക്ക് ഉറപ്പില്ല.\nനിയമസഭാ മണ്ഡലങ്ങൾ കേന്ദ്രീകരിച്ച് പ്രഫഷണുകളെ ഇറക്കി ബിജെപിയുടെ കോൾ സെന്റർ 'ഓപ്പറേഷൻ' ; കേന്ദ്ര പദ്ധതികളുടെ ആനുകൂല്യങ്ങൾ നേടിയവരുടെ പട്ടിക തയാറാക്കി വോട്ടഭ്യർത്ഥന നടത്തും; ലോക്‌സഭാ തിരഞ്ഞെടുപ്പിൽ ജയിക്കാൻ മോദി സർക്കാരിന്റെ ആനുകൂല്യങ്ങൾ ലഭിച്ചവരെ വശത്താക്കി പുത്തൻ 'വോട്ട് ബാങ്ക്' തന്ത്രം\nഎറണാകുളത്തോ ചാലക്കുടിയിലോ മമ്മൂട്ടിയെ നിർത്തണമെന്ന നിർദ്ദേശം ചർച്ച ചെയ്തു സിപിഎം; എറണാകുളത്ത് പരിഗണിക്കുന്നവരുടെ പട്ടികയിൽ പി രാജീവ് മുതൽ റിമ കല്ലിങ്കൽ വരെ; കെ വി തോമസിനെ മലർത്തി അടിക്കാൻ കരുത്തനായ സ്ഥാനാർത്ഥിയെ തേടി സിപിഎം; ക്രിസ്റ്റി ഫെർണാണ്ടസിനെ പോലെ അപ്രതീക്ഷിത മുഖങ്ങളെ പരീക്ഷിക്കേണ്ടെന്നും പൊതുനിർദ്ദേശം; മുൻതൂക്കം കോൺഗ്രസിനെങ്കിലും ആഞ്ഞുപിടിച്ചാൽ മണ്ഡലം മറിയുമെന്ന പ്രതീക്ഷയിൽ ഇടതുമുന്നണി\nകേരളത്തിലെ യുഡിഎഫ് സ്ഥാനാർത്ഥികൾ ആരൊക്കെ? ഇടുക്കിയിൽ ഉമ്മൻ ചാണ്ടിയെ നിർത്തണം എന്ന വികാരം ശക്തം; മുല്ലപ്പള്ളി മത്സരിക്കുമെന്നും മത്സരിക്കില്ലെന്നും പറയുന്നവർ ഒരു പോലെ; കെ വി തോമസിനെ മാറ്റി ഹൈബിയെ നിർത്താനുള്ള നീക്കം വെട്ടി സോണിയയുടെ വിശ്വസ്തൻ; തൃശൂർ-ചാലക്കുടി പാക്കേജിനെ കുറിച്ചും ചർച്ച സജീവം; കോട്ടയത്തെ മാണിയുടെ സ്ഥാനാർത്ഥിയിൽ ഊഹാപോഹങ്ങൾ\nസമദൂര നിലപാട് മുറുകെ പിടിച്ച് നവീൻ പട്‌നായികും ചന്ദ്രശേഖർ റാവുവും മുമ്പോട്ട്; സ്വന്തം മണ്ണ് ഉറപ്പിച്ച് എങ്ങോട്ട് ചാടാനും റെഡിയായി മായാവതിയും മമതയും; ഫലം വരും വരെ കാത്തിരിക്കാൻ വൈ എസ് ആർ കോൺഗ്രസും ഡിഎംകെയും; കോൺഗ്രസിനെ തള്ളി സ്വന്തം സഖ്യം ഉണ്ടാക്കി ബിഎസ് പിയും എസ് പിയും; അസ്വസ്ഥത മാറാതെ കർണ്ണാടകയിലെ സഖ്യകക്ഷി ഭരണം; രാഹുൽ ഗാന്ധി ഏറെ വിയർത്തെങ്കിലും മഹാ സഖ്യത്തിലേക്കുള്ള യാത്രയിൽ ഒരു ചുവടു പോലും മുന്നേറാനായില്ല\nതിരുവനന്തപുരത്ത് സജീവ പരിഗണനയിൽ ഉള്ളത് നമ്പി നാരായണൻ തന്നെ; പ്രായവും സമ്മതവും തടസ്സമായി തുടരുന്നു; മാവേലിക്കരയിൽ പുന്നലയെ നിർത്താനുള്ള സിപിഎം നിർദ്ദേശം തുടക്കത്തിലേ തള്ളിക്കളഞ്ഞ് നേതാക്കൾ; തൃശൂരിൽ സിറ്റിങ് എംപി ജയദേവനെ മാറ്റി കെപി രാജേന്ദ്രനെ പരീക്ഷിക്കാനുള്ള നിർദ്ദേശം സജീവ ചർച്ചയിൽ; വയനാട്ടിലേക്ക് തേടുന്നത് പൊതുസമ്മതിനായ സ്ഥാനാർത്ഥിയെ; നാല് സീറ്റുകളിലും മികച്ച സ്ഥാനാർത്ഥികളെ തേടി സിപിഐ പ്രവർത്തനം തുടങ്ങി\nപത്തനംതിട്ടയും ആറ്റിങ്ങലും ആലപ്പുഴയും അടക്കം എട്ട് സീറ്റുകൾ ചോദിച്ച് ബിഡിജെഎസ്; ആറിൽ ഒതുക്കാൻ ബിജെപി; ആറ്റിങ്ങലിൽ ഇടത് വാഗ്ദാനം ചൂണ്ടിക്കാട്ടി വിലപേശൽ തുടരുന്നു; ചെറു പാർട്ടികൾക്കും വേണം ഓരോ സീറ്റുകൾ; ഒരിടത്ത് പോലും വിജയിക്കുമെന്ന് ഉറപ്പില്ലാതിരുന്നിട്ടും കേരളത്തിലെ എൻ ഡി എയിൽ സീറ്റ് വിഭജനം കീറാമുട്ടിയാകുന്നു; എല്ലാം ഭദ്രമെന്ന് പ്രഖ്യാപിച്ച് ശ്രീധരൻ പിള്ള\nലോക്‌സഭയിൽ മത്സരിക്കുമെന്ന് പ്രഖ്യാപിച്ച് മുലായം രംഗത്ത്; കോൺഗ്രസ്-ബിജെപി വിരുദ്ധ പാർട്ടികളിൽ ഏറ്റവും വലിയ ഒറ്റകക്ഷി എന്ന നിലയിൽ ആദ്യം നറുക്ക് വീഴുക തനിക്കെന്ന് കരുതി മമതാ ബാനർജി; ഏതെങ്കിലും തരത്തിൽ ബിഎസ്‌പി സീറ്റുകൾ നിർണ്ണായകമാകുമെങ്കിൽ പ്രധാനമന്ത്രി പദം ചോദിക്കാൻ ഒരുങ്ങി മായാവതി; തൂക്ക് പാർലമെന്റ് പ്രവചിച്ചതോടെ മോദി വിരുദ്ധ സഖ്യത്തിലുള്ള പലരും പ്രധാനമന്ത്രി പദം സ്വപ്‌നം കണ്ട് ചാട്ടം തുടങ്ങി


By എന്റർടെയിൻമെന്റ് ഡെസ്ക് • 28/11/2019 at 1:05PM\nഅനുരാജ് മനോഹര് സംവിധാനം ചെയ്ത ഇഷ്‌ക് എന്ന ചിത്രത്തില് ഷെയ്‌ന്റെ അമ്മയായി മാലാ പാര്‍വതിയാണ് അഭിനയിച്ചത്.\nവെയില് സിനിമയുമായി ബന്ധപ്പെട്ട് തുടങ്ങിയ വിവാദങ്ങളില് നടന് ഷെയ്ന് നിഗത്തിനെ പിന്തുണച്ചും എതിര്‍ത്തും നിരവധി പേരാണ് സോഷ്യല്‍മീഡിയയിലൂടെ രംഗത്ത് എത്തുന്നത്. നടി മാലാ പാര്‍വതി ഷെയ്‌നെക്കുറിച്ച് ഫേസ്ബുക്കില് പങ്കുവെച്ചൊരു കുറിപ്പാണ് ഇപ്പോള് ശ്രദ്ധേയമാകുന്നത്.\nഷെയ്‌നെ നന്നായി അറിയുന്ന ഇഷ്‌കിന്റെ സംവിധായകനായ അനുരാജ് മനോഹര് കുറിച്ചത് പങ്കുവെച്ചാണ് മാലാ പാര്‍വതി താന് മനസിലാക്കിയ കാര്യങ്ങള് വ്യക്തമാക്കുന്നത്. കപടമായി ഒന്നും ചെയ്യാന് അറിഞ്ഞുകൂടാത്ത ഒരു കലാകാരനാണ് ഷെയ്ന്, മനസില് തോന്നുന്നത് ഒക്കെ പറയുകയും പിന്നീട് അത് തിരുത്തുകയും ചെയ്യുമെന്നും മാലാ പാര്‍വതി കുറിയ്ക്കുന്നു.\nമാലാ പാര്‍വതി എഴുതിയത് വായിക്കാം\nഹെര്‍സോഗിന്റെ ലോക പ്രശസ്ത നടന് കിന്‍സ്‌കിയെ അനുസരിപ്പിക്കാന് തോക്കെടുത്ത കഥ ഓര്‍ത്ത് പോകുന്നു. ജീനിയസ്സുകളെ ജീവിച്ചിരിക്കുമ്പോള് ലോകം സ്വീകരിച്ച ചരിത്രം കുറവാണ്. വ്യക്തി ജീവിതത്തില് അവര് അനുഭവിക്കുന്ന മാനസിക തിക്ക് മുട്ടലുകള് മറ്റുള്ളവര്‍ക്ക് ഭാരമാണ്.\nഎന്നാല് ഷെയിനെ നന്നായി അറിയുന്ന ഇഷ്‌കിന്റെ സംവിധായകന് Anuraj Manohar ഒരു കുറിപ്പ് എഴുതിയിരിക്കുന്നു. ഞാന് ഷെയര് ചെയ്യുന്നു. എല്ലാവര്‍ക്കും ഷെയ്‌നെ കുറിച്ച് ഈ അഭിപ്രായമാവില്ല എന്നറിയാം. കാരണം അച്ചടക്കമുള്ള 'നല്ല' കുട്ടി അല്ല ഷെയ്ന്. കപടമായി ഒന്നും ചെയ്യാന് അറിഞ്ഞുകൂടാത്ത ഒരു കലാകാരനാണ്. മനസ്സില് തോന്നുന്നത് ഒക്കെ പറഞ്ഞു എന്നു വരും. അത് തിരുത്തി എന്ന് വരും. പിന്നെയും അതിലേക്ക് മടങ്ങി എന്ന് വരും. സത്യത്തില് അങ്ങനെയുള്ളവര് ഉള്ളില് അനുഭവിക്കുന്ന ഒരു നിസ്സഹായതയുണ്ട്. അതാണ് കലയായി പുറത്ത് വരുന്നത്.


“ഇവനെന്തൊരു പെൺകോന്തനാണ്, വിട്ടാൽ ഭാര്യയുടെ അടിപ്പാവാട വരെ കഴുകും…” - Boolokam\nHome Columns Opinion “ഇവനെന്തൊരു പെൺകോന്തനാണ്, വിട്ടാൽ ഭാര്യയുടെ അടിപ്പാവാട വരെ കഴുകും…”\n“ഇവനെന്തൊരു പെൺകോന്തനാണ്, വിട്ടാൽ ഭാര്യയുടെ അടിപ്പാവാട വരെ കഴുകും…”\nകാണുന്ന ഓരോ ഫ്രെയിമിലും നമ്മുടെ വീട്ടിലെ ഉമ്മമാരെയും ഭാര്യയെയും ഓർമ വരുന്ന ഒരു കിടിലം പടം ആണ് ദി ഗ്രേറ്റ് ഇന്ത്യൻ കിച്ചൻ എന്ന സിനിമ. ഒന്നും പറയാനില്ല, കഥയും തിരക്കഥയും സംവിധാനവും പാട്ടും അഭിനയവും എല്ലാം ഒന്നിനൊന്നു മെച്ചം. സ്ത്രീകളുടെ ശവപ്പറമ്പുകളാണ് പല ഇന്ത്യൻ വീടുകളുമെന്ന് ഇതിനേക്കാൾ ഭംഗിയായി പറയാനാകില്ല. ഇത് കാണുന്ന ഓരോ ഭർത്താക്കന്മാരും, ആൺകുട്ടികളും കുറ്റബോധത്തോടെ അല്ലാതെ ഇനി കണ്ണാടിയിൽ നോക്കുമെന്ന് തോന്നുന്നില്ല. ഇത് കണ്ടപ്പോൾ ഓർമ വന്നത് പണ്ട് ഞാനെഴുതിയ ഒരു കുറിപ്പാണു, അത് താഴെ കൊടുക്കുന്നു.\nഎവിടെയാണ് കേട്ടതെന്നോർമ്മയില്ല, ഏതോ സിനിമയിലോ, അതോ ചെറുപ്പത്തിൽ ആരോ പറഞ്ഞു കേട്ടതോ?\nഒരിക്കൽ വാഷിംഗ് മെഷീനിൽ തുണി ഇട്ടു കൊണ്ടിരിക്കുന്പോൾ ആണ് ഇത് ഓർമ വന്നത്. അലക്കാൻ ഇടുന്നതിൽ ഭാര്യയുടെ അടിപ്പാവാടയാണോ, കുട്ടികളുടെ അണ്ടെർവെയർ ആണോ എന്നൊന്നും ഞാൻ നോക്കാറില്ല. എന്റെ അടിവസ്ത്രം ഭാര്യയ്ക്ക് അലക്കാമെങ്കിൽ എനിക്കതു ചെയ്യുന്നതിൽ എന്താണ് പ്രശ്നം.പുരുഷന്മാർ പുറത്തു പോയി ജോലി ചെയ്തു സന്പാദിക്കുന്നവരും, സ്ത്രീകൾ വീട്ടിലെ കുട്ടികളെ നോക്കുന്നവരും ആണെന്ന ഒരു ധാരണ ആയിരുന്നു എന്റെ കുട്ടിക്കാലത്ത്. അധികം പെണ്ണുങ്ങൾ ജോലിക്കു പോകാത്തവരാണെന്നും. പക്ഷെ ഇപ്പോൾ തിരിഞ്ഞു നോക്കുന്പോൾ അത് തെറ്റാണെന്നു മനസിലാകുന്നു. എന്റെ വീടിനടുത്തുള്ള പല സ്ത്രീകളും ഐസ് കമ്പനി എന്ന് ഞങ്ങൾ വിളിക്കുന്ന മൽസ്യ സംസ്കരണ കേന്ദ്രങ്ങളിൽ ചെമ്മീൻ കിള്ളാൻ പോകുന്നവർ ആയിരുന്നു. വേറൊരു കൂട്ടുകാരന്റെ വീട്ടിൽ അച്ഛൻ മീൻ പിടിക്കും, ‘അമ്മ മാർക്കറ്റിൽ കൊണ്ട് പോയി വിൽക്കും. അന്ന് മീൻ വിൽക്കാൻ വരുന്ന ഭൂരിപക്ഷവും സ്ത്രീകൾ ആയിരുന്നു. കഴിഞ്ഞ കുറെ വർഷങ്ങൾ ആയി ജോലി ചെയ്യുന്ന സ്ത്രീകളുടെ ശതമാനം വളരെ അധികം വർധിച്ചിട്ടുണ്ട്.\nമനുഷ്യൻ വേട്ടയാടി നടന്ന സമയത്തും സമൂഹത്തിൽ സ്ത്രീകളുടെ പങ്ക് വളരെ വലുത് ആയിരുന്നു. പുരുഷന്മാർ കുറച്ചു ദൂരെ പോയി കിട്ടുമോ എന്നുറപ്പില്ലാതെ മൃഗങ്ങളെ വേട്ടവേട്ടയാടുന്പോൾ , സമൂഹം നില നിർത്തി കൊണ്ട് പോയത് കൂടുതൽ സ്ഥിരമായി ലഭിക്കുന്ന പഴങ്ങളും ധാന്യങ്ങളും ശേഖരിക്കുന്ന സ്ത്രീകൾ ആയിരുന്നു. ഫിലിപ്പീൻസിലെ ചില ആദിവാസികളിൽ വേട്ടയാടുന്നത് പോലും സ്ത്രീകൾ ആയിരുന്നു.\nപക്ഷെ വീട്ടിലെ കാര്യം എത്തുമ്പോൾ അന്നും ഇന്നും സമൂഹത്തിലെ മനോഭാവത്തിന്റെ അധികം മാറിയിട്ടില്ല. സ്ത്രീകളും ജോലിക്കു പോകുന്ന ഇക്കാലത്ത്, പുറത്തു ജോലി കഴിഞ്ഞു വന്നിട്ട് ഭക്ഷണം ഉണ്ടാക്കുന്നത്, വീട് വൃത്തിയാക്കുന്നത്, കുട്ടികളുടെ കാര്യങ്ങൾ നോക്കുന്നത് , വസ്ത്രം അലക്കുന്നതു തുടങ്ങി അനേകം ജോലികളും ആയുള്ള മല്പിടുത്തതിൽ ആണവർ. മിക്ക പുരുഷന്മാരും പഴയ പുരുഷാധികാര വ്യവസ്ഥയുടെ ഓർമപ്പുറത്തു TV കാണുകയോ കൂട്ടുകാരെ കാണാൻ പോവുകയോ, അന്താരാഷ്ത്ര പ്രാധാന്യം ഉള്ള കാര്യങ്ങളെ കുറിച്ച് ചർച്ച ചെയ്യുകയോ ആയിരിക്കും. എങ്ങിനെ എങ്കിലും ജോലി സ്ഥലത്തു എത്തിയിട്ട് വേണം കുറച്ചു വിശ്രമിക്കാൻ എന്ന് പറയുന്ന കുറെ സ്ത്രീ സുഹൃത്തുക്കളെ എനിക്കറിയാം.\nഞാൻ മുൻപൊരിക്കൽ എഴുതിയപ്പോൾ പറഞ്ഞ പോലെ, ആദ്യത്തെ കുട്ടി ജനിച്ചപ്പോഴാണ് ഞാൻ വീട്ടിലെ പണികൾ ചെയ്തു തുടങ്ങിയത്. ചെയ്തു തുടങ്ങിയപ്പോഴാണ് അത് വരെ നിസാരം എന്ന് കരുതിയ ജോലികളെല്ലാം എത്രമാത്രം പ്രയാസം ഉള്ളതാണ് മനസിലായത്. അന്ന് മുതൽ വേർതിരിവില്ലാതെ രണ്ടു പേരും വീട്ടു ജോലി ചെയ്യും. പാത്രങ്ങൾ കഴുകാൻ ഉള്ളപ്പോൾ, അത് കഴുകി വയ്ക്കാതെ പോയാൽ ഒരു കുറ്റബോധം തോന്നുന്ന OCD വരെ എത്തി കാര്യങ്ങൾ. വസ്ത്രങ്ങൾ അലക്കാൻ ഇടുന്നതു മിക്കപ്പോഴും ഭാര്യയാണ്, ഇസ്തിരി ഇടുന്നതു എന്റെ ജോലിയും. അടുക്കളയിൽ രണ്ടു പേരും പാചകം ചെയ്യും ഇത്രയും നാളായതു കൊണ്ട് ആണ് എപ്പോൾ എന്ത് ഉണ്ടാക്കുന്നു എന്നൊന്നും നോക്കാറില്ല, ഫ്രിഡ്ജിൽ ഭക്ഷണം ഇല്ലെങ്കിൽ പാചകം ചെയ്യുക എന്ന ലളിതമായ സമവാക്യം ആണ്. കുട്ടികൾ വളർന്നപ്പോൾ, രണ്ടു കുട്ടികളുടെ വസ്ത്രങ്ങൾ ഇസ്തിരി ഇടുന്നതു മൂത്ത മകനെ ഏൽപ്പിച്ചു, ഇളയ ആൾ ചിലപ്പോൾ ദോശ ഉണ്ടാക്കാൻ സഹായിക്കും…\n2011ൽ ഐറിൻ കൊടുങ്കാറ്റു വന്ന സമയത്തു ഗോമതി നാട്ടിൽ ആയിരുന്നു. ഞങ്ങളുടെ അടുത്തുള്ള കുറെ വീടുകളിൽ കറന്റ് പോയി. ഞാൻ മട്ടൺ കറി കുറച്ചു കൂടുതൽ ഉണ്ടാക്കി അടുത്തുള്ള വീടുകളിൽ കൊണ്ട് പോയി കൊടുത്തു.\n“ഗോമതിക്കെന്താ സുഖം, വീട്ടിൽ എല്ലാ ജോലിയും നസീർ ചെയ്യുമല്ലോ” പ്രതികരണം ഇങ്ങിനെ ആയിരുന്നു. ഇത് തന്നെ ഗോമതി ചെയ്തിരുന്നെങ്കിൽ ആർക്കും അത് അത്ര വലിയ കാര്യം ആയി തോന്നില്ലായിരുന്നു. ഇങ്ങിനെ ഉള്ള ഡയലോഗ് കേട്ട് മടുത്തിട്ടു ഗോമതി കുറേ നാളത്തേക്ക് എന്നോട് അടുക്കളയിൽ കയറരുത് എന്ന് ഓർഡറും ഇട്ടു 🙂 നാട്ടിൽ പോയപ്പോൾ ഇവിടുത്തെ ഓർമ വച്ച് അടുക്കളയിൽ പത്രം കഴുകാൻ കയറിയ എന്നെ ഉമ്മ വഴക്കു പറഞ്ഞു ഓടിച്ചു.പുറത്തു ജോലിക്കു പോകാത്ത സ്ത്രീകളുടെ കാര്യം ആണ് ഏറ്റവും കഷ്ടം. കുട്ടികളെ നോക്കുന്നതും വീട്ടു ജോലി ചെയ്യന്നതും ഏറ്റവും ബുദ്ധിമുട്ടുള്ള കാര്യം ആണെങ്കിലും , പുറത്തു ജോലിക്കു പോകുന്ന പുരുഷന്മാർ, ആ ഒരു കാരണം പറഞ്ഞു കൊണ്ട് വീട്ടിൽ ഒന്നും ചെയ്യില്ല. അതായത് നിരന്തരമായ ഒരേ പോലെ ഉള്ള വീട്ടു ജോലിയിൽ നിന്ന് ഒരു ബ്രേക്ക് ഇങ്ങിനെ ഉള്ള സ്ത്രീകൾക്ക് ഒരിക്കലും കിട്ടുന്നില്ല എന്നർത്ഥം. എന്നാൽ ബുദ്ധിമുട്ടുള്ള ജോലിയാണ് ചെയ്യുന്നത് എന്ന് ഒരു അംഗീകാരം ഒരിക്കലും ഇവർക്ക് കിട്ടുന്നുമില്ല. മാത്രമല്ല ഇങ്ങിനെ ഉള്ളവർക്ക് ഒരു തരത്തിലും സാമ്പത്തിക സ്വാതന്ത്ര്യവും ഉണ്ടാവാറില്ല.\nഇതിന്റെ മുകളിലാണ് മതത്തിന്റെ പേരിലുള്ള സ്ത്രീ പീഡനം. എന്റെ ഭാര്യയുടെ വീട്ടിലും ആർത്തവ സമയത്ത് പെൺകുട്ടികൾ വീടിന്റെ പുറത്ത് ഒരു മുറിയിലാണ് കിടക്കുന്നത്, കിടക്കയിൽ കിടക്കാൻ സമ്മതിക്കില്ല, പായ മാത്രം. അതുപോലെ തന്നെ വീട്ടിൽ ഒരതിഥി വന്നാലും സ്ത്രീകൾ അടുക്കളയിൽ ചായയും പലഹാരങ്ങളും ഉണ്ടാകുന്ന തിരക്കിലാകും, ആണുങ്ങൾ സ്വീകരണം മുറിയിൽ വർത്തമാനത്തിലും.\nനമുക്കു ചെയ്യാവുന്ന ഒരു കാര്യം ഉണ്ട്. അത് ആഴ്ചയിൽ ഒരിക്കൽ ഭാര്യയും ഭർത്താവും ചെയ്യുന്ന ജോലികൾ അങ്ങോട്ടും ഇങ്ങോട്ടും മാറ്റുക എന്നുള്ളതാണ്. ആഴ്ചയിൽ ഒരിക്കൽ ഭർത്താവു കുട്ടിയെ നോക്കട്ടെ, ഭക്ഷണം ഉണ്ടാക്കട്ടെ, വീട് വൃത്തിയാക്കട്ടെ. ഭാര്യ കറന്റ് ബിൽ അടക്കുകയൂം, കാറിന്റെ ഓയിൽ മാറ്റാൻ കൊണ്ട് പോവുകയും ചെയ്യട്ടെ. രണ്ടു പേർക്കും മറ്റേ ആളുടെ ബുദ്ധിമുട്ടുകൾ മനസ്സിൽ ആവുകയും കൂടുതൽ ബഹുമാനത്തോടെ ഇടപഴകാൻ ആവുകയും ചെയ്യും.\nപാചകം ചെയ്യണമെന്ന് ഒരു ആണിനോട് പറഞ്ഞു നോക്കൂ, എനിക്കിതൊന്നും അറിയിലല്ല എന്ന് മറുപടി ഉടൻ വരും. ആരും പാചകം പഠിച്ചിട്ടല്ല അമ്മമാരുടെ ഗർഭപാത്രത്തിൽ നിന്ന് പുറത്തേക്ക് വരുന്നത്, ചെയ്തു ചെയ്തു പഠിക്കുന്നത് തന്നെയാണ്. ആണുങ്ങൾ അടുക്കളയിൽ കയറാതിരിക്കാൻ എടുക്കുന്ന ഒരു സൂത്രം മാത്രമാണ് പാചകം അറിയില്ല എന്ന വാദം. പുറത്ത് ഒറ്റക്ക് താമസിക്കുന്ന പുരുഷന്മാർ എത്ര വേഗമാണ് പാചകം പഠിച്ചെടുക്കുന്നത്.\nപലപ്പോഴും അമ്മയുടെ ഭക്ഷണം ആണ് നല്ലത് എന്ന് ആണുങ്ങൾ പറഞ്ഞു കേട്ടിട്ടുണ്ട്. അത് അവർ ചെറുപ്പം മുതൽ തന്നെ അമ്മയുടെ ഭക്ഷണം കഴിച്ചു വളർന്നു അതിനോട് ശീലമായി പോയത് കൊണ്ടാണ്. നമ്മുടെ സാമൂഹിക വ്യവസ്ഥിതിയുടെ ഭാഗമായി വിവാഹം കഴിഞ്ഞു പുരുഷന്റെ വീട്ടിൽ വരുന്ന സ്ത്രീകൾ ഉണ്ടാകുന്ന ഭക്ഷണം ശീലമായി വരാൻ കുറെ സമയം എടുക്കുമെന്ന് മാത്രം. ഓർക്കുക എന്റെ അമ്മയുടെ പാചകം ആണ് നല്ലത് എന്ന് നിങ്ങളുടെ ഭാര്യയെ കുറിച്ചായിരിക്കും നിങ്ങളുടെ മക്കൾ പറയാൻ പോകുന്നത്, അതിനു കാരണം അവർ ജനിച്ചത് മുതൽ ശീലിക്കുന്നത് നിങ്ങളുടെ ഭാര്യയുടെ ഭക്ഷണം ആയതുകൊണ്ടാണ്. നിങ്ങളും കൂടി അടുക്കളയിൽ കയറി പാചകം ചെയ്യാൻ തുടങ്ങി എന്റെ അച്ഛന്റെ പാചകമാണ് എനിക്കിഷ്ടമെന്ന് കുട്ടികളെ പറയുമ്പോൾ ഉണ്ടാകാൻ പോകുന്ന സന്തോഷം ആലോചിച്ച് നോക്കൂ..അപ്പോൾ എല്ലാ ആണുങ്ങൾക്കും സന്തോഷകരമായ പാചകം ആശംസിക്കുന്നു…. എന്ന് സ്നേഹപൂർവം ഭാര്യയുടെ അടിപ്പാവാട കഴുകുന്നതിൽ ഒരു കുഴപ്പവും കാണാത്ത ഒരു പെൺകോന്തൻ 🙂\nPrevious articleഇന്ത്യയിൽ ഹലാൽ സർട്ടിഫിക്കേഷൻ ഗവണ്മെന്റ് നിരോധിക്കുക, അരുൺ സോമനാഥന്റെ പോസ്റ്റ്\nNext articleപറയുന്നതെല്ലാം നടപ്പാക്കാനുള്ള പണം കണ്ടെത്താൻ മോശമല്ലാത്ത രീതിയിൽ കടം വാങ്ങേണ്ടിവരും\nതമിഴിനാട്ടിൽ ചെന്ന് ‘അവനാ നീ ‘ എന്ന് ആരുടെ മുഖത്തുനോക്കിയും ചോദിക്കരുതേ !\nകൊറിയൻ ചിത്രങ്ങളിലെ പോലെ ശരീരത്തിൻ്റെ മുകൾഭാഗം കുലുക്കിക്കാണിച്ചാൽ എല്ലാമായി, അറപ്പുതോന്നി\nഹിന്ദു ക്ഷേത്രങ്ങളായി മാറുന്ന ക്രിസ്ത്യൻ പള്ളികൾ


സ്റ്റീവ് വോ ഏറ്റവും വലിയ സ്വാര്‍ഥന്; ആ പറഞ്ഞത് വോണിന്റെ സ്വാഭാവമെന്ന് വോ; കൊമ്പുകോര്‍ത്ത് ഓസീസ് ഇതി - Samakalika Malayalam\nസ്റ്റീവ് വോ ഏറ്റവും വലിയ സ്വാര്‍ഥന്; ആ പറഞ്ഞത് വോണിന്റെ സ്വാഭാവമെന്ന് വോ; കൊമ്പുകോര്‍ത്ത് ഓസീസ് ഇതിഹാസങ്ങള്\nസ്വാര്‍ഥനെന്ന ഷെയ്ന് വോണിന്റെ പരാമര്‍ശത്തിന് മറുപടിയുമായി ഓസീസ് മുന് നായകന് സ്റ്റീവ് വോ. സ്വന്തം വ്യക്തിത്വത്തിന്റെ പ്രതിഫലനാണ് വോണിന്റെ ഈ പരാമര്‍ശങ്ങളില് കാണുന്നതെന്നാണ് സ്റ്റീവ് വോ പറഞ്ഞു.\nസ്റ്റീവ് വോ എത്ര വട്ടം റണ്‍ഔട്ടിന്റെ ഭാഗമായെന്നും, എത്ര വട്ടം പാര്‍ട്ണറെ റണ്‍ഔട്ട് ആക്കിയെന്നും വ്യക്തമാക്കുന്ന കണക്കുകള് പങ്കുവെച്ചായിരുന്നു വോണ് കൊമ്പുകോര്‍ക്കലിന് തുടക്കമിട്ടത്. രാജ്യാന്തര ക്രിക്കറ്റില് 104 വട്ടം വോ റണ്‍ഔട്ടില് ഭാഗമായപ്പോള് 73 വട്ടം വോ തന്റെ പാര്‍ട്ണറെ റണ്‍ഔട്ട് ആവുന്നതിലേക്ക് നയിച്ചു.\nഎക്കാലത്തേയും മികച്ച ഓസ്‌ട്രേലിയന് ഇലവനെ തെരഞ്ഞെടുത്തപ്പോള് ഞാന് വോയെ ടീമില്‍് ഉള്‍പ്പെടുത്തിയിരുന്നു. എനിക്ക് വോയോട് ഒരു വിദ്വേഷവും ഇല്ല. എന്നാല് ഞാന് കണ്ടതില് വെച്ച് ഏറ്റവും സ്വാര്‍ഥനായ ക്രിക്കറ്റ് താരമാണ് വോ, ട്വീറ്റില് വോണ് കുറിച്ചു.\nസ്റ്റീവ് വോ ഷെയ്ന് വോണ്


Mammootty's evergreen look dicussion continues - Malayalam Filmibeat\nമമ്മൂട്ടി അന്നും ഇത് പോലെ തന്നെയാണല്ലോ? കുത്തിപ്പൊക്കല് മഹാമഹത്തിലെ ചില കണ്ടെത്തലുകള്, കാണാം!\n| Published: Tuesday, June 5, 2018, 8:21 [IST]\nപണ്ടെന്നോ പോസ്റ്റ് ചെയ്ത ചിത്രങ്ങളും മറ്റുമൊക്കെ ഇപ്പോള് വീണ്ടും ടൈംലൈനില് നിറഞ്ഞുവരികയാണ്. സുഹൃത്തുക്കളെല്ലാം ഈ കുത്തിപ്പൊക്കല് പരിപാടിയില് സജീവമായി പങ്കെടുത്ത് വരികയാണ്. നോട്ടിഫിക്കേഷനുകളുമായി ടൈംലൈന് ഒന്നാകെ നിറയുകയാണ്. സെലിബ്രിറ്റികളെയും വെറുതെ വിട്ടിട്ടില്ല. പണ്ടെന്നോ പോസ്റ്റ് ചെയ്ത ചിത്രങ്ങളൊക്കെ ഇപ്പോള് വീണ്ടും പൊങ്ങിവരുന്നുണ്ട്. മാത്രമല്ല പല ചിത്രങ്ങളും കണ്ടാല് അവരവര് തന്നെ സ്റ്റക്കായി പോവുന്ന അവസ്ഥയും കൂടിയാണ്. മുന്‍പ് ഫാന്‍സ് പേജുകളായിരുന്ന പല പേജുകളുമാണ് പിന്നീട് താരങ്ങളുടെ പേജായി മാറിയത്. അതിനാല്‍ത്തന്നെ ചിത്രങ്ങള് മുന്‍പ് പോസ്റ്റ് ചെയ്തത് ഫാന്‍സ് പ്രവര്‍ത്തകരാണ്. പല താരങ്ങളുടെയും പഴയ കോലവും ഇപ്പോള് ചര്‍ച്ചാവിഷയമാണ്.\nമമ്മൂട്ടി അന്നും ഇത് പോലെ തന്നെയാണല്ലോ? | filmibeat Malayalam\nയുവതാരങ്ങളെ മാത്രമല്ല സൂപ്പര് താരങ്ങളും കുത്തിപ്പൊക്കലില് നിന്നും രക്ഷപ്പെട്ടിട്ടില്ല. മമ്മൂട്ടിയുടെ പഴയ ചിത്രങ്ങളും ഇടയ്ക്ക് കുത്തിപ്പൊക്കിയിരുന്നു. പഴയകാല ചിത്രങ്ങളും ഇപ്പോഴത്തെ രൂപവും തമ്മില് പ്രകടമായ മാറ്റങ്ങളില്ലെന്നുള്ള കാര്യവും കുത്തിപ്പൊക്കല് വിദഗദ്ധര് കണ്ടെത്തിയിട്ടുണ്ട്. ഇതേക്കുറിച്ചുള്ള കണ്ടെത്തലുകള് ട്രോളര്‍മാരും നടത്തിയിട്ടുണ്ട്. എന്താണ് സംഭവമെന്നറിയാനായി തുടര്‍ന്നുവായിക്കൂ.\nഡബ്ലുസിസി ചോദിച്ച് വാങ്ങിയ പണി, മഞ്ജു വാര്യര്‍ക്ക് ലഭിക്കുന്ന പിന്തുണയില് അമ്പരന്ന് വനിതാസംഘടന!\nസെലിബ്രിറ്റികളുടെ പഴയകാല ഫോട്ടോകള് കുത്തിപ്പൊക്കുന്നത് ഇപ്പോഴും തുടരുകയാണ്. യുവതാരങ്ങള് അടക്കം നിരവധി പേരുടെ ചിത്രങ്ങളാണ് ഇത്തരത്തില് വീണ്ടും സോഷ്യല് മീഡിയയില് നിറഞ്ഞിട്ടുള്ളത്. സോഷ്യല് മീഡിയയില് ഏറെ സജീവമായ താരമാണ് മമ്മൂട്ടി. പുതിയ സിനിമയെക്കുറിച്ചുള്ള വിശേഷങ്ങളൊക്കെ അദ്ദേഹം കൃത്യമായി പങ്കുവെക്കാറുണ്ട്. ഇതൊക്കെ ഇപ്പോഴത്തെ സ്ഥിതിവിശേഷം. മുന്‍പ് അദ്ദേഹം ഇടയ്ക്ക് ചിത്രങ്ങള് പോസ്റ്റ് ചെയ്യും അത്ര മാത്രം. അന്ന് പോസ്റ്റ് ചെയ്ത പല ചിത്രങ്ങളും ഇപ്പോള് വീണ്ടും കുത്തിപ്പൊക്കിയ പലരും കടുത്ത നിരാശയിലാണ്.\nഒരു മാറ്റവും ഇല്ലല്ലോ\n2005ലും 2010 ലും 2015 ലും മമ്മൂട്ടി ഒരുപോലെ തന്നെയാണല്ലോയെന്നാണ് കുത്തിപ്പൊക്കല് വിദഗദ്ധര് കണ്ടെത്തിയിട്ടുള്ളത്. പഴയ ഫോട്ടോ കണ്ട് പരിഹസിക്കാമെന്ന് വെച്ച് രംഗത്തുവന്നവരെ തികച്ചും നിരാശയിലാക്കുന്ന കാര്യം കൂടിയാണ് ഇപ്പോള് സംഭവിച്ചിട്ടുള്ളത്. മമ്മൂട്ടിയുടെ സൗന്ദര്യത്തെക്കുറിച്ചും ഫിറ്റ്‌നസിനെക്കുറിച്ചുമൊക്കെ നിരവധി പേര് നേരത്തെ തന്നെ വാചാലരായിരുന്നു. അത് തന്നെയാണ് ഇപ്പോഴും സംഭവിച്ചിട്ടുള്ളത്.\nപണി കിട്ടിയ താരങ്ങള്\nപൃഥ്വിരാജിന്റെയും മമ്മൂട്ടിയുടെയും പേജുകളില് നിന്നായിരുന്നു കുത്തിപ്പൊക്കല് പരിപാടിക്ക് തുടക്കമായത്. പിന്നീടത് മറ്റ് താരങ്ങളിലേക്കും വ്യാപിക്കുകയായിരുന്നു. നിവിന് പോളി, കുഞ്ചാക്കോ ബോബന്, കാവ്യ മാധവന്, അജു വര്‍ഗീസ്, സന്തോഷ് പണ്ഡിറ്റ്, സണ്ണി ലിയോണ് തുടങ്ങിയവരിലേക്കും ഈ പണിയെത്തുകയായിരുന്നു. ഇതിനിടയില് കുത്തിപ്പൊക്കലുകാരെ പ്രതിരോധിക്കാനായി പലരും ശ്രമിച്ചുവെങ്കിലും അതും പാളിപ്പോവുകയായിരുന്നു.\nസ്വന്തമായി പണി വാങ്ങിച്ചു\nപല താരങ്ങളും മൗനം പാലിച്ച് മാറി നില്‍ക്കുകയായിരുന്നു. അതിനിടയിലാണ് പഴയകാല ചിത്രങ്ങള് സ്വന്തമായി പോസ്റ്റ് ചെയ്ത് മാതൃകയാവാനുള്ള ശ്രമവുമായി അജുവെത്തിയത്. എന്നാല് ഇതും താരത്തിന് വിനയായി മാറി. കുത്തിപ്പൊക്കല് വര്‍ധിച്ചുവെന്ന് മാത്രമല്ല ട്രോളുകളും ഇറങ്ങിയിരുന്നു. പോവുന്ന വഴിക്ക് നിവിന് പോളിക്ക് കൂടി പണികൊടുത്താണ് അജു പിന്‍വാങ്ങിയത്.\nഫാന്‍പേജില് നിന്നുള്ള മാറ്റം\nപല താരങ്ങളുടെയും ഒഫിഷ്യല് ഫേസ്ബുക്ക് പേജ് മുന്‍പ് ഫാന്‍സ് പേജുകളായിരുന്നുവെന്നും ഇന്നത്തെപ്പോലെ പ്രൊഫഷണിലസമൊന്നും ഉണ്ടായിരുന്നില്ലെന്ന കാര്യവും ഇതിലൂടെ വ്യക്തമായിട്ടുണ്ട്. റീച്ച് കൂടുതലുള്ള പല ഫാന് പേജുകളും അതാത് താരങ്ങളുടെ പ്രധാന പേജുകളിലേക്ക് ചേര്‍ത്തിരുന്നു. ഇതിലെ ചിത്രങ്ങളടക്കമാണ് ഇപ്പോള് പൊങ്ങിവന്നിട്ടുള്ളത്.\nമലയാളത്തിന്റെ സ്വകാര്യ അഹങ്കാരമെന്ന് നാം പലരെയും വിശേഷിപ്പിക്കാറുണ്ട്. എന്നാല് മലയാള സിനിമയില് നിത്യേന ചെറുപ്പമായിക്കൊണ്ടിരിക്കുന്ന ഒരു താരമേയുള്ളൂ അത് മമ്മൂട്ടിയാണ്. കൃത്യമായ വ്യായാമവും ഭക്ഷണക്രമവും പിന്തുടര്‍ന്നാണ് അദ്ദേഹം നീങ്ങുന്നത്. കിട്ടുന്നതെല്ലാം വാരിക്കഴിക്കുന്ന തരക്കാരനല്ല അദ്ദേഹമെന്ന് അടുത്തിടെ ഒരു താരം വ്യക്തമാക്കിയിരുന്നു. മമ്മൂട്ടിയുടെ നിത്യയൗവ്വനത്തെക്കുറിച്ചുള്ള ചര്‍ച്ചകള് വീണ്ടും സജീവമായിരിക്കുകയാണ്.\nRead more about: mammootty facebook photo മമ്മൂട്ടി ഫേസ്ബുക്ക് ഫോട്ടോ\nMammootty's evergreen look dicussion continues\nStory first published: Tuesday, June 5, 2018, 8:21 [IST]


Kochi Uber driver ക്കെതിരായ കേസ് നിലനിൽക്കില്ല: കോടതി\nby Blive News October 4, 2017, 7:39 am\nകൊച്ചി: കൊച്ചിയില് യാത്രക്കാരികളുടെ മർദ്ദനത്തിന് ഇരയായ യൂബര് ഡ്രൈവര്‍ക്കെതിരെ (Kochi Uber driver) ജാമ്യാമില്ലാ വകുപ്പ് ചുമത്തി കേസെടുത്ത പോലീസിനെ ഹൈക്കോടതി (Kerala High court) വിമര്‍ശിച്ചു. അനാവശ്യ വകുപ്പുകള് പ്രകാരമാണ് യൂബര് ഡ്രൈവര്‍ക്കെതിരെ കേസെടുത്തതെന്നും ഈ കേസ് നിലനില്‍ക്കില്ലെന്നും ഹൈക്കോടതി വ്യക്തമാക്കി.\nയൂബര് ഡ്രൈവര് ഷെഫീഖിനെതിരെ കേസെടുത്ത മരട് എസ്‌ഐയെ കോടതി രൂക്ഷമായ ഭാഷയില് വിമര്‍ശിച്ചു. യാത്രക്കാരികളുടെ മര്‍ദ്ദനമേറ്റ കുമ്പളം താനത്തില് ഹൗസില് ഷെഫീക്കിന്റെ മുന്‍കൂര് ജാമ്യാപേക്ഷ പരിഗണിക്കവെയാണ് കോടതിയുടെ വാക്കാലുള്ള വിമര്‍ശനം.\nമുന്‍കൂര്‍ജാമ്യത്തിനായി ഡ്രൈവര് ഷെഫീക്കിന് കീഴ്‌ക്കോടതിയെ സമീപിക്കാമെന്ന് ഹൈക്കോടതി വ്യക്തമാക്കി. ഒരു പരാതി ലഭിച്ചാല് അത് ശരിയായി പഠിക്കുകയും മനസിലാക്കുകയും ചെയ്ത ശേഷമെ പോലീസ് കേസെടുക്കാവൂ എന്നും ഹൈക്കോടതി നിർദ്ദേശിച്ചു.\nഎന്നാൽ സ്ത്രീകളുടെ പരാതിയെ തുടര്‍ന്നാണ് കേസ് രജിസ്റ്റര് ചെയ്തതെന്ന് പോലീസ് അറിയിച്ചു. വൈറ്റിലയില് വച്ചാണ് യാത്രക്കാരികള് യൂബര് ഡ്രൈവറെ വിവസ്ത്രനാക്കുകയും മർദ്ദിക്കുകയും ചെയ്തത്. യാത്രക്കാരികള്‍ക്കെതിരെ നിസാര വകുപ്പുകൾ ചുമത്തി കേസെടുത്ത പോലീസ് പിന്നീട് ഇവരെ സ്റ്റേഷന് ജാമ്യത്തില് വിട്ടയയ്ക്കുകയായിരുന്നു.\nസെപ്തംബര് 20-നാണ് കേസിനാസ്പദമായ സംഭവം നടന്നത്. യൂബറിന്റെ പൂള് ടാക്‌സി സംവിധാനത്തില് തൃപ്പൂണിത്തുറയിലേക്ക് യാത്ര ബുക്ക് ചെയ്ത യുവതികള് കാറില് മറ്റൊരു യാത്രക്കാരനെ കയറ്റിയത് ചോദ്യം ചെയ്തു. തുടർന്ന് ഇവർ തമ്മിൽ വാക്കുതർക്കം നടന്നു.\nസ്ത്രീകൾ തന്നെ കല്ലു കൊണ്ട് ആക്രമിച്ചെന്നും പൊതുസ്ഥലത്തു വച്ച് വസ്ത്രാക്ഷേപം നടത്തി അപമാനിച്ചെന്നും ഷെഫീക്ക് പരാതി നൽകി. എന്നാല് യുവതികളുടെ മൊഴിയുടെ അടിസ്ഥാനത്തില് സ്ത്രീത്വത്തെ അപമാനിച്ചെന്ന കുറ്റം ചുമത്തി മരട് പോലീസ് തനിക്കെതിരെ കേസെടുത്തെന്നും ഷെഫീക്കിന്റെ ഹര്‍ജിയില് പറയുന്നു. ഡ്രൈവര് ഷെഫീക്കിന്റെ അറസ്റ്റ് നേരത്തെ ഹൈക്കോടതി തടഞ്ഞിരുന്നു.\narrestAssaultattackbailblamescasedriversevidenceHigh CourtIG VijayanKochi Uber driverMarad SIorderpetitionPolicepool taxiProberegisterSub-InspectorsubmitUberWomen\nPrevious article നടിയെ ആക്രമിച്ച കേസ്; പോലീസിന് ഹൈക്കോടതിയുടെ വിമർശനം\nNext article കുറുവാ ദ്വീപിൽ സഞ്ചാരികൾക്ക് നവംബറില് പ്രവേശിക്കാം


നീലഗിരിയിൽ 732 പേർ നിരീക്ഷണത്തിൽ : Deepika.com Nattu Visesham\nഗൂഡല്ലൂർ: നീലഗിരി ജില്ലയിൽ ഇതുവരെ ആർക്കും കൊവിഡ്-19 സ്ഥിരീകരിച്ചിട്ടില്ലെന്ന് ജില്ലാ കളക്ടർ ജെ. ഇന്നസെന്‍റ് ദിവ്യ പറഞ്ഞു. ഉൗട്ടിയിൽ മാധ്യമ പ്രവർത്തകരോട് സംസാരിക്കുകയായിരുന്നു അവർ. ജില്ലയിൽ 732 പേർ വീടുകളിൽ നിരീക്ഷണത്തിലുണ്ട്.\nവിദേശത്ത് നിന്നും വിവിധ സംസ്ഥാനങ്ങളിൽ നിന്നും എത്തിയവരാണ് ഇവർ. ഇവരെ ആരോഗ്യവകുപ്പ് നിരന്തരം പരിശോധന നടത്തി വരികയാണ്. വിദേശത്ത് നിന്ന് വന്ന ഏഴ് പേരുടെയും പരിശോധനാഫലം നെഗറ്റീവാണ്.\nജില്ലയിൽ 191 പേർക്കെതിരെ കേസെടുത്തിട്ടുണ്ട്. ആവശ്യമില്ലാതെ വീടുകളിൽ നിന്ന് പുറത്ത് ഇറങ്ങുന്നവരെ അറസ്റ്റു ചെയ്യും. നീലഗിരിയിൽ അണുനശീകരണം പുരോഗമിക്കുകയാണ്. ജില്ലയിലെ ഗർഭിണികളെ ആശുപത്രികളിലെത്തിക്കുന്നതിനുള്ള എല്ലാ സജ്ജീകരണങ്ങളും ഒരുക്കിയിട്ടുണ്ട്.\nകുന്നൂർ ബസ്റ്റാന്‍റിലും, ഉൗട്ടി എ ടി സി മൈതാനിയിലും, കോത്തഗിരി ഗാന്ധിമൈതാനിയിലും, ഗൂഡല്ലൂർ സെന്‍റ് തോമസ് സ്കൂൾ മൈതാനിയിലും താത്ക്കാലിക പച്ചക്കറി കടകൾ ആരംഭിച്ചു. പിക്കപ്പ് വാഹനങ്ങളിൽ കുഗ്രാമങ്ങളിൽ പച്ചക്കറി വിൽപ്പന നടത്തുന്നതിനുള്ള സൗകര്യം ഏർപ്പെടുത്തും.\nഅതിർത്തി മേഖലയിൽ താമസിക്കുന്നവർ തമിഴ്നാട്ടിലെ ആശുപത്രികളിൽ ചികിത്സ തേടണം. ഗൂഡല്ലൂർ, ഉൗട്ടി ഗവ. ആശുപത്രികൾ ഉൾപ്പെടെയുള്ള സർക്കാർ ആശുപത്രികളിൽ മതിയായ ചികിത്സാ സൗകര്യം ഏർപ്പെടുത്തിയിട്ടുണ്ട്. കടകൾക്ക് മുന്പിൽ കൈ കഴുകുന്നതിനുള്ള സൗകര്യം നിർബന്ധമായും ഏർപ്പെടുത്തണം. ഈ സൗകര്യം ഏർപ്പെടുത്താത്ത കടകൾ തുറന്ന് പ്രവൃത്തിക്കാൻ അനുവദിക്കില്ല.\nമുതിർന്നവരും, കുഞ്ഞുങ്ങളും വീട്ടിൽ നിന്ന് പുറത്തിറങ്ങുന്ന സാഹചര്യം ഉണ്ടാകരുതെന്നും ജനങ്ങൾ ജാഗ്രത പാലിക്കണമെന്നും ജനങ്ങളുടെ പരാതികൾ 1077 നന്പറിൽ വിളിച്ച് അറിയിക്കണമെന്നും കളക്ടർ പറഞ്ഞു.


കെ.പി.സി.സി പ്രസിഡന്റിന് മാറ്റമുണ്ടെങ്കിൽ, തീരുമാനിക്കാൻ പാർട്ടി ഉണ്ട്; വി.ഡി സതീശൻ\nകെ.പി.സി.സി പ്രസിഡന്റിനെ മാറ്റണം എന്ന് ആവശ്യപ്പെട്ട് ആരും ഇറങ്ങിയിട്ടില്ലെന്ന് പ്രതിപക്ഷ നേതാവ് വി.ഡി സതീശൻ. അങ്ങനെ മാറ്റണമെന്നുണ്ടെങ്കിൽ അത് തീരുമാനിക്കാൻ പാർട്ടി ഉണ്ടെന്നും അദ്ദേഹം പറഞ്ഞു. മുല്ലപ്പള്ളി രാമചന്ദ്രനെ അനുകൂലിച്ച രമേശ് ചെന്നിത്തലയുടെ എഫ്ബി പോസ്റ്റിനെ പൂർണ്ണമായി പിന്തുണക്കുന്നതായും വി.ഡി സതീശൻ വ്യക്തമാക്കി.\nനിയമസഭാ തെരഞ്ഞെടുപ്പ് തോൽവിയുടെ ഉത്തരവാദിത്തം ഉമ്മൻചാണ്ടിയും രമേശ് ചെന്നിത്തലയും മുല്ലപ്പള്ളിയും ചേർന്നാണ് ഏറ്റെടുത്തത്. ആരും ഒളിച്ച് പോയില്ലല്ലോ എന്ന് വി.ഡി സതീശൻ ചോദിച്ചു. എന്നാൽ അധ്യക്ഷ സ്ഥാനത്ത് നിന്ന് മാറുമോ എന്ന ചോദ്യത്തോട് മുല്ലപ്പള്ളി പ്രതികരിച്ചില്ല.\nവിവാദങ്ങളുടെ പശ്ചാത്തലത്തിൽ ലക്ഷദ്വീപ് അഡ്മിനിസ്‌ട്രേറ്ററെ പിൻവലിക്കാൻ കേന്ദ്രസർക്കാർ തയ്യാറാകണമെന്ന് മുല്ലപ്പള്ളി രാമചന്ദ്രൻ ആവശ്യപ്പെട്ടു. ഫാസിസ്റ്റ് കിരാത ഭരണം അനുവദിച്ച് നൽകാനാകില്ല. ദ്വീപിൽ നടക്കുന്നത് സാംസ്‌കാരിക ഫാസിസം ആണെന്നും മുല്ലപ്പള്ളി ആരോപിച്ചു.\nRead more on: mullapally ramachandran | vd satheeshan


സുപ്രീം കോടതിയിലെ പ്രതിസന്ധി; പരിഹാരം നാളെയെന്ന് അറ്റോർണി ജനറൽ-will solve supreme court crisis tommorrow says kk venugopal\nWill Solve Supreme Court Crisis Tommorrow Says Kk Venugopal\nസുപ്രീംകോടതിയിലെ പ്രതിസന്ധി; പരിഹാരം ഇന്നെന്ന് അറ്റോർണി ജനറൽ\nജസ്റ്റിസുമാർ പത്രസമ്മേളനം നടത്തരുതായിരുന്നുവെന്ന് അറ്റോർണി ജനറൽ\nJanuary 13, 2018 12:29:44 pm\nന്യൂഡൽഹി: ചീഫ് ജസ്റ്റിസിനെതിരെ വിമത ശബ്ദമുയർത്തി സുപ്രീംകോടതി ജഡ്ജിമാർ രംഗത്ത് എത്തിയ സംഭവത്തിൽ ഇന്ന് പരിഹാരം കണ്ടേക്കുമെന്ന് അറ്റോർണി ജനറൽ കെ.കെ.വേണുഗോപാൽ. ജസ്റ്റിസുമാർ പത്രസമ്മേളനം ഒഴിവാക്കണമായിരുന്നുവെന്നും അദ്ദേഹം പറഞ്ഞു. ചീഫ് ജസ്റ്റിസുമായി കൂടിക്കാഴ്ച നടത്തിയ ശേഷമാണ് അദ്ദേഹം ഇക്കാര്യം പറഞ്ഞത്.\nസുപ്രീംകോടതി ചീഫ് ജസ്റ്റിസ് ദീപക് മിശ്രയും അറ്റോര്‍ണി ജനറലും പത്രസമ്മേളനം വിളിച്ചു ചേർക്കാൻ ആദ്യം ആലോചിച്ചിരുന്നെങ്കിലും ഇതുപേക്ഷിച്ചു. ജസ്റ്റിസുമാരുടെ നടപടി ഭരണഘടനാ ബെഞ്ച് പരിശോധിക്കാനുള്ള നീക്കവും ചീഫ് ജസ്റ്റിസ് ഉപേക്ഷിച്ചു. സമവായത്തിലൂടെ പ്രശ്ന പരിഹാരത്തിനാണ് ഇവരുടെ ശ്രമം.\nരാജ്യത്തിന്റെ ചരിത്രത്തില് ഇതുവരെയില്ലാത്ത സംഭവങ്ങൾക്കാണ് ഇന്നലെ സുപ്രീംകോടതിയും ജനങ്ങളും സാക്ഷിയായത്. നാല് കോടതികള് നിര്‍ത്തിവച്ചാണ് ജസ്റ്റിസ് ജെ.ചെലമേശ്വറിന്റെ നേതൃത്വത്തിൽ ജസ്റ്റിസ് രഞ്ജൻ ഗൊഗോയ്, ജസ്റ്റിസ് കുര്യന് ജോസഫ്. ജസ്റ്റിസ് മദന് ബി.ലോക്കൂര് എന്നിവർ മാധ്യമങ്ങളെ കണ്ടത്.\nTags: Supreme Court, Supreme Court Justice\nമകൾ സിവയുടെ സ്‌കൂളിൽ വാർഷികാഘോഷത്തിന് “ധോണി”യെത്തി; വീഡിയോ കാണാം\nസെഞ്ചൂറിയനിൽ ദക്ഷിണാഫ്രിക്കയ്ക്ക് ജയിച്ച ചരിത്രം മാത്രം; രണ്ടാം ടെസ്റ്റ് ഇന്ന് മുതൽ\nജസ്റ്റിസ് എന്.വി.രമണയെ സുപ്രീം കോടതി ചീഫ് ജസ്റ്റിസ് ആയി നിയമിച്ചു


പ്രതിദിനം രണ്ട് ജിബി നല്‍കിക്കൊണ്ട് വോഡഫോണ്: ഡാറ്റാ പ്ലാനുകള് അടിമുടി പരിഷ്കരിച്ച് കമ്പനി | Vodafone Revises Rs. 348 Pack, Offers 2GB Data Per Day and Unlimited Calling - Malayalam Oneindia\nUpdated: Thu, Dec 21, 2017, 16:31 [IST]\nദില്ലി: പ്രീ പെയ്ഡ് ഉപയോക്താക്കള്‍ക്ക് സന്തോഷവാര്‍ത്തയുമായി വോഡഫോണ്. നിലവിലെ 348 രൂപയുടെ ഓഫര് പാക്കാണ് വോഡഫോണ് പരിഷ്കരിച്ചിട്ടുള്ളത്. പ്രതിദിന ഡാറ്റാ പരിധി ഒരു ജിബിയില് നിന്ന് രണ്ട് ജിബിയായി ഉയര്‍ത്തുന്നതിനൊപ്പം അണ്‍ലിമിറ്റഡ് വോയ്സ് കോളും വോഡഫോണ് പുറത്തിറക്കിയിട്ടുണ്ട്. പ്രതിദിനം രണ്ട് ജിബി ഡാറ്റയ്ക്കൊപ്പം അണ്‍ലിമിറ്റഡ് ലോക്കല്- എസ്ടിഡി വോയ്സ് കോളുകളും ലഭിക്കും. 28 ദിവസമാണ് ഓഫര് കാലാവധി.\nജനനം ധനുരാശിയിലെങ്കില് ശരീരത്തില് ഒടിവിനും ചതവിനും സാധ്യത: നിങ്ങളുടെ കുട്ടികളുടെ ആരോഗ്യത്തെക്കുറിച്ച് അറിയേണ്ടതെല്ലാം\nജിയോയെയും എയര്‍ടെല്ലിനെയും വെട്ടി ഐഡിയ: 179 രൂപയ്ക്ക് അത്യുഗ്രന് ഓഫര്, അംബാനിയ്ക്കും പണികിട്ടി\nആഗസ്റ്റ് മുതല് 1 ജിബി ഡാറ്റയാണ് വോഡഫോണ് ഈ ഓഫര് പാക്കില് നല്‍കിക്കൊണ്ടിരുന്നത്. എന്നാല് ഓഫര് പരിഷ്കരിച്ചതോടെ 28 ദിവസത്തേയ്ക്ക് 56 ജിബി ഡാറ്റയാണ് ലഭിക്കുക. ജിയോ ഇന്ത്യയില് സര്‍വീസ് ആരംഭിച്ചതിന് പിന്നാലെ ഇന്ത്യന് ടെലികോം രംഗത്ത് സംഭവിച്ച മാറ്റങ്ങളുടെ ഭാഗമാണ് ഈ നീക്കം. ഡിസംബര് ആദ്യമാണ് വോഡഫോണ് ഏറ്റവുമൊടുവില് അണ്‍ലിമിറ്റഡ് വോയ്സ് കോള് ഡാറ്റാ പാക്കുകള് പുറത്തിറക്കിയിട്ടുള്ളത്. സൂപ്പര് പ്ലാന് എന്ന പേരില് ഡിസംബര് അഞ്ചിന് അഞ്ച് ഓഫര് പാക്കുകളാണ് വോഡഫോണ് പുറത്തിറക്കിയത്. അണ്‍ലിമിറ്റഡ് വോയ്സ് കോളുകള്, ഡാറ്റ ഓഫര്, മെസേജ് സര്‍വീസ് എന്നിവ ഉള്‍പ്പെടുന്നതാണ് ഓഫര്. 2ജി- 3ജി- 4ജി ഉപയോക്താക്കള്‍ക്കാണ് വോഡഫോണ് പുറത്തിറക്കിയ പ്രീ പെയ്ഡ് പ്ലാനിന്‍റെ ആനുകൂല്യം ലഭിക്കുക. അഞ്ച് പ്ലാനുകളാണ് വോഡഫോണ് ഇതിനകം പുറത്തിറക്കിയിട്ടുള്ളത്.\nപ്രീ പെയ്ഡ് പ്ലാനുകള് അടിമുടി മാറ്റി ഭാരതി എയര്‍ടെല്: ഇന്ത്യയില് മൂന്ന് കിടിലന് പ്ലാനുകള്\nഅ‍ഞ്ച് ശതമാനം ക്യാഷ് ബാക്ക് ഓഫര്\nപ്രതിദിനം രണ്ട് ജിബി ഡാറ്റയ്ക്കൊപ്പം 28 ദിവസത്തേയ്ക്ക് അണ്‍ലിമിറ്റഡ് വോയ്സ് ലോക്കല്- എസ്ടിഡി കോളുകളും ലഭിക്കും. സൗജന്യ റോമിംഗ് ലഭിക്കുന്ന ഓഫറില് പ്രതിദിന സൗജന്യ കോള് 250 മിനിറ്റായി പരിമിതപ്പെടുത്തിയിട്ടുണ്ട്. ആഴ്ചയില് 1000 മിനിറ്റ് സൗജന്യ കോളുകള് മാത്രമേ ലഭിക്കുകയുള്ളൂ. പരിധിയ്ക്ക് ശേഷമുള്ള കോളുകള്‍ക്ക് സെക്കന്‍റിന് ഒരു പൈസ വീതം ഈടാക്കും. വോഡഫോണ് ആപ്പില് നിന്നോ ഔദ്യോഗിക വെബ്സൈറ്റില് നിന്നോ ഓഫര് ആക്ടിവേറ്റ് ചെയ്യുന്നവര്‍ക്ക് അഞ്ച് ശതമാനം ക്യാഷ് ബാക്ക് ഓഫറും ലഭിക്കും.\n84 ദിവസം കാലാവധിയുള്ള 509 രൂപയുടെ പ്ലാനില് അണ്‍ലിമിറ്റഡ് ലോക്കല്- എസ്ടിഡി വോയ്സ് കോളുകളും നാഷണല് റോമിംഗ് കോളുകളുമാണ് ലഭിക്കുക. പ്രതിദിനം 1ജിബി ഡാറ്റയും 100 എസ്എംഎസുകളുമാണ് ലഭിക്കുക.\nഏഴ് ദിവസം കാലാവധിയുള്ളതാണ് വോഡഫോണിന്‍റെ 79 രൂപയുടെ പ്ലാന്. അണ്‍ലിമിറ്റ‍ഡ് ലോക്കല്- എസ്ടിഡി വോയ്സ് കോളുകള്‍ക്ക് പുറമേ 500 എംബി ഡാറ്റയും ലഭിക്കും. എന്നാല് ലോക്കല്- നാഷണല് എസ്എംഎസിന് 25 പൈസം വീതം ഓഫറില് ഈടാക്കുകയും ചെയ്യും.\n347 രൂപയുടെ വോഡഫോണ് ഓഫറില് അണ്‍ലിമിറ്റഡ് റോമിംഗ്, അണ്‍ലിമിറ്റഡ് വോയ്സ് കോള്, എന്നിവയ്ക്ക് പുറമേ 1.5 ജിബി ഡാറ്റയുമാണ് ലഭിക്കുക. 458 രൂപ, 509 രൂപ പ്ലാനുകളില് വോയ്സ് കോളിംഗ് എസ്എംഎസ്, ഡാറ്റ എന്നിവയാണ് ലഭിക്കുന്നത്. രാജ്യത്ത് എമ്പാടും വോഡഫോണ് സ്റ്റോറുകളില് നിന്ന് റീചാര്‍ജ് ചെയ്യുന്നവര്‍ക്കും മൈ വോഡഫോണ് ആപ്പില് നിന്ന് റീചാര്‍ജ് ചെയ്യുന്നവര്‍ക്കും ഓഫര് ലഭിക്കും. വോഡ‍ഫോണ് അടുത്തിടെ പുറത്തിറക്കിയ പ്രീ പെയ്ഡ് പ്ലാനിലാണ് ഇവ ഉള്‍പ്പെടുത്തിയിട്ടുള്ളത്.\nപ്ലാന് പ്രീപെയ്ഡ‍് ഉപയോക്താക്കള്‍ക്ക് 1ജിബി 3ജി/ 4ജി ഡാറ്റ നല്‍കുന്നതാണ് വോഡഫോണിന്‍റെ 199 രൂപയുടെ ഓഫര്. 28 ദിവസമാണ് ഓഫറിന്‍റെ കാലാവധി. 199 രൂപയുടെ ഓഫര് ആക്ടിവേറ്റ് ചെയ്യുന്നവര്‍ക്ക് ഓഫര് കാലയളവിനുള്ളില് ഏഴ് ദിവസത്തേയ്ക്ക് 1000 ലോക്കല്- എസ്ടിഡി കോളുകളും ലഭിക്കും. ഇതിന് ശേഷം ഒരു മിനിറ്റിന് 30 പൈസ വീതം ഈടാക്കും. ഏഴ് ദിവസത്തിന് ശേഷം 250 മിനിറ്റ് വോയ്സ് കേളാണ് ലഭിക്കുക. കൂടുതല് നമ്പറുകളിലേയ്ക്ക് വിളിക്കാന് ശ്രമിച്ചാല് ഓരോ മിനിറ്റിന് 30 പൈസ വീതം ഈടാക്കും. ഇന്ത്യയില് പ്രതിദിനം 1ജിബി ഡാറ്റ വീതം ലഭിക്കുന്ന പ്ലാനുകള് പരിശോധിക്കാം\nVodafone has upgraded its Rs. 348 pack for prepaid customers, going from 1GB of dataaday in August to 2GB data per day. The Rs. 348 pack - with prices varying slightly per circle- also offers unlimited free calls (local, STD, and national roaming) - foratotal of 28 days.


richa | ആരാധകരെ ഞെട്ടിച്ച് റിച്ച!! ഇലകൊണ്ട് ശരീരം മറച്ച താരത്തെ ഏറ്റെടുത്ത് സോഷ്യൽമീഡിയ... - Malayalivartha.com Widgets Magazine\nആരാധകരെ ഞെട്ടിച്ച് റിച്ച!! ഇലകൊണ്ട് ശരീരം മറച്ച താരത്തെ ഏറ്റെടുത്ത് സോഷ്യൽമീഡിയ...\n10 JUNE 2019 03:35 PM IST\nലോക ഭക്ഷ്യസുരക്ഷാ ദിനത്തിന്റെ ഭാഗമായിട്ടായിരുന്നു താരത്തിന്റെ ഈ വ്യത്യസ്ത ഫോട്ടോഷൂട്ട്. ഭക്ഷ്യ സുരക്ഷയുടെ പ്രാധാന്യം പങ്കുവയ്ക്കാനായാണ് താരം ഇത്തരത്തില് വ്യത്യസ്തമായ ആശയവുമായെത്തിയത്. ''എന്റെ ഭക്ഷണത്തില് പേടിയോ കുറ്റബോധമോ ഇല്ല, സന്തോഷവും സന്തുലനവും മാത്രം'' എന്ന അമേരിക്കന് ന്യൂട്രീഷനിലിസ്റ്റ് എല്ലി ക്രിംഗറിന്റെ വാക്കുകള്‍ക്കൊപ്പമാണ് ചിത്രം പങ്കുവച്ചത്. ലോക ഭക്ഷ്യ സുരക്ഷാ ദിനം, വീഗന് ജീവിതം, സസ്യാഹാരംഹാരം ശീലിക്കൂ, മൃഗങ്ങളെ സ്‌നേഹിക്കൂ, മാറ്റം കൊണ്ട് വരൂ എന്നീ ഹാഷ്ടാഗുകളോടെയാണ് താരത്തിന്റെ കുറിപ്പ്. ലെറ്റിയൂസിന്റെയും വയലറ്റ് കാബേജിന്റെയും ഇലകള് കൊണ്ട് തുന്നിയ വസ്ത്രമണിഞ്ഞുള്ള ചിത്രം പങ്കുവച്ചാണ് താരം ആരാധകരെ ഞെട്ടിച്ചത്.\nസ്വത്ത് തട്ടിയെടുക്കാനായി പെറ്റമ്മയെ വീട്ടിനുള്ളില് പൂട്ടിയിട്ട് മകന്റെ ക്രൂരത .. (8 hours ago)


പ്രോ കബഡി ലീഗ്; ദബാംഗ് ദില്ലിക്ക് ജയം, തലൈവാസ് പൈറേറ്റ്‌സ് മത്സരം സമനിലയില് | Pro Kabaddi 2018 Dabang Delhi K.C. vs Jaipur Pink Panthers - Malayalam MyKhel\n» പ്രോ കബഡി ലീഗ്; ദബാംഗ് ദില്ലിക്ക് ജയം, തലൈവാസ് പൈറേറ്റ്‌സ് മത്സരം സമനിലയില്\nപ്രോ കബഡി ലീഗ്; ദബാംഗ് ദില്ലിക്ക് ജയം, തലൈവാസ് പൈറേറ്റ്‌സ് മത്സരം സമനിലയില്\nUpdated: Saturday, December 1, 2018, 11:36 [IST]\nദില്ലി: പ്രോ കബഡി ലീഗിന്റെ ആറാം സീസണിലെ വെള്ളിയാഴ്ച രാത്രി നടന്ന മത്സരത്തില് ദബാംഗ് ദില്ലി ജയ്പൂര് പിങ്ക് പാന്ഥേഴ്‌സിനെ തോല്‍പ്പിച്ചു. മറ്റൊരു മത്സരത്തില് തമിഴ് തലൈവാസ് പറ്റ്‌ന പൈറേറ്റ്‌സ് മത്സരം സമനിലയില് കലാശിച്ചു. ഗംഭീര പ്രകടനം നടത്തിയ ദില്ലി 48-35 എന്ന സ്‌കോറിനാണ് ജയ്പൂരിനെ തോല്‍പ്പിച്ചത്. തലൈവാസും പൈറേറ്റ്‌സും 35-35 എന്ന സ്‌കോറില് സമനിലയില് പിരിഞ്ഞു.\nദില്ലിക്കുവേണ്ടി മീരജ് ഷെയ്ക്ക് 15 പോയന്റുകള് നേടി. നവീന് കുമാര്, ചന്ദ്രന് രഞ്ജിത്ത് എന്നിവര്9പോയന്റുകള് വീതവും സ്വന്തമാക്കി. ദീപക് ഹൂഡയുടെ 20 പോയന്റ് പ്രകടനമാണ് ജയ്പൂരിന് തോല്‍വിയിലും ആശ്വാസമായത്. 13 റെയ്ഡ് പോയന്റുകളും ഏഴ് ബോണസ് പോയന്റുകളും ദീപക് സ്വന്തമാക്കി. അജിങ്ക്യ പവാര് ആറു പോയന്റുകളും നേടി. മറ്റു താരങ്ങള്‍ക്കൊന്നും നിലവാരത്തിനൊത്ത് ഉയരാനായില്ല.\nഅത്യന്തം വീറും വാശിയും നിറഞ്ഞതായിരുന്നു തലൈവാസ് പൈറേറ്റ്‌സ് പോരാട്ടം. തലൈവാസിനായി ക്യാപ്റ്റന് അജയ് താക്കൂര് 16 പോയന്റുകള് നേടി. പൈറേറ്റ്‌സിനായി 11 പോയന്റുകള് നേടിയ പര്‍ദീപ് നര്‍വാളും ഏഴു പോയന്റുകള് നേടിയ മന്‍ജീതും മുന്നിട്ടുനിന്നു. സോണ് ബി യില് 15 കളികളില് നിന്നും 46 പോയന്റോടെ രണ്ടാം സ്ഥാനത്താണ് പൈറേറ്റ്‌സ്. 16 കളികളില് നിന്നും 33 പോയന്റോടെ തലൈവാസ് നാലാം സ്ഥാനത്താണ്.\nപ്രോ കബഡി ലീഗ്; ടൈറ്റന്‍സിനെ തകര്‍ത്ത് ബെംഗളുരു, ജയ്പൂരിനും ജയം\n58 min ago ലോകകപ്പ്: ആത്മഹത്യയ്‌ക്കൊരുങ്ങി, കാരണക്കാര് ഇന്ത്യ!! ഞെട്ടിക്കുന്ന വെളിപ്പെടുത്തലുമായി പാക് കോച്ച്\n1 hr ago ലോക ക്രിക്കറ്റിലെ പുതിയ എംഎസ് ധോണി ഈ താരമാണ്; ഓസീസ് കോച്ച് പറയുന്നു\n1 hr ago കോപ്പ അമേരിക്ക: ചാംപ്യന്‍മാരെ വീഴ്ത്തി ഉറുഗ്വേ മുന്നേറി, ക്വാര്‍ട്ടര് ലൈനപ്പായി\n11 hrs ago വിജയ് ശങ്കര് പുറത്താവും... വിന്‍ഡീസിനെതിരെ ഈ മാറ്റം ഉറപ്പ്, വരുന്നത് വെടിക്കെട്ട് താരം\nMovies പേര്‍ളിയെ ആദ്യമായി കണ്ടുമുട്ടിയ നിമിഷത്തെ കുറിച്ച് ശ്രീനിഷ്\nNews താടിയുള്ള അപ്പന്മാരെ കാണുമ്പോൾ മുട്ടിടിക്കുകയും മൂത്രം പോവുകയും ചെയ്യും! എസ്എഫ്ഐക്കെതിരെ പ്രതിഷേധം\nRead more about: pro kabaddi league പ്രോ കബഡി ലീഗ് കബഡി\nStory first published: Saturday, December 1, 2018, 10:18 [IST]\nഅഫ്ഗാന് എതിരെ ബംഗ്ലാദേശിന് 62 റണ്‍സ് ജയം\nഇന്ത്യന് ടീമില് ഇനി മാറ്റങ്ങള്\nഷാക്കിബുല് ഹസന് വീണ്ടും തിളങ്ങി


രഞ്ജിത്തിന്‍റെ ബിലാത്തിക്കഥയില് ലാലേട്ടൻ കണിമംഗലം ജഗന്നാഥന്..? – Intensive Promoter\nHome / Lifestyle / രഞ്ജിത്തിന്‍റെ ബിലാത്തിക്കഥയില് ലാലേട്ടൻ കണിമംഗലം ജഗന്നാഥന്..?\nരഞ്ജിത്തിന്‍റെ ബിലാത്തിക്കഥയില് ലാലേട്ടൻ കണിമംഗലം ജഗന്നാഥന്..?\nIntensive Promo April 27, 2018\tLifestyle Leaveacomment 465 Views\nലോഹം എന്ന സൂപ്പർഹിറ്റ് ചിത്രത്തിന് ശേഷം മോഹൻലാൽ രഞ്ജിത് ടീം ഒന്നിക്കുന്ന ചിത്രമാണ് ബിലാത്തിക്കഥ. പൂർണ്ണമായും ലണ്ടനിൽ ഷൂട്ട് ചെയ്യുന്ന ചിത്രത്തിന്റെ ചിത്രീകരണം അടുത്ത വാരം ആരംഭിക്കും. 45 ദിവസത്തെ ഡേറ്റ് ആണ് മോഹൻലാൽ ഈ ചിത്രത്തിനായി മാറ്റിവെച്ചിരിക്കുന്നത്.\nഅനു സിതാരയും നിരഞ്ജനും പ്രധാന വേഷത്തിൽ എത്തുന്ന ചിത്രത്തിൽ സുപ്രധാന വേഷം ആണ് മോഹൻലാൽ ചെയ്യുന്നത്.\nആദ്യം അഥിതി താരമായി നിശ്ചയിച്ചിരുന്നത് മമ്മൂട്ടിയെ ആയിരുന്നു, 10 ദിവസത്തെ ഡേറ്റ് നൽകിയിരുന്ന മമ്മൂട്ടി മാമാങ്കതിന്റെ തിരക്ക് ഷെഡ്യൂൾ മൂലം പിന്മാറുകയായിരുന്നു. മമ്മൂക്കയിൽ നിന്നും ലാലേട്ടനിലേക്ക് രഞ്ജിത് എത്തുമ്പോൾ തിരക്കഥയിൽ മാറ്റം വരുത്തി ഒരു പ്രധാന കഥാപാത്രം ആവുകയാണ്. 45 ദിവസത്തെ ഡേറ്റ് നൽകിയിരിക്കുകയാണ് മോഹൻലാൽ\n‘ആറാം തമ്പുരാൻ’ എന്ന ചിത്രത്തില് ലാലേട്ടൻ അനശ്വരമാക്കിയ കണിമംഗലം ജഗന്നാഥന് എന്ന കഥാപാത്രം ബിലാത്തിക്കഥയില് പുനര്‍ജ്ജനിക്കുമെന്നൊരു സംസാരം അണിയറയിലുണ്ട്. ഇംഗ്ലണ്ടില് ചില പ്രശ്നങ്ങളില് പെടുന്ന നായകനെയും നായികയെയും രക്ഷിക്കാന് ജഗന്നാഥന് അവതരിക്കുന്ന കഥയാണ് രഞ്ജിത് പറയാനൊരുങ്ങുന്നതെന്നാണ് സൂചനകള്. അങ്ങനെ സംഭവിച്ചാല് അത് മോഹന്‍ലാല് ഫാന്‍സിന് ഒടിയന് ആഘോഷിക്കാൻ ഒരു വലിയ വിരുന്നുതന്നെയായിരിക്കും.\nസേതുവാണ് ബിലാത്തിക്കഥയുടെ തിരക്കഥ രചിച്ചിരിക്കുന്നത്. കലാഭവന് ഷാജോണ്, കനിഹ, ജ്യുവല് മേരി, സുരേഷ് കൃഷ്ണ, ദിലീഷ് പോത്തന്, ശ്യാമപ്രസാദ്, ജോണി ആന്‍റണി തുടങ്ങിയവരും മികച്ച കഥാപാത്രങ്ങളെ അവതരിപ്പിക്കുന്നു.\nPrevious വൈറൽ പേഴ്സൺ ഓഫ് ദി ഇയർ അവാർഡ് വാങ്ങാൻ വന്ന പ്രീയ വാര്യരുടെ വേഷം കണ്ടു ആരാധകർ ഞെട്ടി,,!!\nNext ഇതാണ് മക്കളെ ന്യുജെന് കല്ല്യാണപെണ്ണ് .! കെട്ടുമ്പോൾ ഇങ്ങനെയൊരു മൊതലിനെ കെട്ടണം


റെയ്‌നയുടെ മടക്കം സിഎസ്‌കെയുടെ പ്രകടനത്തെ ബാധിക്കുമോ? മറുപടിയുമായി വാട്‌സണ് | ipl 2020 Shane Watson about replacement Suresh Raina in csk\nറെയ്‌നയുടെ മടക്കം സിഎസ്‌കെയുടെ പ്രകടനത്തെ ബാധിക്കുമോ? മറുപടിയുമായി വാട്‌സണ്\n'ചിന്നത്തല' എന്ന് ആരാധകര്‍ക്കിടയില് വിളിപ്പേരുള്ള കുട്ടിക്രിക്കറ്റിലെ സ്റ്റാര് ബാറ്റ്സ്‌മാന്‍റെ മടക്കം ചെന്നൈക്ക് തിരിച്ചടിയാകുമോ\nDubai - United Arab Emirates, First Published Sep 10, 2020, 2:06 PM IST\nദുബായ്: ഐപിഎല് പതിമൂന്നാം സീസണിനായി യുഎഇയിലെത്തിയ ചെന്നൈ സൂപ്പര് കിംഗ്‌സ് താരം സുരേഷ് റെയ്‌ന ടൂര്‍ണമെന്‍റ് തുടങ്ങും മുമ്പ് നാട്ടിലേക്ക് മടങ്ങിയിരുന്നു. വ്യക്തിപരമായ കാരണങ്ങളാല് പിന്‍മാറുന്നു എന്നാണ് റെയ്‌ന അറിയിച്ചത്. 'ചിന്നത്തല' എന്ന് ആരാധകര്‍ക്കിടയില് വിളിപ്പേരുള്ള കുട്ടിക്രിക്കറ്റിലെ സ്റ്റാര് ബാറ്റ്സ്‌മാന്‍റെ മടക്കം ചെന്നൈക്ക് തിരിച്ചടിയാകുമോ. മറുപടി പറയുന്നു സഹതാരം ഷെയ്‌ന് വാട്‌സണ്.\n'സുരേഷ് റെയ്‌നയുടെ അഭാവം വലിയ തിരിച്ചടിയാണ്. റെയ്നയ്‌ക്ക് പകരവെക്കാന് മറ്റൊരു താരത്തിനും കഴിയില്ല. ഐപിഎല്ലിലെ ഉയര്‍ന്ന രണ്ടാമത്തെ റണ്‍വേട്ടക്കാരനാണ് അയാള്. ഏറ്റവും കൂടുതല് മത്സരം കളിച്ച താരവും. ചൂടേറിയ കാലാവസ്ഥയാണ് യുഎഇയിലേത്. വിക്കറ്റ് ഡ്രൈയാകുന്നത് സ്‌പിന്നര്‍മാര്‍ക്ക് ടേണ് നല്‍കും. സ്‌പിന്നിനെ നന്നായി കളിക്കുന്ന താരമാണ് റെയ്‌ന' എന്നും വാട്‌സണ് പറഞ്ഞു.\n'അതേസമയം, റെയ്‌നയുടെ അഭാവം മുരളി വിജയ‌്‌യെ പോലുള്ള താരങ്ങള്‍ക്ക് കൂടുതല് അവസരമൊരുക്കും. ടീമിലെ മുതിര്‍ന്ന താരങ്ങളിലൊരാളായ ഹര്‍ഭജനെയും ടീം മിസ് ചെയ്യും. ഹര്‍ഭജന്‍റെ അഭാവം പീയുഷ് ചൗളയിലൂടെ പരിഹരിക്കാമെന്നാണ് പ്രതീക്ഷ' എന്നും ഓസീസ് മുന് താരം കൂടിയായ കൂട്ടിച്ചേര്‍ത്തു. സുരേഷ് റെയ്‌ന നാട്ടിലേക്ക് മടങ്ങിയതിന് പിന്നാലെ ഐപിഎല്ലിനായി യുഎഇയിലേക്ക് വരുന്നില്ലെന്ന് ഹര്‍ഭജന് ടീം മാനേജ്‌മെന്‍റിനെ അറിയിച്ചിരുന്നു.\nചെന്നൈ ടീമിലെ സപ്പോര്‍ട്ട് സ്റ്റാഫ് ഉള്‍പ്പെടെ 13 പേര്‍ക്ക് കൊവിഡ് സ്ഥിരീകരിച്ചതിന് പിന്നാലെയാണ് സുരേഷ് റെയ്ന ടീം ക്യാംപ് വിട്ട് ഇന്ത്യയിലെത്തിയത്. കൊവിഡ് സ്ഥിരീകരിച്ചവരില് രണ്ട് പേര് കളിക്കാരാണ്. ടീം ക്യാംപ് വിട്ട റെയ്നയുടെ നടപടിയില് ടീം ഉടമയായ എന് ശ്രീനിവാസന് അതൃപ്തി പരസ്യമാക്കുകയും ചെയ്തിരുന്നു. അതേസമയം, കൊവിഡ് ബാധിച്ച പേസര് ദീപക് ചഹാര് രോഗമുക്തനായി എന്നത് സിഎസ്‌കെയ്‌ക്ക് അശ്വാസ വാര്‍ത്തയാണ്. സെപ്റ്റംബര് 19നാണ് ടൂര്‍ണമെന്‍റ് ആരംഭിക്കുന്നത്.\nസഞ്ജു വേറെ ലെവല്; മലയാളി താരത്തിന് സ്റ്റീവ് സ്‌മിത്തിന്‍റെ കയ്യടി; കോലിക്കും പ്രശംസ\nLast Updated Sep 10, 2020, 2:09 PM IST\nShane Watson Harbhajan\nShane Watson Raina\nഐപിഎല് 2021: 'അവനെ വിട്ടുകൊടുക്കരുതായിരുന്നു'; കൊല്‍ക്കത്തയ്ക്ക് പറ്റിയ മണ്ടത്തരത്തെ കുറിച്ച് ഗംഭീര്


ലോക്പാല് ബില്ലിന്റെ പല്ലുകള് കൊഴിഞ്ഞാല്\nTuesday 26th April 2011 4:18pm\nലോക്പാല് ബില്ലിന്റെ ഗതിയെന്താവും? ഇന്നത്തെ നിലവച്ച് നോക്കുമ്പോള് അധോഗതിയാവുമെന്ന് തന്നെയാണ് കരുതുന്നത്. ഹസാരെയുടെ നിരാഹാരസമരം ഉയര്‍ത്തിയ പ്രതീക്ഷയുടെ നാളങ്ങള് ഓരോന്നായി കെടുകയാണോ എന്ന് ഞങ്ങള് സംശയിക്കുന്നു. അത്തരം സംശയങ്ങള്‍ക്ക് ഇടമില്ലെന്ന് പ്രമുഖമനുഷ്യാവകാശ പ്രവര്‍ത്തകര് പറയുമ്പോഴും സംശയത്തിന്റെ കരിനിഴല് വ്യാപിച്ചിരിക്കുന്നതുപോലെ തോന്നിയാല് കുറ്റപ്പെടുത്താനാവില്ല. അത്തരം സംശയങ്ങള് ഉണ്ടാകാനും വളര്‍ത്താനുമുള്ള ശ്രമങ്ങള് നിര്‍ഭാഗ്യവശാല് ഭരണരംഗത്തുള്ളവരും ഹസാരെയ്‌ക്കൊപ്പം നിന്നവരും അറിഞ്ഞോ അറിയാതെയോ നടത്തിയിട്ടുണ്ട്.\nഒരു പക്ഷെ ചിലതൊക്കെ സന്ദര്‍ഭവശാല് സംഭവിച്ചതാവാം, ആകസ്മികമാവാം. എന്നാലിതൊക്കെ കരുതിക്കൂട്ടി സൃഷ്ടിച്ചതാണെന്ന് വ്യക്തം. അഴിമതിക്കെതിരെ മൂര്‍ച്ചയുള്ള ഒരു ബില് വരുന്നതിനെ ഏറ്റവും അധികം ഭയപ്പെടുന്നത് ഭരണത്തിലിരിക്കുന്നവരും ഇപ്പോള് പ്രതിപക്ഷത്തിരിക്കുന്നവരുമായ രാഷ്ട്രീയപ്രവര്‍ത്തകരാണ്. അഴിമതികൊണ്ട് കാര്യം നേടുന്ന കോര്‍പ്പറേറ്റ് സ്ഥാപനങ്ങളാണ് അവര്‍ക്കൊപ്പമുള്ളത്. ഉദ്യോഗസ്ഥ വൃന്ദം ഏറെക്കുറെ മുഴുവനും അഴിമതി ബില്ലിനെ ഭയക്കുന്നവരാണ്. ലോക്പാല് ബില്ലിന്റെ പല്ലുകള് കൊഴിക്കുന്നതില് അവര് സഖ്യശക്തികളുമാണ്. ബലം പ്രയോഗിച്ച് പല്ലുകള് അടിച്ച് കൊഴിക്കാന് ജനങ്ങള് ഒന്നാകെ ഉണര്‍ന്നു കഴിഞ്ഞ ഈ സാഹചര്യത്തില് സാധ്യമല്ലെന്ന് അറിഞ്ഞുകൊണ്ടുതന്നെ ‘ലോക്കല് അനസ്‌തേഷ്യ’ നടത്തി പല്ലുകള് ഓരോന്നായി പറിച്ചെടുക്കാനുള്ള ശ്രമം ആരംഭിച്ചു കഴിഞ്ഞു. അതിന് ലോക്പാല് ബില് തയ്യാറാക്കാന് രൂപപ്പെടുത്തിയ കമ്മറ്റികളിലുള്ളവരും കൂട്ടുനില്‍ക്കുകയോ എന്ന സംശയം ഉയര്‍ന്നുവരാന് തുടങ്ങിയിരിക്കുന്നു.\nഹസാരെ മോഡിയെ പ്രകീര്‍ത്തിച്ചതുന്നെ തുടക്കത്തിലേയുള്ള കല്ലുകടിയായിരുന്നു. കഴിഞ്ഞ ഒന്‍പത് കൊല്ലമായി ഗുജറാത്തില് ലോകായുക്തയെ നിയമിക്കാനുള്ള ഫയല് പൂഴ്ത്തിവെച്ച ആളാണ് മോഡി. തുടര്‍ന്ന് കമ്മറ്റിയിലേക്ക് ഹസാരെ നിര്‍ദേശിച്ച പേരുകളും സംശയമുളവാക്കി. അച്ഛനും മകനും ഒരേ കമ്മിറ്റിയില് കടന്നുകൂടിയത് പ്രശ്‌നമായി. നിയമജ്ഞരായ അച്ഛനും മകനുമെതിരെ സിഡി വിവാദവും ഭൂമി ഇടപാടും കുംഭകോണവും തലയുയര്‍ത്തി. അതുയര്‍ത്തിക്കൊണ്ടുവന്നവരില് പ്രമുഖര് ഭരണകക്ഷിയിലെ പ്രധാനിയായ ദ്വിഗ് വിജയ് സിംങ്ങാണെന്ന കാര്യവും ശ്രദ്ധിക്കപ്പെടേണ്ടതാണ്. ഇന്ത്യയില് ആദ്യമായിട്ടാണ് ഇത്തരം ഒരു കാര്യം നടക്കുന്നതെന്നും അതുകൊണ്ടാണ് ഇത്തരം ആരോപണ പ്രത്യാരോപണങ്ങള് ഉണ്ടാവുന്നത് എന്നാണ് കമ്മിറ്റിയിലുള്ളവര് പറയുന്നത്. സന്ദര്‍ഭത്തിന്റെ പ്രാധാന്യം മനസ്സിലാക്കി ഭരണകൂടവും പൊതുസമൂഹത്തില് നിന്നുള്ളവരെ ഉള്‍പ്പെടുത്തി നിയമം നിര്‍മിക്കാനുള്ള കമ്മിറ്റി ഉണ്ടാക്കിയെന്നത് ശുഭസൂചകമാണെന്നാണ് കമ്മറ്റിക്കാര് പറയുന്നത്. പാര്‍ലിമെന്‍ാണ് ഏറ്റവും വലിയ നിയമനിര്‍മ്മാണ സഭയെന്നും എന്നാല് പൊതുജനാഭിപ്രായം മാനിക്കപ്പെടാതിരുന്നു കൂടെന്നും അവര് വാദിക്കുന്നു. ഭരണത്തിലുള്ള പൊതുജനപങ്കാളിത്തം വോട്ടുചെയ്യലിലും തിരഞ്ഞെടുപ്പിലും മാത്രമായി ഒതുങ്ങരുതെന്നും അവര് പറയുന്നു. പറഞ്ഞതും കേട്ടതുമായ കാര്യങ്ങളൊക്കെ നല്ലതുതന്നെ. അതിനെയാണ് ഇക്കൂട്ടര് നടപ്പാക്കാന് പോവുന്നതെന്നതാണ് പ്രധാനകാര്യം.\nകമ്മിറ്റി ആദ്യം തന്നെ തീരുമാനത്തിലെത്തിയ കാര്യം ഉയര്‍ന്ന നീതിപാലകരായ ഹൈക്കോടതി ജഡ്ജിമാരെയും സുപ്രീംകോടതി ജഡ്ജിമാരേയും നിയമത്തിന്റെ പരിധിയില് ഉള്‍പ്പെടുത്തേണ്ട എന്നതാണ്. ഉയര്‍ന്ന ജുഡീഷ്യറി കൈക്കൂലി അപവാദങ്ങളില് കുടുങ്ങി ശ്വാസം മുട്ടുമ്പോഴാണ് അവരെ ഒഴിവാക്കാന് കാരുണ്യപൂര്‍വ്വം സമിതിയില് ധാരണയായതെന്ന കാര്യം അമ്പരിപ്പിക്കുന്നതാണ്. അവര്‍ക്കുവേണ്ടി പുതിയൊരു നിയമം എന്നതും ശരിയായിക്കൊള്ളണമെന്നില്ല. പ്രധാനമന്ത്രിയെ നിയമത്തില് ഉള്‍പ്പെടുത്തുന്ന കാര്യം പാര്‍ലമെന്റ് തീരുമാനിച്ചോട്ടേ എന്നാണ് മറ്റൊരു ധാരണ. ഇന്ത്യയുടെ ചരിത്രത്തില് ഏറ്റവുമേറെ ആരോപണവിധേയനായ പ്രധാനമന്ത്രിയാണ് മന്‍മോഹന്‍സിംങ്. അഴിമതിക്കാരെ മന്‍മോഹന്‍സിംങ് സഹായിച്ചുവെന്ന കാര്യത്തില് വ്യാപകമായ സംശയം നിലനില്‍ക്കുന്നു. ഇത്തരം ഒരു അവസ്ഥയില് പ്രധാനമന്ത്രിയെ നിയമത്തിന് പുറത്താക്കി സംരക്ഷിക്കുന്നതില് ന്യായീകരണമില്ല. ഇതിനെ അധികാരസ്ഥാനത്തുള്ളവര് ഓരോന്നോരോന്നായി നിയമത്തിന് വെളിയിലേക്ക് ചാടുമ്പോള് അവശേഷിക്കുന്നവര് ചെറുവീണകളായിരിക്കും എന്നും അവര് മാത്രമാണ് വലയില് അവശേഷിക്കാറുള്ളത്.\nആരെയൊക്കെയോ രക്ഷപ്പെടുത്താനും സംരക്ഷിക്കാനുമാണോ ഈ നിയമനിര്‍മാണം എന്നു പോലും സംശയിക്കേണ്ടിയിരിക്കുന്നു. പല്ലുകള് കൊഴിഞ്ഞ ഒരു നിയമത്തെ ആര്‍ക്കാണ് പേടി. അതുകൊണ്ടെന്താണ് പ്രയോജനം? ഒരിക്കല് ഹസാരെ ഉണര്‍ത്തിയ ജനം ഇനി ഉറങ്ങാന് കൂട്ടാക്കി എന്നും വരില്ല. ആ ജനശക്തിയിലാണ് ഞങ്ങള് പ്രതീക്ഷ അര്‍പ്പിക്കുന്നത്.


ഇന്ധന വിലവർധനയുടെ പഴി ഓയില് ബോണ്ടുകള്‍ക്ക്; എത്രകാലം ഇതുപറഞ്ഞ് ജനത്തെ പറ്റിക്കും? | Oil bonds| rising fuel price| Finance Minister| Nirmala Sitharaman\nനിർമല സീതാരാമന് | ഫോട്ടോ: പി.ടി.ഐ, എ.എഫ്.പി\n'ഞാന് എന്ത് ചെയ്യാനാ, യുപിഎ സര്‍ക്കാര് ഇറക്കിയ ഓയില് ബോണ്ടിന്റെ ബാധ്യത തിരിച്ചടയ്ക്കണം. പൈസ ഉണ്ടായിരുന്നെങ്കില് പെട്രോള് വിലയില് ജനങ്ങള്‍ക്ക് ആശ്വാസം നല്‍കിയേനേ?'\n-കത്തിക്കയറുന്ന ഇന്ധന വിലയില് പൊറുതിമുട്ടിയ ജനത്തിന്റെ മുഖത്ത് നോക്കി ഒരു കൂസലുമില്ലാതെ കേന്ദ്ര ധനമന്ത്രി നിര്‍മ്മലാ സീതാരാമന് പറഞ്ഞതാണിത്.\nഇന്ധന വിലവര്‍ദ്ധനവിന് കാരണമായ എക്സൈസ് തീരുവ കുറയ്ക്കില്ല. കാരണവും അസന്ദിഗ്ധമായി അവർ വ്യക്തമാക്കി- ഓയില് ബോണ്ട്. അതും യു പി എ സര്‍ക്കാര് ഇറക്കിയത്. അങ്ങനെ ഓയിലില് നിര്‍മ്മലാജി നന്നായി കൈ കഴുകി.\nസത്യമാണ്, യുപി എ സര്‍ക്കാര് ഓയില് ബോണ്ട് ഇറക്കിയിട്ടുണ്ട്, അതിന്റെ പലിശയും മുതലും അടയ്ക്കേണ്ടതുണ്ട്. എന്താണീ ഓയില് ബോണ്ട്? എത്ര അടയ്ക്കാനുണ്ട്?\n2005-2010 കാലഘട്ടത്തില് ഇന്ധന വില നിയന്ത്രിക്കാനായി ഓയില് കമ്പനികള്‍ക്ക് നല്‍കേണ്ട 1.44 ലക്ഷം കോടി സബ്സിഡിക്ക് വേണ്ടിയായിരുന്നു അന്നത്തെ സര്‍ക്കാര് ഓയില് ബോണ്ട് ഇറക്കിയത്. ഓയില് മാര്‍ക്കറ്റിങ് കമ്പനികള്‍ക്ക് നല്‍കാന് കയ്യില് പണമില്ലാതിരുന്നതുകൊണ്ട് ബോണ്ടിറക്കി. കുതിച്ചുയര്‍ന്ന ഇന്ധന വില ബാധ്യതയായില്ല എന്നതാണ് പരോക്ഷമായി ജനങ്ങള്‍ക്കുണ്ടായ ഗുണം.\nപക്ഷെ, ഇടവേളകളില് പലിശ ഇനത്തില് ഉള്‍പ്പെടെ കോടികള് നല്‍കേണ്ടതിനാല് ഓയില് ബോണ്ട് ബാധ്യത തന്നെയാണ്. ഓയില് ബോണ്ടിന്റെ ബാധ്യത തീര്‍ക്കാന് 2021-2026 വര്‍ഷങ്ങളില് സര്‍ക്കാരിന് വേണ്ടിവരുന്നതാകട്ടെ 1.30 ലക്ഷം കോടി രൂപയും. എന്നാല്, അതിന്റെ പേരില് തുടരുന്ന അധിക എക്സൈസ് തീരുവ പിരിവ് ന്യായമോ?\nഓയില് ബോണ്ട് ബാധ്യത തീര്‍ക്കാന് ഉള്ളതിനാല് എക്സൈസ് തീരുവ കുറയ്ക്കില്ലെന്നാണ് നിര്‍മ്മലാ സീതാരാമന്റെ ന്യായം. കേള്‍ക്കുമ്പോള് ശരിയായി തോന്നാം. പക്ഷെ ഓയില് ബോണ്ടിന്റെ പേരില് സര്‍ക്കാര് നടത്തുന്ന കൊള്ള എത്രയാണെന്ന് അറിയാമോ?\n2026 വരെയുള്ള ബാധ്യത 1.30 ലക്ഷം കോടി രൂപയാണ്. എന്നാല്, 2019-2020 ല് മാത്രം എക്സൈസ് ഡ്യൂട്ടിയില് സര്‍ക്കാരിന് 2.4 ലക്ഷം കോടി രൂപ വരുമാനം ഉണ്ടായി. 2020-2021ല് വരുമാനം 3.8 ലക്ഷമായി ഉയര്‍ന്നു. ഈ വര്‍ഷം ആദ്യ പാദത്തിലെ വരുമാനം ആകട്ടെ 94,000 കോടി രൂപയും. മുന് വര്‍ഷം സമാന കാലയളവില് 35,000 കോടി രൂപയായിരുന്നു വരുമാനം എന്നുകൂടി ഓര്‍ക്കണം. അതായത്, ബാധ്യതയുടെ എത്രയോ ഇരട്ടി സര്‍ക്കാര് പിരിച്ചു കഴിഞ്ഞു.\nഇതറിയാതെ എത്രയോ പേര് നിര്‍മ്മലാ സീതാരാമന് പറഞ്ഞ ഓയില് ബോണ്ടെന്ന മാറാരോഗത്തിന്റെ ദയനീയതയില് വീണുപോയിരിക്കുന്നു. ജനങ്ങളെ പിഴിയുന്ന ഈ ക്രൂരത ഇനിയെങ്കിലും നിര്‍ത്തിക്കൂടെ?\nContent Highlights: Oil bonds and rising fuel prices- Finance Minister Nirmala Sitharaman


വിധിയുടെ ‘നറുക്കെടുപ്പില്’ വിജയിയായി ഡോ. രാഖി രാഘവന് – Koottukari\nലോട്ടറി ടിക്കറ്റ് വില്‍ക്കുമ്പോഴും ആ അച്ഛന്‍റെ മനസ്സു നിറയെ മകളുടെ നല്ലഭാവിയാണ് സ്വപ്നം കണ്ടിരുന്നത്. അച്ഛന്‍റെ പ്രതീക്ഷ തെറ്റിയില്ല. ഭാഗ്യകുറി വില്‍പനകാരനെ ഒടുവില് ആ നല്ല വര്‍ത്തമാനം തേടിയെത്തി. അച്ഛന്‍റെ പൊന്നുമകള് എംബിബിഎസ് പാസായി എന്നതാണ് ആ സന്തോഷവര്‍ത്തമാനം.\nമഞ്ചേരി മെഡിക്കൽ കോളേജിൽ നിന്ന് ഇ വർഷം എം. ബി. ബി. എസ് പാസായി അവിടെ തന്നെ ഹൗസ് സർജൻസിയിൽ പ്രാക്റ്റിസ് തുടങ്ങിയിരിക്കുകയാണ് ഡോ രാഖി. ബങ്കളം ലക്ഷം വീട് കോളനിയിലെ ടി. വി രാഘവൻ വി. എം ശോഭന ദമ്പതികൾക്ക് ഇത് സ്വപ്ന സാക്ഷാത്കാരമാണ് .\nകഴിഞ്ഞ 15 വർഷത്തിലധികമായി നീലേശ്വരം നഗരത്തിൽ നടന്നു ലോട്ടറി വിൽപ്പന നടത്തി വരികയാണ് രാഘവൻ. ടിക്കറ്റ് വിറ്റ് കിട്ടുന്ന വരുമാനത്തിലാണ് പഠിക്കാൻ മിടുക്കിയായ മകളെ പഠിപ്പിച്ചത്. ഒന്ന് മുതൽ അഞ്ച് വരെ കക്കാട്ട് ഗവ: ഹൈസ്ക്കൂളിലായിരുന്നു പഠനം. തുടർന്ന് ആറ് മുതൽ പ്ലസ് ടു വരെ പെരിയ നവോദയ വിദ്യാലയത്തിലായിരുന്നു .\n2016 ൽ മെഡിക്കൽ എൻട്രൻസ് പരീക്ഷ എഴുതി. ആദ്യ അലോട്ട്മെന്റിൽ തന്നെ മെറിറ്റ് അടിസ്‌ഥാനത്തിൽ പ്രവേശനം ലഭിക്കുകയും ചെയ്തു. മടിക്കൈ പഞ്ചായത്തിൽ മാവിലൻ സമുദായത്തിലെ ആദ്യ ഡോക്ടർ കൂടിയാണ് രാഖി.\nരാഖി യില് നിന്ന് ഡോ. രാഖിയേക്കെത്താന് ആ പെണ്‍കൊടി ആശ്രാന്തപരിശ്രമമാണ് നടത്തിയത്. രാഖിയുടെയും ഒപ്പം അച്ഛന്‍റെ സ്വപ്നസാക്ഷാത്കാരത്തിന്‍റെ കഥ സമൂഹമാധ്യമങ്ങില് ഇപ്പോള് വൈറലാണ്.\n← രവീണയെ പോലെ തിളങ്ങാം; തയ്യാറാക്കാം ‘ഉബ്ടൻ’ ഫെയ്സ് മാസ്ക്\nയുവനടന് വിയാന് മംഗലശ്ശേരി നായകനാകുന്ന ഉരുള് →\n” തീർന്നു എന്ന് വിചാരിക്കുന്നിടത്ത് അവൻ ഉയർത്തെഴുന്നേൽക്കും..ചെയ്തതിനെല്ലാം എണ്ണിയെണ്ണി കണക്ക് പറയേണ്ടി വരും…””ഈശോ…”


താജ്മഹൽ സ്ഥിതിചെയ്യുന്നത് ജയ്പുർ മഹാരാജാവിന്റേ ഭൂമിയിലെന്ന് ബിജെപി എം.പി ദിയാ കുമാരി » Newsthen\nതാജ്മഹൽ സ്ഥിതിചെയ്യുന്നത് ജയ്പുർ മഹാരാജാവിന്റേ ഭൂമിയിലെന്ന് ബിജെപി എം.പി ദിയാ കുമാരി\nജയ്പുർ: വിവാദ വെളിപ്പെടുത്തലുമായി രാജസ്ഥാനിലെ രാജ്‌സമന്ദ് മണ്ഡലത്തില് നിന്നുള്ള പാർലമെൻ്റ് അംഗം ദിയാകുമാരി. താജ് മഹൽ നിർമിച്ചിരിക്കുന്ന സ്ഥലം ജയ്പുർ മഹാരാജാവിന്റേതാണ് എന്നാണ് ദിയാ കുമാരിയുടെ വാദം. മുഗൾ ചക്രവർത്തിയായ ഷാജഹാൻ ജയ്പുർ രാജാവ് ജയ് സിങ്ങിൽനിന്ന് ഏറ്റെടുത്ത ഭൂമിയാണിത്. ജയ്പുർ രാജകുടുംബത്തിന്റെ കൈവശം ഇതിന്റെ രേഖകൾ ഉണ്ടെന്നും ദിയാകുമാരി പറഞ്ഞു. പഴയ ജയ്പൂര് രാജകുടുംബത്തിലെ അംഗം കൂടിയായ ദിയകുമാരി രാജസ്ഥാനിലെ രാജ്‌സമന്ദ് മണ്ഡലത്തില് നിന്നുള്ള ജനപ്രതിനിധിയാണ്.\nതാജ് മഹലിന്റെ പൂട്ടിക്കിടക്കുന്ന 22 മുറികൾ തുറന്നു പരിശോധിക്കണമെന്ന് ആവശ്യപ്പെട്ട് അലഹാബാദ് ഹൈക്കോടതിയിൽ സമർപ്പിക്കപ്പെട്ട ഹർജി പിന്താങ്ങുന്നതായും ദിയാ കുമാരി പറഞ്ഞു.\n“സത്യം എന്തുതന്നെയാണെങ്കിലും അതു പുറത്തുവരണം. താജ് മഹൽ നിർമിക്കുന്നതിനു മുൻപ് സ്ഥലത്ത് എന്താണ് ഉണ്ടായിരുന്നതെന്ന് ആളുകൾക്ക് അറിയാൻ അവകാശമുണ്ട്. ജയ്പുർ രാജ കുടുംബത്തിൽ ഇതിന്റെ രേഖകൾ ഉണ്ട്. ആവശ്യമെങ്കിൽ ഹാജരാക്കാൻ തയാറാണ്.”\nദിയാ കുമാരി വ്യക്തമാക്കി.\n“താജ് മഹലിനുള്ളിലെ 20 ഓളം മുറികള് പൂട്ടിയിട്ടിരിക്കുകയാണ്. ആര്‍ക്കും ഇതിനുള്ളിലേക്ക് പ്രവേശിക്കാന് അനുവാദമില്ല. ഈ മുറികളില് ഹിന്ദു ദൈവങ്ങളുടെ വിഗ്രഹങ്ങളും ഹിന്ദു ഗ്രന്ഥങ്ങളും ഉണ്ടാകുമെന്നാണ് വിശ്വസിക്കുന്നത്.”\nകോടതിയില് ഹര്‍ജി സമര്‍പ്പിച്ച രജ്‌നീഷ് സിങ് പറഞ്ഞു.\nയുക്രൈനിലെ ഉപഗ്രഹ ഇന്റർനെറ്റ് നിശ്ചലമാക്കി റഷ്യ; മറ്റ് രാജ്യങ്ങൾക്കും പണികിട്ടി\nകള്ളപ്പണക്കേസ്: ജാർഖണ്ഡ് ഖനന വകുപ്പ് സെക്രട്ടറി പൂജ സിംഗാൾ അറസ്റ്റിൽ


അവസാന ഭൂരഹിതനും ഭൂമി കൊടുത്തിട്ട് മതി RSS അനുകൂല വ്യക്തിക്ക് കൊടുക്കാൻ, ഞാനിതു ചോദ്യം ചെയ്യും - Boolokam\nHome Columns Criticism അവസാന ഭൂരഹിതനും ഭൂമി കൊടുത്തിട്ട് മതി RSS അനുകൂല വ്യക്തിക്ക് കൊടുക്കാൻ, ഞാനിതു ചോദ്യം ചെയ്യും\nAdv: Harish Vasudevan Sreedevi\nആദിവാസികൾക്കും മത്സ്യ തൊഴിലാളികൾക്കും കൊടുക്കാൻ3സെന്റ് സ്ഥലമില്ലാത്ത സർക്കാർ ശ്രീ.M എന്നു സ്വയം വിളിക്കുന്ന ഒരു RSS അനുകൂല വ്യക്തിക്ക്, തിരുവനന്തപുരത്ത്4ഏക്കർ സ്ഥലം പാട്ടത്തിനു നൽകിയ വാർത്തയോട് എത്ര ഇടതു ഹാന്റിലുകൾ പ്രതികരിക്കും എന്നു ഞാൻ നോക്കുകയായിരുന്നു. 10 വർഷത്തേക്ക് പാട്ടം പോയാൽ ഭൂമി വിറ്റതിനു തുല്യമാണെന്ന് ആർക്കാണ് അറിയാത്തത് !\nയോഗയിൽ യൂണിവേഴ്‌സിറ്റി നൽകുന്ന അറിവോ പാണ്ഡിത്യമോ പോലും അങ്ങേർക്കുള്ളതായി അറിയില്ല. യോഗ വളർത്താൻ ആണെങ്കിൽ നയം തീരുമാനിച്ചു അതിൽ വൈദഗ്ധ്യം ഉള്ളവരെ കണ്ടെത്തി സഹായിക്കണം. സുതാര്യമായ തെരഞ്ഞെടുപ്പ് വേണം. ശ്രീ.M ഏത് വഴിയിൽ വന്നു?\nഇത് അതല്ല, നഗ്നമായ അഴിമതിയാണ്. UDF ന്റെ അവസാന കാലം സന്തോഷ് മാധവനു സഹായം പോലെ, ഇപ്പോൾ ഇയാൾ.ഇനി UDF നെ നോക്കൂ, BJP യെ നോക്കൂ, ആരെങ്കിലും കാര്യമായി പ്രതികരിച്ചോ? ഭൂരഹിതരുടെ രാഷ്ട്രീയം പറയുന്നുണ്ടോ?\nആരെങ്കിലും കോടതിയിൽ ചോദ്യം ചെയ്യുമെന്ന് പറഞ്ഞോ? UDF ന്റെ കാലത്തെ വലിയ ഭൂമി തട്ടിപ്പ് പലതും ഒരു ഇടതു നേതാവും കോടതിയിൽ പോയി റദ്ദാക്കിയിട്ടില്ല. സർക്കാർ5വർഷം ഇരുന്നിട്ടും ചെയ്തില്ല.ഇതൊരു പരസ്പര പുറംചൊറിയൽ തട്ടിപ്പാണ്. കൊള്ള സംഘത്തിലെ അംഗങ്ങൾ പരസ്പരം കാണിക്കുന്ന സ്നേഹം പോലെ, ഇടതുപക്ഷം തെറ്റു ചെയ്താൽ മിണ്ടാതെ, കണ്ടില്ല കേട്ടില്ല എന്ന മട്ടിൽ ഇരിക്കണം എന്നാണ് അണികളുടെ ലൈൻ. എതിർക്കുന്നവനെ ലേബൽ അടിച്ചോ തെറി വിളിച്ചോ ഒതുക്കണം എന്നാണ് അവർ പഠിച്ചിരിക്കുന്നത്.\nശ്രീ.M നു4ഏക്കർ ഭൂമി നൽകാനുള്ള ഉത്തരവ് ഇറങ്ങട്ടെ, ഞാനത് ചോദ്യം ചെയ്യും. കേരളത്തിലെ അവസാന ഭൂരഹിതനും ഭൂമി കൊടുത്തിട്ട് മതി, തദ്ദേശ സ്ഥാപനങ്ങൾക്ക് പൊതുആവശ്യത്തിനു ഭൂമി ആവശ്യമില്ലെങ്കിൽ മാത്രം മതി, സർക്കാർ ഭൂമിയിൽ ഇരുന്ന് സ്വകാര്യ ട്രസ്റ്റിന്റെ യോഗപഠിക്കുന്നത്.\nPrevious articleഅബദ്ധം കാണിച്ചിട്ട് എന്റെ അപ്പനായിരുന്നു, കൊച്ചപ്പനായിരുന്നു, ഭാര്യയായിരുന്നു എന്നൊന്നും പറഞ്ഞിട്ട് കാര്യമില്ല\nNext articleകാറിൽ എയർ കണ്ടിഷനും ഓൺ ചെയ്തു ഉറങ്ങുന്നവരേ മരണം നിങ്ങളുടെ കൂടെയുണ്ട്


ആ ഒരേയൊരു കാരണം കൊണ്ടാണ് അന്ന് ഫഹദിനോട് ഞാന് നോ പറഞ്ഞത്: ലാല് ജോസ് | Southlive\nആ ഒരേയൊരു കാരണം കൊണ്ടാണ് അന്ന് ഫഹദിനോട് ഞാന് നോ പറഞ്ഞത്: ലാല് ജോസ്\nMonday, 20th September 2021, 1:59 pm\nസ്റ്റാര്‍ഡം ഇല്ലാതിരുന്ന കാലത്താണ് ഫഹദ് ഫാസിലിനെ തന്റെ സിനിമയില് ഹീറോ ആക്കിയതെന്നും ഒരു വാണിജ്യ സിനിമയില് അത്തരം ഒരു ശ്രമം നടത്തിയത് ഫഹദ് ഫാസില് എന്ന നടനിലുള്ള വിശ്വാസം കൊണ്ടായിരുന്നുവെന്നും സിനിമയുടെ ഓര്‍മ്മകള് പങ്കുവച്ചു കൊണ്ട് സംവിധായകന് ലാല് ജോസ് പറയുന്നു.\n‘ഡയമണ്ട് നെക്ലസ്’ എന്ന സിനിമയുടെ തിരക്കഥ പൂര്‍ത്തിയായപ്പോള് ഞാന് പറഞ്ഞത് ഇതിലെ ഡോക്ടര് അരുണ് എന്ന കഥാപാത്രം നമുക്ക് ഫഹദിനെ കൊണ്ട് ചെയ്യിക്കാമെന്നായിരുന്നു. തിരക്കഥാകൃത്ത് ഇക്ബാലിനും അത് സമ്മതമായിരുന്നു.\nഅന്ന് ഫഹദ് വലിയ നടനായിട്ടില്ല. ഫഹദില് എനിക്ക് ഒരു വിശ്വാസമുണ്ടായിരുന്നു. ഒരേ സമയം ഇന്നസന്‍സും വില്ലനിസവും കൊണ്ട് വരാന് കഴിയുന്ന ഫഹദില് നല്ല ഒരു ആക്ടര് ഉണ്ട് എന്ന് ഞാന് നേരെത്തെ തിരിച്ചറിഞ്ഞതാണ്’.\n‘അതുകൊണ്ടാണ് എന്നോട് സഹസംവിധായകനായി കൂടെ നിന്നോട്ടെ എന്ന് ചോദിച്ച ഫഹദിനോട് ഞാന് നോ പറഞ്ഞത്. നീലത്താമരയില് ഫഹദ് ഡബ്ബ് ചെയ്തിട്ടുണ്ട്. ഡയമണ്ട് നെക്ലസ് ഫഹദ് ഫാസിലിനെ പ്രേക്ഷകര്‍ക്കിടയില് കൂടുതല് സ്വീകാര്യനാക്കി. ഒരു നായക നടന് സിനിമയില് ഉയര്‍ന്നു വരാന് പ്രയാസമാണ്.\nപക്ഷേ ഒരു നായികയയ്ക്ക് അത് എളുപ്പമാണ്. പുതിയ ഒരു നായികയെ അവതരിപ്പിച്ചാല് സിനിമയ്ക്കുള്ളിലെ ആളുകള് തന്നെ ശ്രദ്ധിക്കും. സൗന്ദര്യം നോക്കിയാകും അവരെ സിനിമയില് സെലക്ട് ചെയ്യുക. നായക നടന്മാര്‍ക്ക് ഒരിക്കലും അങ്ങനെയൊരു പരിഗണന ലഭിക്കില്ല’. ലാല് ജോസ് പറയുന്നു.


I wouldn't rape cinema by alphons puthran - Malayalam Filmibeat\nസിനിമയെ ബലാത്സംഗം ചെയ്യില്ലെന്ന് അല്‍ഫോണ്‍സ് പുത്രന്\n| Updated: Friday, July 10, 2015, 12:47 [IST]\n10000 ബില്യണ് കോടി തന്നാല് പോലും ഞാന് സിനിമയെ ബലാത്സംഗം ചെയ്യില്ലെന്ന് പ്രേമത്തിന്റെ സംവിധായകന് അല്‍ഫോണ്‍സ് പുത്രന്. പ്രേമവുമായി ബന്ധപ്പെട്ട് അല്‍ഫോണ്‍സ് പുത്രന്റെ ഫേസ്ബുക്കിലൂടെയുള്ള ആദ്യപ്രതികരണമാണിത്.\nപ്രേമത്തിന്റ വിജയം ആഘോഷിക്കാന് പോലുമാകാത്ത മാനസികാവസ്ഥയിലാണ് താനെന്നും അതിന് പിന്നില് കുറച്ചുപേരുണ്ടെന്നും പുത്രന് ഫേസ്ബുക്കില് കുറിച്ചു.\nകഴിഞ്ഞ ദിവസം അല്‍ഫോണ്‍സ് പുത്രനില് നിന്നും അന്വേഷണ ഉദ്യോഗസ്ഥര് മൊഴിയെടുത്തിരുന്നു. താന് സംവിധാനം ചെയ്ത സിനിമ ചോര്‍ത്തേണ്ട കാര്യം തനിക്കില്ലെന്നും ആരോപണം വെറും മാധ്യമ സൃഷ്ടിയാണെന്നും അല്‍ഫോണ്‍സ് പറഞ്ഞു.\nഇതിന് പിന്നാലെയാണ് ഫേസ്ബുക്കിലെ പ്രതികരണം. മാധ്യമ പ്രവര്‍ത്തകരോട് കയര്‍ത്ത് സംസാരിച്ച സംഭവത്തില് അല്‍ഫോന്‍സ് പുത്രന് പിന്തുണയുമായി നടി റിമാ കല്ലിങ്കല് രംഗത്തെത്തിയിരുന്നു.\nRead more about: malayalam film news premam producer anwar rasheed director alphonse puthran facebook മലയാളം സിനിമ പ്രേമം അന്‍വര് റഷീദ് അല്‍ഫോണ്‍സ് പുത്രന് നിര്‍മാതാവ് സംവിധായകന്\nEven if you give me 10000 billion cores of any currency... I wouldn't rape cinema.


പാലക്കാട്: സി പി എം നേതാവും മുന് എം പിയുമായ എം ബി രാജേഷിന് കൊവിഡ് സ്ഥിരീകരിച്ചു. കൊവിഡ് പോസിറ്റീവ് ആയ വിവരം അദ്ദേഹം തന്നെയാണ് ഫേസ്ബുക്കിലൂടെ അറിയിച്ചത്. പനിയെ തുടര്‍ന്ന് നടത്തിയ ആന്റിജന് പരിശോധനയിലാണ് പോസിറ്റീവായത്. വീട്ടില് വിശ്രമത്തിലാണെന്നും അടുത്തിടപഴകിയവര് മുന് കരുതല് എടുക്കണമെന്നും അദ്ദേഹം പറഞ്ഞു. സി പി എമ്മിന്റെ പാലക്കാട് മുന്‍സിപ്പാലിറ്റിയുടെ തിരഞ്ഞെടുപ്പ് ചുമതല നിര്‍വഹിച്ചിരുന്ന രാജേഷിന് കൊവിഡ് സ്ഥിരീകരിച്ചത് പാര്‍ട്ടിയേയും ആശങ്കയിലാക്കിയിട്ടുണ്ട്.\nഎം ബി രാജേഷിന്റെ ഫേസ്ബുക്ക് പോസ്റ്റിന്റെ പൂര്‍ണരൂപം\nഞാന് കോവിഡ് പോസിറ്റീവായി. പനിയെ തുടര്‍ന്ന് ഇന്ന് വൈകുന്നേരം നടത്തിയ ആന്റിജന് പരിശോധനയിലാണ് രോഗം സ്ഥിരീകരിച്ചത്. ഇപ്പോള് വീട്ടില് തന്നെ വിശ്രമത്തിലാണ്.കഴിഞ്ഞ ദിവസങ്ങളില് ചില പരിപാടികളില് അടുത്തിടപഴകിയ നിരവധി പേരുണ്ട്. അവരോടെല്ലാം മുന്‍കരുതല് എടുക്കാന് അഭ്യര്‍ത്ഥിക്കുന്നു.


കേരളത്തിന്റെ കോവിഡ് പ്രതിരോധം അത്ഭുതപ്പെടുത്തുന്നതെന്ന് നോംചോംസ്‌കി; ശരിയായ ചുവടുവെയ്‌പ്പുകളെന്ന് അമർത്യാസെൻ | Kerala | Deshabhimani | Friday Jun 26, 2020\nതിരുവനന്തപുരം > കോവിഡ് 19 മഹാമാരിയോട് കേരളം പ്രതികരിച്ച രീതി ലോകത്തെയാകെ അത്ഭുതപ്പെടുത്തുന്നതാണെന്ന് പ്രസിദ്ധ തത്വചിന്തകനും സാമൂഹ്യ വിമർശകനുമായ നോം ചോംസ്‌കി പറഞ്ഞു. കോവിഡ് മഹാമാരിയുടെ പശ്ചാത്തലത്തിൽ പുതിയ ആശയങ്ങൾ ആരായാൻ സംസ്ഥാന സർക്കാർ സംഘടിപ്പിച്ച കേരള ഡയലോഗ് എന്ന തുടർസംവാദ പരിപാടിയിൽ സംസാരിക്കുകയായിരുന്നു ചോംസ്‌കി.\nകേരളത്തെപ്പോലെ വളരെ കുറച്ച് സ്ഥലങ്ങളേ ഈ രീതിയിൽ കോവിഡിനെ നേരിട്ടിട്ടുള്ളൂ. യു.എസ്സിൻറെ ആക്രമണത്തിൽ ശിഥിലമായ വിയറ്റ്‌നാമും മികച്ച രീതിയിൽ ഈ മഹാമാരിയെ നേരിട്ടു. വിയറ്റ്‌നാമിൽ ഒരു മരണം പോലും ഉണ്ടായിട്ടില്ല. ഓർക്കേണ്ടത് ചൈനയുമായി 1400 കിലോമീറ്റർ അതിർത്തി പങ്കിടുന്ന രാജ്യമാണ് വിയറ്റ്‌നാം എന്നതാണ്.\nസൗത്ത് കൊറിയയും സമർത്ഥമായാണ് ഈ മഹാമാരിയെ നിയന്ത്രിച്ച് നിർത്തിയത്. അവിടെ ലോക്ഡൗൺ പോലും വേണ്ടിവന്നില്ല. തായ് വാനും ഈ രോഗത്തെ പിടിച്ചുകെട്ടി. ഹോങ്കോങ്ങിലും നാം അത് കണ്ടു. ന്യൂസിലാൻറ് ആകട്ടെ ഈ രോഗത്തെ തുടച്ചുനീക്കി. എന്നാൽ അമേരിക്കയിൽ ഒരു ലക്ഷത്തിലേറെ പേർ മരിച്ചു. മരണസംഖ്യ ഉയർന്നുകൊണ്ടേയിരിക്കുന്നു.\nയൂറോപ്യൻ യൂണിയനെയെടുത്താൽ ജർമനിയാണ് ഒരുവിധം നല്ല രീതിയിൽ ഈ രോഗത്തെ പ്രതിരോധിച്ചത്. അമേരിക്കയിലെപ്പോലെ വാണിജ്യാടിസ്ഥാനത്തിലുള്ള ആശുപത്രി സംവിധാനം ജർമനി സ്വീകരിച്ചില്ല എന്നതാണ് അവർക്ക് രക്ഷയായത്. അമേരിക്കയിൽ ആശുപത്രികളെന്നാൽ വെറും കച്ചവടമാണ്. കച്ചവടമാകുമ്പോൾ കരുതലായി കൂടുതൽ ബെഡ്ഡുകൾ ഉണ്ടാവില്ല. കാരണം ഒരു ബെഡ്ഡിനു പോലും അധികമായി കാശ് കളയാൻ കച്ചവടക്കാർ തയ്യാറാവില്ല. ഈ സാഹചര്യത്തിൽ എന്തെങ്കിലും സംഭവിച്ചാൽ അതൊരു ദുരന്തമാകും.\nജർമനി നവഉദാരവത്ക്കരണം തന്നെയാണ് സ്വീകരിച്ചത്. പക്ഷേ അവർ അമേരിക്കയെ പോലെ തീവ്രഉദാരവത്ക്കരണത്തിലേക്കോ ലിബറൽ ഭ്രാന്തിലേക്കോ പോയിട്ടില്ല. അതുകൊണ്ട് അവരുടെ നില അത്ര ഗുരുതരമായില്ല. ഈ മഹാമാരി വലിയ മനുഷ്യക്കെടുതി ഉണ്ടാക്കിയ രാജ്യമാണ് ഇറ്റലി. എന്നാൽ, ജർമൻ ഡോക്ടർമാർ അവരെ സഹായിക്കാൻ പോകുന്നത് നമ്മളാരും കണ്ടില്ല. ഇറ്റലിയും യൂറോപ്യൻ യൂണിയനിലെ അംഗമാണ്. നമ്മളെന്താണ് കണ്ടത്? ആറ് പതിറ്റാണ്ടിലേറെയായി അമേരിക്കയുടെ സാമ്പത്തിക ആക്രമണത്തിന് ഇരയാകുന്ന പാവം ക്യൂബയിലെ ഡോക്ടർമാരാണ് ഇറ്റലിയിലേക്ക് പോയത്. ഇറ്റലിയിൽ മാത്രമല്ല, ക്യൂബയിലെ ആയിരക്കണക്കിന് ഡോക്ടർമാർ മറ്റു രാജ്യങ്ങളിലേക്കെല്ലാം പോയി. ഇതുകണ്ടപ്പോൾ നമ്മുടെ 'ലിബറൽ മാധ്യമങ്ങൾ' എന്താണ് പറഞ്ഞത്? 'ഏകാധിപത്യ ക്യൂബ അവരുടെ ഡോക്ടർമാരെ മറ്റു രാജ്യങ്ങളിലേക്ക് നിർബന്ധിച്ച് തള്ളിവിടുന്നു.' ഇതാണ് നമ്മുടെ ലിബറൽ പ്രസ്സ്.\nലോകത്തിലെ അസാധാരണമായ അസമത്വം കൂടുതൽ തെളിച്ചത്തോടെ കാണിക്കാൻ കോവിഡ് മഹാമാരിക്ക് കഴിഞ്ഞു. അമേരിക്കയിൽ അത് ഏറ്റവുമധികം പ്രകടമായി. അമേരിക്കയുടെ വംശീയ സ്വഭാവം ഒന്നുകൂടി തുറന്നു കാണിക്കപ്പെട്ടു. 40 വർഷത്തെ ഉദാരവത്ക്കരണം കഴിഞ്ഞപ്പോൾ 0.1 ശതമാനം ആളുകൾ 20 ശതമാനം സമ്പത്ത് കയ്യടക്കിവച്ചിരിക്കുന്നു. കറുത്തവരും സ്‌പെയിനിൽ നിന്നും തെക്കേ അമേരിക്കയിൽ നിന്നും വന്നവരുടെ പിൻമുറക്കാരുമാണ് അമേരിക്കയിൽ ഏറ്റവുമധികം ദുരിതം ഈ വേളയിൽ അനുഭവിച്ചത്. ഒരു തരത്തിൽ ഡൊണാൾഡ് ട്രംപ് പാവപ്പെട്ട കറുത്തവർഗ്ഗക്കാരെ കൊല്ലുകയാണ്.\nകോവിഡ് മഹാമാരി അവസാനിക്കുമ്പോൾ ലോകത്ത് അടിസ്ഥാനപരമായ മാറ്റമുണ്ടാകുമോ എന്ന ചോദ്യത്തിന് നിലവിലുള്ള അവസ്ഥ തുടരാനും കൂടുതൽ സ്വേച്ഛാധിപത്യത്തിലേക്കും നിയന്ത്രണങ്ങളിലേക്കും ജനങ്ങളെ നിരീക്ഷിക്കുന്ന രീതിയിലേക്കും പോകാനുമാണ് അമേരിക്കയെ പോലുള്ള രാജ്യങ്ങൾ ശ്രമിക്കുന്നതെന്ന് ചോംസ്‌കി പറഞ്ഞു. എന്നാൽ, ഇതിനെ പ്രതിരോധിക്കാനുള്ള പ്രസ്ഥാനങ്ങൾ ലോകമെങ്ങും ഉയർന്നുവരുന്നുണ്ട്. ഇത് ഏകോപിപ്പിച്ചാൽ വലിയൊരു ശക്തിയാകും. അവർക്ക് മാറ്റങ്ങൾ വരുത്താനാകും. പ്രോഗ്രസ്സീവ് ഇൻറർനാഷണൽ എന്നൊരു പ്രസ്ഥാനം തന്നെ ഇപ്പോൾ ഉദയം ചെയ്തിട്ടുണ്ട്. ഇവരെല്ലാം പുതിയൊരു ലോകം സൃഷ്ടിക്കാനാണ് ശ്രമിക്കുന്നത്.\nപൊതുവിദ്യാഭ്യാസ രംഗത്ത് കേരളം വളർത്തിയെടുത്ത ശക്തമായ സംവിധാനവും മെച്ചപ്പെട്ട പൊതുജനാരോഗ്യ ശൃംഖലയുമാണ് കോവിഡ് മഹാമാരിയെ വിജയകരമായി പ്രതിരോധിക്കാൻ കേരളത്തെ സഹായിക്കുന്നതെന്ന് നൊബേൽ സമ്മാന ജേതാവും പ്രസിദ്ധ സാമ്പത്തിക ശാസ്ത്രജ്ഞനുമായ അമർത്യസെൻ പറഞ്ഞു.\nഈ പോരാട്ടത്തിൽ ഏറ്റവും ശരിയായ ചുവടുവയ്പ് നടത്തിയ കേരളത്തിന് അഭിമാനിക്കാൻ എല്ലാ വകയുമുണ്ട്. എന്നാൽ, ഇന്ത്യയിൽ ലോക്ഡൗൺ നടപ്പാക്കിയ രീതി സംശയാസ്പദമാണ്. ലോക്ഡൗൺ ആയാലും അല്ലെങ്കിലും പൊതുസമൂഹവുമായി ഭരണാധികാരികൾ ചർച്ച ചെയ്യേണ്ടതായിരുന്നു. രാഷ്ട്രീയ പാർട്ടികളുമായും യൂണിയനുകളുമായും ആശയവിനിമയം നടത്തേണ്ടിയിരുന്നു. അതുണ്ടായില്ല, പകരം ഏകപക്ഷീയമായി ലോക്ഡൗൺ അടിച്ചേൽപ്പിച്ചു. ജനങ്ങൾ വീട്ടിലേക്ക് മടങ്ങുന്നത് പെട്ടെന്ന് അവസാനിപ്പിച്ചു. പിന്നീട് അവർക്ക് ജീവിക്കാൻ വരുമാനമൊന്നും ഉണ്ടായില്ല. അന്നന്നത്തെ വരുമാനം കൊണ്ട് ജീവിക്കുന്നവർക്ക് ഇതൊരു ദുരന്തമായി മാറി.\n1957ലെ തിരഞ്ഞെടുപ്പിനു ശേഷമാണ് കേരളത്തിൽ വിദ്യാഭ്യാസരംഗത്തും ആരോഗ്യരംഗത്തും പൊതു ഇടപെടൽ ഉണ്ടായത്. അക്കാലത്ത് ഒരു വാദപ്രതിവാദം നടന്നത് ഓർക്കുന്നു. ദരിദ്രമായ ഇന്ത്യൻ സംസ്ഥാനങ്ങളിൽ മൂന്നാം സ്ഥാനത്താണ് കേരളമെന്നും എല്ലാവർക്കും വിദ്യാഭ്യാസത്തിനും ആരോഗ്യത്തിനും ചിലവഴിക്കാൻ കേരളത്തിന് ശേഷിയില്ലെന്നുമായിരുന്നു ഒരു വാദം. മാത്രമല്ല, കേരളത്തിൽ തൊഴിലാളികളുടെ കൂലിയും കുറവായിരുന്നു. അതുകൊണ്ട് കേരളം ചെയ്യുന്നത്, ധനപരമായ പിശകാണെന്ന് വാദമുയർത്തി. എന്നാൽ അതെല്ലാം തെറ്റാണെന്ന് കാലം തെളിയിച്ചു. നിങ്ങൾ എങ്ങനെയാണ് പണം വകയിരുത്തുന്നത് എന്നതാണ് പ്രധാനം. ക്രമേണ കേരളം രാജ്യത്ത് ഏറ്റവും അധികം ആളോഹരി ചിലവ് ചെയ്യുന്ന സംസ്ഥാനമായി കേരളം ഉയർന്നു. ആളോഹരി വരുമാനവും അതിന് അടുത്തേക്ക് വർദ്ധിച്ചു.\nലോകാരോഗ്യ സംഘടന നൽകിയ മുന്നറിയിപ്പനുസരിച്ച് വളരെ നേരത്തേ തന്നെ തയ്യാറെടുപ്പുകൾ നടത്തിയ പ്രദേശങ്ങളിൽ പൊതുവേ കോവിഡ്-19 മികച്ച രീതിയിൽ പ്രതിരോധിക്കാൻ സാധിച്ചുവെന്ന് സൗമ്യ സ്വാമിനാഥൻ പറഞ്ഞു. ജനുവരി 30-നാണ് ലോകാരോഗ്യ സംഘടന ആഗോളതലത്തിൽ കോവിഡ്-19 പ്രതിരോധത്തിനായി അടിയന്തര മുന്നറിയിപ്പ് നൽകിയത്.\nഎന്നാൽ പ്രശ്‌ന സാധ്യതകൾ മുൻകൂട്ടിക്കണ്ട് കേരളം ജനുവരി ആദ്യം തന്നെ പ്രതിരോധ പ്രവർത്തനങ്ങൾ ആരംഭിച്ചു. അതുകൊണ്ടാണ് വുഹാനിൽ നിന്നു വന്ന ആദ്യത്തെ കേസുകൾ കണ്ടെത്താനായത്. അതിനെത്തുടർന്ന് സമ്പർക്കമുള്ളവരെ കണ്ടെത്താനും ക്വാറൻറൈൻ ചെയ്യാനും കോവിഡിനെ മെച്ചപ്പെട്ട രീതിയിൽ തടയിടാനും കേരളത്തിനു സാധിച്ചു. പ്രതിരോധത്തിനാവശ്യമായ മുന്നൊരുക്കങ്ങളും പ്രവർത്തനങ്ങളും വളരെ വേഗത്തിൽ ചെയ്യാൻ കേരളത്തിനായതിനാലാണ് രോഗബാധയെ പിടിച്ചു നിർത്താൻ സാധിച്ചതെന്നും അവർ പറഞ്ഞു.\nകോവിഡ്-19 നമ്മുടെ ജീവിതത്തിൻറെ എല്ലാ വശങ്ങളെക്കുറിച്ചുമുള്ള പുനർവിചിന്തനത്തിന് വഴിതെളിച്ചുകൊണ്ടിരിക്കുകയാണെന്ന് മുഖ്യമന്ത്രി പിണറായി വിജയൻ പറഞ്ഞു. പുതിയ ലോകത്തിനനുസരിച്ച് നാം മാറേണ്ടതുണ്ട്. നമ്മുടെ മുൻഗണനകളും സമൂഹത്തെ സംഘടിപ്പിക്കുന്ന രീതിപോലും മാറണം. നമുക്കുള്ള പൊതുവായ ചില അറിവുകൾ ഉപയോഗശൂന്യമായേക്കാം. പുതിയ ചിലതുമായി പൊരുത്തപ്പെടാൻ കൂടുതൽ അറിവുകൾ വേണ്ടിവന്നേക്കാം. ഇത് സർക്കാർ മാത്രം ചെയ്യേണ്ടതല്ല. സമൂഹത്തിലാകെ വിപുലമായ സംവാദങ്ങൾ വേണ്ടതുണ്ട്.\nനമുക്കു മുന്നിലുള്ള വലിയ ചോദ്യം അഭിമുഖീകരിക്കാൻ കേരളം സന്നദ്ധമാകുന്നതിൻറെ തുടക്കമാണ് 'കേരളാ ഡയലോഗ്' എന്ന് മുഖ്യമന്ത്രി പറഞ്ഞു. ജനകീയ പങ്കാളിത്തത്തോടെയുള്ള ആസൂത്രണമാണ് കേരളത്തിൻറെ കരുത്ത്. അധികാരവികേന്ദ്രീകരണത്തിൽ നാം ഏറെ മുന്നേറി. അതിൻറെയൊക്കെ പശ്ചാത്തലത്തിലാണ് കോവിഡിനെതിരായ പോരാട്ടത്തിൽ ഗണ്യമായ നേട്ടങ്ങൾ സ്വന്തമാക്കാൻ സംസ്ഥാനത്തിന് കഴിഞ്ഞത്. സാമൂഹികവും സാമ്പത്തികവുമായ അസമത്വം കോവിഡ് മഹാമാരിയുടെ പശ്ചാതലത്തിൽ കൂടുതൽ വഷളാവുകയാണ്. പാർശ്വവൽകൃതരും ദരിദ്രരുമായ ജനങ്ങളെയാകെ ഇത് ബാധിക്കുന്നു. ജനങ്ങളിലേക്ക് കൂടുതൽ ശ്രദ്ധ തിരിക്കേണ്ടതുണ്ട്. പുതിയ കേരളത്തിനു വേണ്ടിയുള്ള പരിശ്രമങ്ങളിൽ മുതൽക്കൂട്ടാവുന്നതാണ് ലോകപ്രശ്‌സതരായ പണ്ഡിതർ പങ്കെടുക്കുന്ന കേരള ഡയലോഗെന്ന് മുഖ്യമന്ത്രി പറഞ്ഞു.\nലോകാരോഗ്യസംഘടനയുടെ ഡെപ്യൂട്ടി ഡയറക്ടർ സൗമ്യ സോമിനാഥനും സംവാദത്തിൽ പങ്കെടുത്തു. പ്രമുഖ മാധ്യമ പ്രവർത്തകൻ എൻ. റാം, ആസൂത്രണ ബോർഡ് വൈസ് ചെയർമാൻ വി.കെ. രാമചന്ദ്രൻ, എന്നിവർ മോഡറേറ്റർമാരായിരുന്നു. പ്രശസ്ത മാധ്യമപ്രവർത്തകൻ ജോൺ ബ്രിട്ടാസ് ആമുഖം അവതരിപ്പിച്ചു.\nമുഖ്യമന്ത്രിയുടെ സാമുഹ്യമാധ്യമ അക്കൗണ്ടുകളിലൂടെ ആദ്യ എഡിഷൻ സംപ്രേഷണം ചെയ്തു. സംവാദങ്ങളുടെ പൂർണരൂപം യുട്യൂബിൽ ലഭ്യമാണ്. രണ്ടാംഘട്ടത്തിൽ ജോസഫ് സ്റ്റിഗ്ലിറ്റ്‌സ്, വെങ്കി രാമകൃഷ്ണൻ എന്നിവർ പങ്കെടുക്കുന്ന സംവാദ പരിപാടി നടക്കും.


യൂണിവേഴ്‍സിറ്റി കോളേജിലെ സംഘർഷം റിപ്പോർട്ട് തേടി സർക്കാർ - India Vision Media\nയൂണിവേഴ്‍സിറ്റി കോളേജിലെ സംഘർഷം റിപ്പോർട്ട് തേടി സർക്കാർ\nആക്രമണത്തിൽ കോളേജിന് പുറത്തു നിന്നുള്ളവരുൾപ്പടെ പങ്കെടുത്തെന്നും, ഇവരെ കണ്ടെത്തി നടപടിയെടുക്കണമെന്നും ആവശ്യപ്പെട്ട് വിദ്യാർത്ഥികൾ പ്രിൻസിപ്പാളിന് പരാതി നൽകി. 300 പേർ ഒപ്പിട്ട പരാതിയാണ് പ്രിസിപ്പാലിന് നാക്കിയിട്ടുള്ളത്\nതിരുവനന്തപുരം: യൂണിവേഴ്‍സിറ്റി കോളേജിലുണ്ടായ സംഘർഷത്തിൽ വിശദികരണംതേടി സർക്കാർ . ഉന്നത വിദ്യാഭ്യാസമന്ത്രി ഡോ. കെ ടി ജലീൽ, കോളേജ് വിദ്യാഭ്യാസ ഡയറക്ട റോടനാണ് റിപ്പോർട്ട് തേടിയത് . സംഘർഷത്തിന് കാരണം കാര്യം പരിശോധിച്ച് റിപ്പോർട്ട് നൽകാനാണ് നിർദേശം. സംഘർഷത്തെക്കുറിച്ച് പരിശോധിച്ച് വരികയാണെന്നും എന്താണ് സംഭവിച്ചതെന്ന് പരിശോധിക്കട്ടെ എന്നുമായിരുന്നു കോളേജ് പ്രിൻസിപ്പാളിന്‍റെ പ്രതികരണം. ഇതിനിടെ, ആക്രമണത്തിൽ കോളേജിന് പുറത്തു നിന്നുള്ളവരുൾപ്പടെ പങ്കെടുത്തെന്നും, ഇവരെ കണ്ടെത്തി നടപടിയെടുക്കണമെന്നും ആവശ്യപ്പെട്ട് വിദ്യാർത്ഥികൾ പ്രിൻസിപ്പാളിന് പരാതി നൽകി. 300 പേർ ഒപ്പിട്ട പരാതിയാണ് പ്രിസിപ്പാലിന് നാക്കിയിട്ടുള്ളത് അതേസമയം നെഞ്ചിന് കുത്തേറ്റ അഖിലിനെ ഉടൻ ശസ്ത്രക്രിയക്ക് വിധേയനാക്കണമെന്ന് ആശുപത്രി അധികൃതർ അറിയിച്ചു. അഖിലിന് ആന്തരിക രക്തസ്രാവമുനടന്നു ഡോക്ടർമാർ പറഞ്ഞു തിരുവനന്തപുരം ജനറൽ ആശുപത്രിയിലാണ് ബി എ വിദ്യാർത്ഥിയായ അഖിലിനെ പ്രവേശിപ്പിച്ചിരിക്കുന്നത്.\nക്യാംപസിലിരുന്ന് ഒരു സംഘം വിദ്യാർത്ഥികൾ പാട്ടു പാടിയതിന് പിന്നാലെയാണ് പ്രശ്നമുണ്ടായത്. അറബിക് വകുപ്പിലെ ഉമൈർ എന്ന വിദ്യാർത്ഥിയെയാണ് ആദ്യം മർദ്ദിച്ചത്. എസ്എഫ്ഐ യൂണിറ്റ് ഭാരവാഹികളടക്കം വന്നാണ് മർദ്ദിച്ചത്. ഇത് ചോദ്യം ചെയ്തതിനാണ് അഖിലിനെ മർദ്ദിച്ചത്. ക്യാംപസിലെ ഒരു വശത്ത് നിന്ന് ഗേറ്റിന്‍റെ മുൻവശം വരെ വളഞ്ഞിട്ട് നടന്ന് തല്ലി. ഇതിന് ശേഷം ‘ഇടിമുറി’യിലേക്ക് കൊണ്ടുപോയി. കോളേജിലെ യൂണിറ്റ് കമ്മിറ്റി ഓഫീസിന്‍റെ പേരാണ് ‘ഇടിമുറി’. അവിടെയിട്ടും അഖിലിനെ തല്ലി. തുടർന്നാണ് കത്തി കൊണ്ട് നെഞ്ചിൽ കുത്തിയതെന്നും പ്രിൻസിപ്പാളിന് നൽകിയ പരാതിയിൽ വിദ്യാർത്ഥികൾ ആരോപിക്കുന്നു.\nഇതേത്തുടർന്ന് യൂണിവേഴ്‍സിറ്റി കോളേജിൽ അടുത്ത കാലത്തൊന്നും കണ്ടിട്ടില്ലാത്ത തരത്തിൽ എസ്എഫ്ഐക്ക് തന്നെ എതിരെ പ്രതിഷേധം ഇരമ്പി. എസ്എഫ്ഐ അനുഭാവികള് ഉള്‍പ്പടെയുള്ള വിദ്യാര്‍ത്ഥികള് പരസ്യമായി പ്രതിഷേധിച്ചു. യൂണിവേഴ്‍സിറ്റി കോളേജിലെ യൂണിറ്റ് കമ്മിറ്റി അക്രമം അഴിച്ചു വിടുകയാണെന്നും കത്തിയും ആയുധങ്ങളുമായാണ് അഖിലിനെ ആക്രമിച്ചതെന്നും വിദ്യാർത്ഥികൾ ആരോപിച്ചു. പ്രശ്നം പരിഹരിക്കാൻ എസ്എഫ്ഐ ഏരിയാ സെക്രട്ടറി ഉൾപ്പടെയുള്ളവരെത്തി. പക്ഷേ പ്രതിഷേധത്തിൽ നിന്ന് പിൻമാറാൻ വിദ്യാർത്ഥികൾ തയ്യാറായില്ല. ക്യാംപസിനകത്ത് സംഭവം റിപ്പോര്‍ട്ട് ചെയ്യാനെത്തിയ മാധ്യമപ്രവര്‍ത്തകരെയും എസ്എഫ്ഐയുടെ നേതൃത്വത്തില് തടഞ്ഞു.\nസഹായ മെത്രാൻമാരെ പുറത്താക്കാനുള്ള തീരുമാനം തന്‍റെ അറിവോടെയല്ല: കർദ്ദിനാൾ ആലഞ്ചേരി\nഛായാഗ്രാഹകൻ എം.ജെ രാധാകൃഷ്ണൻ അന്തരിച്ചു വിട വാങ്ങിയത് സമാന്തര ചിത്രങ്ങൾക്കൊപ്പം സഞ്ചരിച്ച പ്രതിഭയാണ്


ചൈനയിലെ അജ്ഞാത വൈറസ് ബാധിച്ച് ചികിത്സയില് കഴിയുന്നവരില് ഇന്ത്യന് അധ്യാപികയും\nബെയ്ജിങ്: ചൈനയില് പടര്‍ന്നുപിടിക്കുന്ന അജ്ഞാത വൈറസ് ബാധിച്ച് ചികിത്സയില് കഴിയുന്നവരില് ഇന്ത്യന് അധ്യാപികയും. ഷെന്‍സെന് നഗരത്തിലെ ഇന്റര്‍നാഷണല് സ്‌കൂള് അധ്യാപികയായ പ്രീതി മഹേശ്വരി (45) ആണ് പ്രദേശത്തെ ആശുപത്രിയില് ചികിത്സ തേടിയത്.\nഒരു വാര്‍ത്ത ഏജന്‍സിയാണ് ഇക്കാര്യം റിപ്പോര്‍ട്ട് ചെയ്തത്.തീവ്രപരിചരണ വിഭാഗത്തില് വെന്റിലേറ്ററിന്റെ സഹായത്തോടെയാണ് പ്രീതി മഹേശ്വരി കഴിയുന്നതെന്നും ഭര്‍ത്താവ് പറഞ്ഞു. ഭാര്യ അബോധാവസ്ഥയിലാണ് കഴിയുന്നതെന്നും രോഗം ഭേദമാകാന് ദീര്‍ഘകാലം വേണ്ടിവരുമെന്നാണ് ഡോക്ടര്‍മാര് പറയുന്നതെന്നും ഖോവല് വ്യക്തമാക്കി.\nഎല്ലാ ദിവസവും ഏതാനും മണിക്കൂറുകള് മാത്രം രോഗിയെ സന്ദര്‍ശിക്കാന് ഡോക്ടര്‍മാര് ഭര്‍ത്താവിനെ അനുവദിച്ചിട്ടുണ്ട്. വൈറസ് പടര്‍ന്നുപിടിക്കുന്ന സാഹചര്യത്തില് ചൈന സന്ദര്‍ശിക്കുന്ന ഇന്ത്യക്കാര്‍ക്ക് അധികൃതര് സുരക്ഷാ മുന്നറിയിപ്പ് നല്കിയിട്ടുണ്ട് 1723 പേരെ ഇതിനകം വൈറസ് ബാധിച്ചിട്ടുണ്ടെന്നാണ് ബ്രിട്ടീഷ് ശാസ്ത്രജ്ഞര് അറിയിച്ചത്.\nചൈനയില് പടരുന്ന അജ്ഞാത വൈറസ് ഏതാണെന്ന് കണ്ടെത്താന് ശാസ്ത്രലോകത്തിന് ഇതുവരെ കഴിഞ്ഞിട്ടില്ല. കൊറോണ വൈറസ് കുടുംബത്തില്‍പ്പെട്ട അജ്ഞാത വൈറസാണ് രോഗം പടര്‍ത്തുന്നതെന്നാണ് ശാസ്ത്രലോകത്തിന്റെ നിഗമനം. നിരവധി പേരാണ് വൈറസ് ബാധിച്ച് മരിച്ചത്. ചൈനയില് പടരുന്ന ഈ അജ്ഞാത വൈറസ് ബാധിക്കുന്ന ആദ്യ വിദേശിയാണ് പ്രീതി മഹേശ്വരി.\nകൊവിഡ് വാക്‌സിന്: അടുത്ത വര്‍ഷം മുതല് പ്രതിവര്‍ഷം 100 കോടി ഡോസ് വാക്‌സിന് നിര്...


'നമ്മള് മുന്നേറും നമ്മള് മുന്നേറും'; സഹപ്രവര്‍ത്തകരെ പ്രോത്സാഹിപ്പിക്കാന് പാട്ടുപാടി പൊലീസ് ഓഫീസര് | Indore Top Cop Sings song to motivate and salute team who works in corana battle\n'നമ്മള് മുന്നേറും നമ്മള് മുന്നേറും'; സഹപ്രവര്‍ത്തകരെ പ്രോത്സാഹിപ്പിക്കാന് പാട്ടുപാടി പൊലീസ് ഓഫീസര്\n'' നമ്മള് ഒരുമിച്ച് പോരാടിയാല് നമുക്ക് വിജയിക്കാനാകും. കൊറോണയെ ഭയക്കരുത്. ഈ പോരാട്ടത്തില് നമ്മള് വീണേക്കാം. പക്ഷേ മറ്റുള്ളവര് വീഴാന് നമ്മള് അനുവദിക്കില്ല...''\nIndore, First Published Apr 13, 2020, 10:06 AM IST\nഇന്റോര്: മധ്യപ്രദേശിലെ കൊവിഡ് 19 ഹോട്ട്‌സ്‌പോട്ടായ ഇന്റോറിലെ പൊലീസുകാരെ പ്രോത്സാഹിപ്പിക്കാന് ഗാനവുമായി ഇന്‍സ്‌പെക്ടര് ജനറല്. വൈറസിനെ ചെറുക്കാന് പൊരുതുന്ന പൊലീസുകാരെ അഭിനന്ദിക്കാന് കൂടി വേണ്ടിയാണ് അദ്ദേഹം പാടിയിരിക്കുന്നത്.\nനമ്മള് മുന്നേറും നമ്മള് മുന്നേറും നമ്മള് മുന്നേറും ഒരു നാള് എന്ന ഗാനമാണ് അദ്ദേഹം ആലപിച്ചത്. '' ഈ ഗാനത്തില് നമുക്ക് നല്‍കാനൊരു സന്ദേശമുണ്ട്. നമ്മള് ഒരുമിച്ച് പോരാടിയാല് നമുക്ക് വിജയിക്കാനാകും. കൊറോണയെ ഭയക്കരുത്. ഈ പോരാട്ടത്തില് നമ്മള് വീണേക്കാം. പക്ഷേ മറ്റുള്ളവര് വീഴാന് നമ്മള് അനുവദിക്കില്ല. നമ്മള് തുടര്‍ച്ചയായി പൊരുതിയാല് വിജയം നമ്മുടേതായിരിക്കും. ഇത് ഒരു അവസരമായി എടുക്കാം... നിങ്ങളുടെ പോരാട്ടത്തെ ഞാന് സല്യൂട്ട് ചെയ്യുന്നുവെന്നും ഐജി വിവേക് ശര്‍മ്മ പറഞ്ഞു.\nവി ഷാള് ഓവര് കം എന്ന ഗാനത്തിന് ഹിന്ദി കവി ഗിരിജാ കുമാര് മഥുര് നല്‍കിയ വിവര്‍ത്തനമായ ഹം ഹോംഗേ കാ്ംയാബ് എന്ന ഗാനമാണ് അദ്ദേഹം പാടിയത്. 1960 ല് അമേരിക്കയില് നടന്ന പൗരത്വാവകശാ മുന്നേറ്റത്തില് രൂപംകൊണ്ടതാണ് ഈ കവിത. പിന്നീട് ലോകം മുഴുവന് ഇത് ഏറ്റെടുത്തു. 'നമ്മള് മുന്നേറും നമ്മള് മുന്നേറും നമ്മള് മു്‌ന്നേറും ഒരു നാള്' - എന്ന വരികളോടെ മലയാളത്തിലും ഈ ഗാനം പ്രശസ്തമാണ്.\nLast Updated Apr 13, 2020, 10:06 AM IST